'ટ્યૂબલાઈટ' રીલિઝ પહેલાં જ થઈ Leak\nHomeBollywood News'ટ્યૂબલાઈટ' રીલિઝ પહેલાં જ થઈ Leak\nRamji Parmar February 02, 2017\nરીલિઝ પહેલાં જ આ ફિલ્મની સ્ટોરી લીક થઈ ગઈ છે. ચર્ચા છે કે આ ફિલ્મ ઈમોશનથી ભરપૂર હશે.\nસલમાન ખાનની 'ટ્યૂબલાઈટ' હોલિવૂડ ફિલ્મ 'લિટલ બોય'થી પ્રેરિત છે. 'લિટલ બોય' પિતા-પુત્રના સંબંધ પર આધારિત છે. આ ફિલ્મમાં લિટલ બોયને વસ્તુ બધી મોડેથી સમજમાં આવતી હતી અને તેથી જ લોકો તેની મજાક ઉડાવતા હતાં. લિટલ બોયના પિતા યુદ્ધ પર જાય છે અને લાંબા સમય સુધી પરત આવતા નથી. તેથી જ લિટલ બોય પોતાના પિતાને શોધવા નીકળી પડે છે. આ ફિલ્મમાં ભરપૂર ઈમોશન છે.\nઆ ફિલ્મ ભાઈ-ભાઈના સંબંધો પર આધારિત છે. આ ફિલ્મમાં સોહેલ ખાન યુદ્ધ પર જાય છે અને તે પરત આવતો નથી. સલમાન ખાન પોતાના ભાઈને શોધવા નીકળી પડે છે. સલમાન ખાનને પણ લિટલ બોયની જેમ વાતો બધી મોડેથી સમજાતી હોય છે અને આથી જ લોકો તેને ટ્યૂબલાઈટ કહીને ચીડવતા હોય છે.\nપોતાના ભાઈને શોધવા નીકળે છે, ત્યારે રસ્તામાં તેને જાદુગર મળે છે. આ જાદુગરની ભૂમિકા શાહરૂખ ખાને ભજવી છે. શાહરૂખ ખાન, સલમાનને તેના ભાઈને મળાવી આપવાનું વચન આપે છે. હોલિવૂડ ફિલ્મ 'લિટલ બોય'માં તાંત્રિક હોય છે. હોલિવૂડને સલમાનની ફિલ્મ કેટલી મળતી આવે છે, એ તો ફિલ્મ રીલિઝ થાય ત્યારે જ ખબર પડે...


સુપ્રીમ કોર્ટમાં વેબ સીરિઝ મિર્ઝાપુર વિરુદ્ઘ PIL\nકેન્દ્ર, એમેઝોન પ્રાઈમ અને ડિરેકટરને નોટિસ : અરજીમાં યુપીના જિલ્લાના નામનો ઉલ્લેખ કરી તેને ખોટી રીતે દર્શાવવાનો આક્ષેપ કરાયો\nનવી દિલ્હી, તા.૨૧: સુપ્રીમ કોર્ટમાં એમેઝોન પ્રાઈમ વીડિયોની વેબ સીરિઝ મિર્ઝાપુર વિરુદ્ઘ જાહેર હિતની અરજી પર સુનાવણી કરવામાં આવી હતી. સુપ્રીમ કોર્ટે સીરિઝના નિર્માતા એમેઝોન પ્રાઈમ વીડિયો પાસેથી જવાબ માંગ્યો છે. ઉત્તર પ્રદેશ સ્થિત મિર્ઝાપુરને ખોટી રીતે દર્શાવવાના આરોપ બદલ કેન્દ્રે અને સીરિઝના ડિરેકટરને જવાબ રજૂ કરવા નોટિસ પાઠવવામાં આવી છે. આ ઉપરાંત કન્ટેન્ટ દર્શાવતા ઓટીટી પ્લેટફોર્મ એમેઝોન પ્રાઈમ વીડિયોને પણ નોટિસ મોકલી છે.\nઅરજીકર્તા એસ. કે. કુમારે સુપ્રીમ કોર્ટમાં જાહેર હિતની અરજી કરી હતી. આ અરજીમાં ઓટીટી પ્લેટફોર્મ પર આવતા કન્ટેન્ટના નિયમનની માંગ કરી હતી. અરજીમાં વધુમાં જણાવ્યું હતું કે, વેબ સીરિઝમાં જિલ્લાનું ખોટી રીતે ચિત્રણ કરવામાં આવ્યું છે અને મિર્ઝાપુરને ગેંગવોર અને ગેરકાયદે પ્રવૃતિઓના અડ્ડા તરીકે દર્શાવાયું છે. આનાથી જિલ્લાની છબિ ખરડાઈ છે. અગાઉ પણ આ સીરિઝ વિરુદ્ઘ મિર્ઝઆપુરના જનપદમાં કોર્ટમાં એક અરજી કરવામાં આવી હતી જેમાં જણાવાયું હતું કે આ સીરિઝમાં હકીકતથી વિરુદ્ઘ ગામને દર્શવવામાં આવ્યું છે, હકીકતમાં આવું કંઈ જ નથી. તેમણે આક્ષેપ કર્યો હતો કે આ સીરિઝ ધાર્મિક, સામાજિક અને ક્ષેત્રીય ભાવનાઓને ઠેંસ પહોંચાડી રહી છે


ખુશખબરી: શિલ્પા શેટ્ટી કમબેક થઇ 'સુપર ડાન્સર ચેપ્ટર 4'માં શિલ્પાએ કહ્યું કે આજે પણ મહિલાઓને...\nPosted on 7:03 pm August 21, 2021 Author Patel MeetComments Off on ખુશખબરી: શિલ્પા શેટ્ટી કમબેક થઇ ‘સુપર ડાન્સર ચેપ્ટર 4’માં શિલ્પાએ કહ્યું કે આજે પણ મહિલાઓને…\nઅભિનેત્રી શિલ્પા શેટ્ટી તેના પતિ રાજ કુન્દ્રાની ધરપકડના એક મહિના બાદ ડાન્સ રિયાલિટી શો ‘સુપર ડાન્સર ચેપ્ટર 4’માં જજ તરીકે પરત ફરી છે. આગામી એપિસોડના પ્રોમોમાં શિલ્પાની વાપસીને હાઇલાઇટ કરવામાં આવી છે. શો દરમિયાન ફરી એકવાર શિલ્પાનું દર્દ જોવા મળ્યું હતું. તેણે કહ્યું કે આજે પણ મહિલાઓએ પોતાના અધિકારો માટે લડવું પડે છે. આ વખતનો એપિસોડ ‘અમર ચિત્ર કથા સ્પેશિયલ’ થવાનો છે.\nતાજેતરમાં જ શોનો એક પ્રોમો સામે આવ્યો છે જેમાં શિલ્પા રાણી લક્ષ્મીબાઈ પર આધારિત પરફોર્મન્સ જોયા બાદ સમાજમાં મહિલાઓની સ્થિતિ વિશે વાત કરતી જોવા મળે છે. શિલ્પા કહે છે કે હું જયારે પણ ઝાંસીની રાણી વિશે જયારે પણ સાંભળું છુ ત્યારે મને એવું લાગે છે સમાજનો ચેહરો દેખાય છે. મહિલાઓને તેમના હક માટે પતિ પછી લડાઈ કરવી પડતી હોય છે તમારા અસ્તિત્વ માટે તમારા બાળકો માટે. આ વાર્તા મહિલાઓને લડવાની શક્તિ આપે છે અને રાણી લક્ષ્મીબાઈએ તેમના જીવન માટે લડ્યા.\nતેમણે આગળ કહ્યું- ‘ઝાંસીની રાણી ખરેખર એક સુપરવુમન હતી. આ સત્ય હતું આ આપણો ઇતિહાસ છે અને તે મને ગર્વથી ભરી દે છે કે હું આવી નિડર મહિલાના દેશમાં જન્મી હતી. પરિસ્થિતિ ગમે તે હોય પણ મહિલાઓમાં એ પાવર હોય છે આપણે લડી શકીએ છીએ. જે મહિલા પોતાના અધિકારો માટે લડે છે આજે તે બધાને મારો સાષ્ટાંગ દંડવત પ્રણામ.’\nઆ બધી વાતો બોલતા શિલ્પાની આંખોમાંથી દુઃખ સ્પષ્ટ દેખાતું હતું જેમાંથી તે પસાર થઈ રહી છે. એવું લાગતું હતું કે લક્ષ્મીબાઈની વાત કરતી વખતે શિલ્પા પોતાની વાર્તા કહી રહી હતી કારણ કે રાજ કુન્દ્રાની ધરપકડ બાદ હવે શિલ્પા પોતાની લડાઈ જાતે લડી રહી છે.\nજણાવી દઈએ કે રાજ કુન્દ્રાની 19 જુલાઈ 2021ના રોજ અશ્લીલ વીડિયો બનાવવા અને અપલોડ કરવા બદલ ધરપકડ કરવામાં આવી હતી અને તેને અત્યાર સુધી જામીન મળ્યા નથી. છેલ્લા એક મહિનામાં જીવનના ઘણા ઉતાર ચઢાવ જોયા પછી શિલ્પાનું શોમાં પરત ફરવું એક મોટી હિંમતનું કામ માનવામાં આવી રહ્યું છે.\nસુરતમાં ફરીવાર મહેંકી માનવતા, ત્રણ વર્ષના માસુમ બાળકે અકસ્માત ગુમાવ્યા પ્રાણ, તો પરિવારે દાન કરી આંખો\nસલમાન ખાનની સાથે CISFએ એવો શું વર્તન કર્યું કે લોકો આખો ફાડી ફાડીને જોતા રહી ગયા\nમહેશ ભટ્ટના આ પગલાંથી નફરત કરતી હતી દીકરી પૂજા ભટ્ટ, બાપ સાથેના સંબંધને લઈને કર્યો ચોંકાવનારો ખુલાસો


'હેમા માલિનીના ગાલ' વાળા નિવેદન પર સંજય રાઉતે વિચિત્ર રિએક્શન આપતા અભિનેત્રીએ ઝાટક્યા | BJP MP Hema Malini statement on Maharashtra minister Gulabrao Patil comparing roads to her cheeks - Gujarati Oneindia\n'...મારે તો નથી બનવુ હેમા માલિની', ભાજપની ઓફર પર જયંત ચૌધરીએ આપ્યો જવાબ\n2 min ago હદથી વધુ પડતો હક જમાવતા બોયફ્રેન્ડને છોડીને કેમ ભાગી જાય છે છોકરી?\n11 min ago મોટાભાગના પુરૂષો આ કારણોસર મહિલા પાર્ટનર સાથે દગો કરતા હોય છે!\n14 min ago ગ્રહોના અશુભ પરિણામોથી બચવા દિવસો પ્રમાણે આ વસ્તુઓ ન ખાઓ\n37 min ago Men Health Tips : કિશમિશ ખાવાથી દૂર થાય છે પુરુષોની આ સમસ્યાઓ\n| Published: Monday, December 20, 2021, 13:32 [IST]\nનવી દિલ્લીઃ મહારાષ્ટ્રના મંત્રી અને શિવસેના નેતા ગુલાબરાવ પાટિલના વિવાદિત નિવેદન પર હવે ભાજપ સાંસદ હેમા માલિનીની પ્રતિક્રિયા આવી છે. ઉદ્ધવ સરકારમાં મંત્રી ગુલાબરાવ પાટિલે પોતાના વિધાનસભા વિસ્તારના રસ્તાઓની સરખામણી અભિનેત્રી હેમા માલિનીના ગાલ સાથે કરી દીધી. તેનો વીડિયો સોશિયલ મીડિયા પર ઘણો વાયરલ થઈ રહ્યો છે. જેમાં તે કહી રહ્યા છે કે મારો પડકાર છે કે જે વ્યક્તિ(એકનાથ ખડસે) 30 વર્ષથી ધારાસભ્ય છે, તે મારા ઘરે(પોતાના મત વિસ્તાર, જલગાંવ જિલ્લામાં) આવે, જો રસ્તાઓ હેમા માલિનીના ગાલ જેવા નહિ હોય તો હું રાજીનામુ આપી દઈશ.\nહવે તેમના આ નિવેદન બાદ જ્યાં રાજ્ય મહિલા પંચે માફી માંગવા માટે કહ્યુ છે ત્યાં બીજી તરફ પાર્ટીના મોટા નેતા સંજય રાઉતે આ નિવેદન પર અલગ જ રિએક્શન આપ્યુ છે. શિવસેના સાંસદ સંજય રાઉતે કહ્યુ કે આ પ્રકારની સરખામણી પહેલા પણ થઈ ચૂકી છે. આ હેમા માલિની માટે સમ્માનની વાત છે. માટે તેને નેગેટીવ રીતે ન જોવુ જોઈએ. આ પહેલા લાલુ યાદવે પણ આવુ જ ઉદાહરણ આપ્યુ હતુ. અમે હેમા માલિનીનુ સમ્માન કરીએ છીએ.\nવળી, ખુદ અભિનેત્રી અને ભાજપ સાંસદ હેમા માલિનીએ કહ્યુ કે આ ટ્રેન્ડ અમુક વર્ષો પહેલા લાલુજીએ શરુ કર્યો હતો. માટે બધા લોકોએ ઉપયોગ કર્યો. જો સામાન્ય લોકો આવુ બોલે તો સમજમાં આવે પરંતુ સંસદના સભ્યો આવુ બોલે એ યોગ્ય નથી. આ પ્રકારની ટિપ્પણીઓ સારી નથી.\nhema malini minister maharashtra government maharashtra shiv sena politics roads sanjay raut હેમા માલિની મંત્રી મહારાષ્ટ્ર સરકાર મહારાષ્ટ્ર શિવસેના રાજકારણ સંજય રાઉત\nBJP MP Hema Malini statement on Maharashtra minister Gulabrao Patil comparing roads to her cheeks\nStory first published: Monday, December 20, 2021, 13:32 [IST]


દેશભરમાં 75 હજાર નવી મેડિકલ કોલેજ માટે મંજૂરી આપાઈ હોવાનો ભ્રામક દાવો વાયરલ - Newschecker\nHomeFact Checkદેશભરમાં 75 હજાર નવી મેડિકલ કોલેજ માટે મંજૂરી આપાઈ હોવાનો ભ્રામક દાવો...\nFact CheckPoliticsHealth and Wellness\nદેશમાં ડોકટરો અને નર્સની સંખ્યા ઓછી છે, જેને લઇ સરકાર દ્વારા નવી મેડિકલ કોલેજો ખોલવા માટે રજુઆત આવી છે. જેમાં સરકાર દ્વારા દેશભરમાં 75 હજાર નવી મેડિકલ કોલેજો ખોલવાની મંજૂરી આપવામાં આવી હોવાનો દાવો કરતી પોસ્ટ સોશ્યલ મીડિયા પર વાયરલ થયેલ છે. ફેસબુક અને ટ્વીટર પર INDIATV ની બ્રેકીંગ પ્લેટ વાયરલ થયેલ છે, જેમાં દેશભરમાં 75 હજાર નવી મેડિકલ કોલેજ માટે મંજૂરી આપવામાં આવી હોવાની ન્યુઝ પ્રકાશિત થયેલ જોવા મળે છે. આ બ્રેકીંગ પ્લેટ સૌપ્રથમ જાન્યુઆરી મહીનામાં વાયરલ થયેલ હતી, જયારે ગઈકાલે સોશ્યલ મીડિયા પર આ પોસ્ટ “દેશ ના #મહામહિમ રાષ્ટ્રપતિ સંસદ ના બંને ગૃહ ને સંબોધન દરમિયાન આવા #ફેક #અભિભાષણ કેન્દ્ર સરકાર ની યોજના પરિયોજના નો પક્ષ રાખવા માટે સંબોધન કરતા હશે” કેપશન સાથે ફરી વાયરલ થયેલ જોવા મળેલ છે.\nદેશભરમાં 75 હજાર નવી મેડિકલ કોલેજ માટે મંજૂરી આપે આપાઈ હોવાના દાવા પર ગુગલ કીવર્ડ સાથે સર્ચ કરતા thenewsminute, timesofindia,business-standard,ndtv વગેરે ન્યુઝ સંસ્થાનો દ્વારા ઓગષ્ટ 2019ના પબ્લિશ કરાયેલ ન્યુઝ જોવા મળે છે. જે મુજબ કેબિનેટ દ્વારા દેશભરમાં માત્ર 75 મેડિકલ કોલેજ માટે મંજૂરી આપવામાં આવી છે, આ કોલેજ સાથે 15 હજાર જેટલી MBBS સીટો પણ વધારવા માટે મંજૂરી આપવામાં આવી છે.\nઆ મુદ્દે વધુ તપાસ કરતા ફેબ્રુઆરી 2020ના નિર્મલા સીતારામણ દ્વારા મેડિકલ કોલેજ અંગે સંસદમાં કરવામાં આવેલ જાહેરાત જોવા મળે છે. જે મુજબ સરકારે લાયક ડોકટરોની તંગીને પહોંચી વળવા માટે જાહેર ખાનગી ભાગીદારી (પીપીપી) મોડ હેઠળ હાલની જિલ્લા હોસ્પિટલોમાં મેડિકલ કોલેજો સ્થાપવાની મંજૂરી આપી છે.\nદેશભરમાં નવી 75 મેડિકલ કોલેજ માટે મંજૂરી અપાઈ હોવાની જાણકારી યુનિયન મિનિસ્ટર પ્રકાશ જાવડેકર દ્વારા ઓગષ્ટ 2019ના આપવામાં આવી હતી. તેમજ ANI દ્વારા ફેબ્રુઆરી 2020ના પબ્લિશ કરાયેલ વિડિઓ, જેમાં નિર્મલા સીતારમણ દ્વારા સંસદમાં મેડિકલ કોલેજ અને ડોકટરોની ઉણપ પર આ નવો પ્રસ્તાવ રજૂ કરવામાં આવ્યો હતો.\nશું છે PPP ?\nદેશમાં ડોકટરોની અછતની સમસ્યાનો સામનો કરવાના પગલામાં નાણાં પ્રધાન નિર્મલા સીતારામણે જાહેરાત કરી હતી કે હવે તમામ જિલ્લા હોસ્પિટલો તેની સાથે મેડિકલ કોલેજ જોડશે. મંત્રીએ કહ્યું કે સરકાર ભંડોળનો પણ એક ભાગ પ્રદાન કરશે. ભારતમાં હાલમાં6લાખ ડોકટરો અને2મિલિયન નર્સોની અછત છે. જેના માટે જિલ્લા હોસ્પિટલો સાથે એક મેડિકલ કોલેજ જોડવામાં આવશે. સરકાર કોલેજ બિલ્ડિંગ માટે રાહત પર જમીન પૂરી પાડી શકે છેતેમજ તેના માટે પૂરતું ભંડોળ પણ આપવામાં આવશે.\nસોશ્યલ મીડિયા પર વાયરલ થયેલ ન્યુઝ ચેનલ બ્રેકીંગ પ્લેટ જેમાં દેશભરમાં 75 હજાર નવી મેડિકલ કોલેજ માટે મજૂરી આપવામાં આવી હોવાનો દાવો કરવામાં આવ્યું છે, જે તદ્દન ભ્રામક છે. સરકાર દ્વારા માત્ર 75 નવી મેડિકલ કોલેજ માટે પરવાનગી આપાઈ છે, તેમજ PPP મોડ હેઠળ તમામ જિલ્લા સરકારી હોસ્પિટલ સાથે મેડિકલ કોલેજ માટે પ્રસ્તાવ કરવામાં આવ્યો છે. નવી મેડિકલ કોલેજ ખોલવા અંગે નિર્મલા સીતારમણ તેમજ યુનિયન મિનિસ્ટર પ્રકાશ જાવડેકર દ્વારા ઓગષ્ટ 2019ના જાહેરાત કરવામાં આવેલ છે.\nPrevious articleદીપિકા પાદુકોણની જૂની તસ્વીર પર એડિટિંગ દ્વારા ખેડૂત સમર્થન સ્લોગન લખી ભ્રામક દાવા સાથે વાયરલ\nNext articleગુજરાતના શિક્ષણ મંત્રી માત્ર 8 ધોરણ પાસ હોવાનો ભ્રામક દાવો વાયરલ, જાણો શું છે સત્ય\nWeeklyWrap : UP વિધાનસભા ચૂંટણીના ધમધમાટથી લઇ લતા મંગેશકરના મૃત્યુ પર ફેલાયેલ ભ્રામક અફવાઓ


rishi kapoor ask virat kohli and ravi shastri for why rishabh pant not in world cup 2019 team | પંતની તોફાની ઇનીંગ બાદ ઋષિ કપૂરે કોહલી અને શાત્રી પર કર્યા પ્રહારો - sports\nPublished: May 09, 2019, 20:15 IST | મુંબઈ\nઋષિ કપૂરે કોહલી અને શાસ્ત્રી પર કર્યા આકરા પ્રહાર\nઆઇપીએલ 2019માં એલિમિનેટર મેચમાં જે રીતે રીષભ પંતે આક્રમક બેટીંગ કરીને દિલ્હીને જીતાડી ત્યાર બાદ વર્લ્ડ કપને ધ્યાનમાં લેતા ભારતીય ચાહકો માટે અનેક સવાલ ઊભા થયા હતા. આ મેચમાં પહેલા તો વિજય શંકરે 11 બોલમાં 25 રનની મહત્વની ઈનિંગ રમીને પોતાની ટીમ હૈદરાબાદને સન્માનજનક સ્કોર સુધી પહોંચાડવામાં મહત્વની ભૂમિકા ભજવી. વિજય શંકર વિશ્વ કપ ટીમ ઈન્ડિયામાં છે. ત્યાર બાદ દિલ્હી માટે રીષભ પંતે 21 બોલમાં 49 રનનો તોફાની ઈનિંગ રમી. આ ઈનિંગ બાદ વિશ્વ કપમાં પંતની પસંદગી ન થવા બદલ અનેક સવાલો ઊઠ્યાં. તેમાં હવે બોલીવુડના જાણીતા અભિનેતા ઋષિ કપૂરનું નામ પણ જોડાઈ ગયું છે.\nપંતને વિશ્વ કપ માટે બહુ પહેલેથી અજમાવવામાં આવી રહ્યો હતો\nપંતને ઘણા વખતથી વિશ્વ કપની ટીમ ઈન્ડિયા માટે અજમાવવામાં આવી રહ્યો હતો. તે ધોનીનો બેસ્ટ વિકલ્પ ગણાઈ રહ્યો હતો. વિકેટકીપર તરીકે પંત ભલે ધોની આગળ ટકી ન શકે પરંતુ ધોનીના વિકલ્પ તરીકે તેનો મુકાબલો દિનેશ કાર્તિક સામે હતો. પંતને છેલ્લી અનેક વનડે અને ટી20 સીરિઝમાં કાર્તિકની જગ્યાએ સમાવેશ કરાયો હતો. પરંતુ સિલેક્ટર્સને પંતનું પ્રદર્શન ગમ્યું નહીં અને તેમણે વિશ્વકપ માટે દિનેશ કાર્તિકની પસંદગી કરી લીધી.\nઋષિ કપૂરે કોહલી અને શાસ્ત્રીને જ સીધા પૂછ્યા સવાલ\nપંતને લઇને ઋષિ કપૂરે પંતની ઈનિંગ જોયા બાદ સવાલ ઉઠાવ્યો છે. સીધો સવાલ કર્યો છે કે ઋષભ પંત વર્લ્ડ કપ સ્વોર્ડમાં કેમ નથી. તેમણે કોચ રવિ શાસ્ત્રી અને કેપ્ટન વિરાટ કોહલીને પણ ટેગ કરીને પૂછ્યું છે કે શું તેઓ સાંભળી રહ્યા છે. ઋષિ કપૂર આ પ્રકારના સવાલ પૂછનારા એકલા નથી. ટીમ ઈન્ડિયાના અનેક ફેન્સ પણ આ પ્રકારે બીસીસીઆઈને સવાલ પૂછતા અનેક મીમ્સ બનાવી ચૂક્યા છે.\nઆ પણ જુઓ : IPLની વચ્ચે પણ પત્ની પંખુરી માટે સમય કાઢી લે છે કૃણાલ પંડ્યા\nટીમ ઈન્ડિયાના ફેન્સ ચોંકી ગયા હતા\nપંતની પસંદગી ન થતા ક્રિકેટ ફેન્સ ચોંકી ગયા હતાં. પંતે અત્યાર સુધી એવું તો ખરાબ પ્રદર્શન નહતું કર્યું પરંતુ છેલ્લા કેટલાક સમયથી તેના શોટ સિલેક્શનની રીત પર સવાલ ઉઠી રહ્યાં હતાં. બેજવાબદાર રીતે તે આઉટ થતો હતો. આઈપીએલમાં દિલ્હી માટે તે મોટી ઈનિંગ રમી શક્યો નહતો, પરંતુ હૈદરાબાદ વિરુદ્ધ તેની ઈનિંગે મેચને સંપૂર્ણ રીતે દિલ્હીના પક્ષમાં ફેરવી નાખી. થયું એવું કે7બોલ અગાઉ આઉટ થવા છતાં તેની ઈનિંગ લોકોમાં ખુબ ચર્ચાનું કારણ બની છે. કારણ કે ટીમને તે વખતે7બોલમાં જીત માટે ફક્ત5રનની જરૂર હતી.\nIpl 2019cricket newsworld cup 2019virat kohliravi shastri


યુવતીઓની ઘણી લાઈક્સ જોઈને પત્ની લાલચોળ થઈ\nપતિની એક પોસ્ટથી થયો ડખો : પતિ પત્નીના સંબંધ તૂટવાની અણી પર આવી ગયા હતા આ માટે અભયમ હેલ્પલાઈનને બોલાવવી પડી હતી\nવડોદરા, તા.૨૪ : પતિ પત્નીના સંબંધો હવે કોર્ટ રૂમ સુધી પહોંચતા વાર નથી લાગી રહી. નાની નાની વાતો પર હોંશ ગુમાવી દેવા, એલફેલ બોલવાથી એકબીજા પ્રત્યે વિશ્વાસ ગુમાવી રહ્યાં છે. આવામાં વડોદરાનો એક ચોંકાવનારો કિસ્સો સામે આવ્યો છે. જેમાં સોશિયલ મીડિયાને કારણે પતિ પત્નીના સંબંધ તૂટવાની અણી પર આવી ગયા હતા. આ માટે અભયમ હેલ્પલાઈનને બોલાવવી પડી હતી. બંનેનુ કાઉન્સેલિંગ કરવામાં આવ્યુ હતું.


મેરાન્યૂઝ નેટવર્ક.હાથરસઃ ઉત્તર પ્રદેશના હાથરસમાં એક ચોંકાવનારી ઘટના સામે આવી છે. અહીં વર્ષ 2018માં યૌન શોષણના આરોપમાં જેલ જઈ ચુકેલા અને હાલ જામીન પર બહાર ચાલી રહેલા આરોપીએ પીડિતાના પિતાની સોમવારે કથિત રૂપે ગોળી મારીને હત્યા કરી દીધી અને આ રીતે દિલ્હીથી લગભગ 200 કિલોમીટર દૂર યુપીનો આ જિલ્લો ફરી ચર્ચામાં આવ્યો છે.\nહાથરસ પોલીસે કહ્યું કે આરોપી ગૌરવ શર્માને 2018 માં જાતીય શોષણના કેસમાં એક મહિનાની જેલની સજા ફટકારી હતી. પીડિતાના પિતાએ તેની સામે પોલીસમાં કેસ દાખલ કર્યો હતો. સોમવારે સાંજે સાડા ચાર વાગ્યાની આસપાસ ગામના એક મંદિરની બહાર આરોપી અને પીડિત પરિવાર વચ્ચે કંઈક બાબતે ઝઘડો થયો હતો. ત્યારબાદ ફાયરિંગ કરવામાં આવ્યું હતું. જેમાં ઈજાગ્રસ્ત પીડિતાના પિતાનું હોસ્પિટલ લઈ જતા માર્ગમાં મોત નીપજ્યું હતું.\nગૌરવ શર્માને એક મહિનાની જેલમાં રહીને સ્થાનિક અદાલતે જામીન આપ્યા હતા, ત્યારબાદ તે ત્યારથી બહાર હતો.\nહાથરસના પોલીસ વડા વિનીત જયસ્વાલે ટ્વિટર પર એક વીડિયો નિવેદનમાં જણાવ્યું છે કે 'મૃતકે જુલાઈ 2018 માં આરોપી વિરુદ્ધ જાતીય શોષણ માટે કેસ દાખલ કર્યો હતો. આરોપી જેલમાં ગયો હતો અને એક મહિના પછી જામીન પર છૂટી ગયો હતો. બંને પરિવારમાં તણાવ હતો. આરોપીની પત્ની અને કાકી બંને ગામમાં મંદિરના પૂજા અર્થે આવ્યા હતા. પીડિતા અને તેની બહેન પહેલાથી જ ત્યાં હાજર હતા. અહીં કંઈક વિશે મહિલાઓ વચ્ચે ઝઘડો થયો હતો. આ પછી આરોપી અને પીડિતાના પિતા પણ ઝઘડામાં જોડાયા અને ઝઘડો વધ્યો. આ પછી આરોપી ગુસ્સે થયો અને તેણે તેના પરિવારના કેટલાક અન્ય છોકરાઓ બોલાવ્યા અને પીડિતાના પિતાને ગોળી મારી દીધી.\nસોમવારે પીડિતા પોલીસ સ્ટેશનની બહાર રડતી અને ન્યાયની માંગ કરતી જોવા મળી હતી. તેણે કહ્યું, 'મને ન્યાય આપો. પહેલા તેણે મારી છેડતી કરી અને હવે મારા પિતાને ગોળી મારી. તે અમારા ગામ આવ્યો હતો. તેની સાથે છ-સાત લોકો પણ હતા. મારા પિતાની કોઈ સાથે કોઈ દુશ્મની ન્હોતી. તેનું નામ ગૌરવ શર્મા છે.\nપોલીસે અત્યાર સુધી ગૌરવ શર્માના પરિવારના એક સભ્યની ધરપકડ કરી છે.\nHathras man dead survivors father UP crimes against women UP crimes Hathras rape hathras assault case


પોરબંદરની નિરમા કેમિકલ્‍સ ફેક્‍ટરમીમાં ફરી એક વખત દુર્ઘટનાઃ બકેટ તૂટી પડતા એકનું મોતઃ 4ને ઇજા\nછેલ્લા દોઢ મહિનામાં અકસ્‍માતના3બનાવમાં ત્રણના મોતથી અરેરાટી\nપોરબંદર: પોરબંદરની નિરમા કેમિકલ્સમાં ફરી એકવાર અકસ્માતની ઘટના બની છે. કંપનીમાં કામ દરમિયાન બકેટ તૂટી પડતા એક વ્યક્તિનુ ઘટના સ્થળે મોત નિપજ્યા છે. તો4લોકો ઈજાગ્રસ્ત થયા છે. બંને ઈજાગ્રસ્તોને સારવાર અર્થે શહેરની ખાનગી હોસ્પિટલમાં ખસેડવામાં આવ્યા છે.\nપોરબંદરની નિરમા કેમિકલ્સમા કંપનીમાં ફરી એકવાર દુર્ઘટના બની છે. કામ દરમિયાન અચાનક બકેટ તૂટી પડ્યુ હતું. જેમાં5જેટલા કામદારો સ્થળ પર હતા. આ તમામ કામદારો માટીના ઢગલા નીચે દટાયા હતા. ત્યારે બકેટ તુટી પડવાની ઘટનામાં એક કામદારનુ ઘટના સ્થળે મોત નિપજ્યું છે. જ્યારે4લોકો ઈજાગ્રસ્ત થયા છે. ઈજાગ્રસ્તોને સારવાર અર્થે શહેરની ખાનગી હોસ્પિટલમાં ખસેડવામાં આવ્યા છે.\nએક મહિનામાં3કામદારના મોત થયા\nનિરમા કેમિકલ્સમા છેલ્લા દોઢ મહિનામાં અકસ્માતના ત્રણ બનાવો બન્યા છે. જેમાં કુલ ત્રણ મોત નિપજ્યા છે. દસ દિવસ પહેલા પોરબંદરની નિરમા ફેકટરીમાં એક કામદાર પાઇપ ફિટિંગનું કામ કરતા હતા તે દરમ્યાન લોખંડનો પાઇપ માથે પડતા આ કામદારનું મોત થયું હતું. આ પહેલા 17 સપ્ટેમ્બરના રોજ નિરમા ફેકટરીમાં લોખંડનું સ્ટ્રેકર તૂટતા ઓઘડ લખુભાઈ જમોડ નામના કામદારનું મોત થયું હતું. આમ એક મહિનાના ગાળામાં કુલ3કામદારના મોત થતા કંપની સામે પણ સવાલ ઉભા થયા છે.


Gold retreats from 2-month high as US dollar weighs - marugujarats\nHomebusinessGold retreats from 2-month high as US dollar weighs\nમંગળવારે સોનાના ભાવ યુ.એસ. ના આર્થિક આંકડા કરતા ઘણા અગાઉના મજબુત ડ dollarલર પર પાછલા સત્રની બે મહિના કરતા વધુની fromંચી સપાટીથી પીછેહઠ કરી રહ્યા છે, જ્યારે સપ્તાહની ચિંતા પર પેલેડિયમ છેલ્લા અઠવાડિયે ફટકારેલ રેકોર્ડ ઉંચી નજીક છે.\nસોમવારે સોમવારે ફેબ્રુ. 25 થી તેની સૌથી વધુ $ 1,797.75 ની સપાટીએ પહોંચ્યા પછી, 0925 જીએમટી દ્વારા સ્પોટ સોનું 0.4% ઘટીને 1,785.26 ડ atલર પર હતું.\nએક્ટિવટ્રેડ્સના મુખ્ય વિશ્લેષક કાર્લો આલ્બર્ટો ડી કાસાએ જણાવ્યું હતું કે તકનીકી પરિબળો સોનામાં મજબૂતાઈ ઘટાડતા હતા, જ્યારે “યુએસ ડ dollarલરની પુન itપ્રાપ્તિ તેને વધુ જટિલ બનાવે છે”.\n“અમારી પાસે important 1,765 અને71,750 ના બે મહત્વપૂર્ણ સપોર્ટ સ્તર છે, જ્યારે 8 1,800 ના સ્પષ્ટ વટાણા બુલિયન માટે જગ્યા ખોલશે.”\nડ dollarલર ઇન્ડેક્સ 0.5% વધ્યો કારણ કે રોકાણકારોએ યુએસ વ્યાજના દરે યુ.એસ. ની આર્થિક પુન recoveryપ્રાપ્તિ દ્વારા યુએસ વ્યાજ દર વધારે higherંચા કરવાની ફરજ પડી હોવાની શક્યતાનું વજન કર્યું હતું. ખર્ચાળ ડોલર અન્ય ચલણ ધારકો માટે સોનું ઓછું આકર્ષક બનાવે છે.\nયુએસ સેન્ટ્રલ બેંક નજીકના ભવિષ્ય માટે નાણાકીય નીતિને looseીલી રાખવા માગે છે, પરંતુ આર્થિક પુન recoveryપ્રાપ્તિની ગતિએ ધારણા કરતા વહેલા સમર્થનમાં પુલ-બેક થવાની અટકળોની કલ્પના કરી છે.\nInterestંચા વ્યાજ દરો બિન-ઉપજ આપનાર બુલિયન હોલ્ડિંગની તકની કિંમતમાં વધારો કરે છે.\nઅમેરિકી અર્થતંત્રના સ્વાસ્થ્ય અંગેના વધુ સંકેતો માટે રોકાણકારો હવે શુક્રવારે શુક્રવારે અને એપ્રિલના પેરોલ્સ ડેટાના કારણે યુ.એસ. સેવાઓના ડેટાની રાહ જોઈ રહ્યા છે.\nરોઇટર્સના તકનીકી વિશ્લેષક વાંગ તાઓએ જણાવ્યું હતું કે, સ્પોટ ગોલ્ડ પ્રતિ ounceંસના 1,802 ડ resistanceલરની પ્રતિકારનું પરીક્ષણ કરી શકે છે, જેનો વિરામ break 1,816 ડ .લર થઈ શકે તેમ રોઇટર્સના તકનીકી વિશ્લેષક વાંગ તાઓએ જણાવ્યું હતું.\nશુક્રવારે અન્યત્ર ocટોકાટાલિસ્ટ મેટલ પેલેડિયમ 7ંસ દીઠ 0.7% વધીને 99 2,991 ડ atલર પર was 3,007.73 ની -લ-ટાઇમ હાઈ સ્કેલ કર્યા પછી.\nસોમવારે 1 માર્ચથી તેની સૌથી વધુ highestંચી સપાટી પછી ચાંદી 0.2% ઘટીને 26.89 ડ atલર પર હતી, જ્યારે પ્લેટિનમ 0.4% વધીને 1,235.50 ડ50લર પર છે.


કથિત સેક્સ સંબંધ: ટ્રમ્પના વકીલ પર ગંભીર આરોપ\nબુધવાર, ડિસેમ્બર 12 2018, 19:17 Hrs(IST)\nનવગુજરાત સમય | Publish Date: Jan 13 2018 10:48PM\nશનિવારે મીડિયામાં પ્રસિદ્ધ થયેલા એક અહેવાલમાં એવો દાવો કરવામાં આવ્યો છે કે વર્ષ 2016માં રાષ્ટ્રપ્રમુખની ચૂંટણી દરમિયાન ડોનાલ્ડ ટ્રમ્પે પોતાના વ્યક્તિગત વકીલ મારફતે એક વયસ્ક ફિલ્મ સ્ટારને દર મહિને કથિત રીતે 1,30,000 ડોલર આપ્યા હતા જેથી તે પોતાના કથિત જાતિય સંબંધો મુદ્દે ચૂપ રહે. વ્હાઈટ હાઉસે ‘ધ વોલ સ્ટ્રીટ જર્નલ’ના અહેવાલ મુદ્દે કોઈ ટિપ્પણી કરવાનો ઈનકાર કરી દીધો હતો.\nટ્રમ્પના વ્યક્તિગત વકીલ માઈકલ કોહેને આ આક્ષેપોને પાયાવિહોણા ગણાવ્યા છે. એવું કહેવામાં આવે છે કે તેમણે જ નાણાં માટેની વ્યવસ્થા કરી હતી. કોહેનને ટાંકીને જણાવાયું છે કે, ‘આ બીજી વખત મારા અસીલ સામે આવા આક્ષેપો કરવામાં આવ્યા છે. સતત એક વર્ષથી જૂઠ્ઠી વાતોનું રટણ કરવામાં આવે છે. જ્યારે 2011 પછી લગભગ તમામ પક્ષો આ વાતને સતત ફગાવી રહ્યા છે.’\nએવું કહેવામાં આવે છે કે એક્સ-રેટેડ એક્ટ્રેસ સ્ટીફની ક્લિફોર્ડ અને ટ્રમ્પ વચ્ચે 2006થી જાતિય સંબંધો હતા. ટ્રમ્પે વર્ષ 2005માં મેલેનિયા સાથે લગ્ન કર્યા હતા. રાષ્ટ્રપ્રમુખ સામે તાજેતરમાં લાગેલા આક્ષેપો અંગે પૂછતા વ્હાઈટ હાઉસના એક અધિકારીએ જણાવ્યું કે, ‘આ જૂની તેમજ ફરીથી ઉછાળેલી વાતો છે. ચૂંટણી અગાઉ આ અહેવાલો પ્રસિદ્ધ થયા હતા જેને ફગાવી દેવામાં આવ્યા છે.’\nજો કે અધિકારીએ અહેવાલ અંગે ટિપ્પણી કરવાનો ઈનકાર કરી દીધો હતો. ન્યૂ યોર્ક ડેઈલી ન્યૂઝના મતે ક્લિફોર્ડે એક ઈમેલ મોકલીને ટ્રમ્પ સાથે જાતિય સંબંધો હોવાનો ઈનકાર કર્યો છે.


જગન્નાથ રથયાત્રા: રાષ્ટ્રપતિ સહિત નેતાઓએ દેશવાસીઓને આપી શુભકામના\nBy Online Desk17 July 12, 2021\nકોરોના ( CORONA) સંકટ વચ્ચે ભગવાન જગન્નાથની ( GOD JAGANNATH) રથયાત્રા ( RATHYATRA) સોમવારે ઓડિશાના પુરી અને ગુજરાતમાં અમદાવાદમાં નીકળી રહી છે. રોગચાળો ફેલાવાના ભયને ધ્યાનમાં રાખીને, આ વખતે પણ ભક્તોને રથયાત્રામાં ભાગ લેવાની મંજૂરી આપવામાં આવી નથી. યાત્રામાં ફક્ત મંદિર સંકુલ સાથે સંકળાયેલા લોકોને અને કેટલાક અન્ય પસંદ કરેલા લોકોને જ મંજૂરી છે. આ પ્રસંગે રાષ્ટ્રપતિ રામ નાથ કોવિંદ ( RAMNATH KOVIND) , ઉપરાષ્ટ્રપતિ વેંકૈયા નાયડુ અને વડા પ્રધાને દેશવાસીઓને શુભેચ્છા પાઠવી છે. કેન્દ્રીય ગૃહમંત્રી અમિત શાહ ( AMIT SHAH) અમદાવાદની રથયાત્રા પહેલા મંગળા આરતીમાં ભાગ લે છે.\n12 જુલાઈએ જગન્નાથ રથયાત્રા નીકળી રહી છે. જો કે, આ વખતે કોવિડના ( COVID) નિયમોને પગલે સુપ્રીમ કોર્ટના ( SUPREME COURT) નિર્દેશો મુજબ રથયાત્રા માત્ર પુરીમાં મર્યાદિત વિસ્તારમાં જ કરવામાં આવશે. કોરોના સંકટને ધ્યાનમાં રાખીને, સામાન્ય ભક્તોને યાત્રામાં ભાગ લેવાની મંજૂરી આપવામાં આવી નથી. ગયા વર્ષની જેમ આ વર્ષે પણ રથયાત્રા દરમિયાન કોરોના નિયમોનું કડક પાલન કરવામાં આવશે.\nરાષ્ટ્રપતિ દરેકને સ્વસ્થ રહે તેવી શુભેચ્છા પાઠવે છે\nરાષ્ટ્રપતિ રામ નાથ કોવિંદે જણાવ્યું હતું કે ‘ભગવાન જગન્નાથની રથયાત્રાના શુભ પ્રસંગે મારા દેશભરના તમામ લોકો, ખાસ કરીને ઓડિશાના તમામ ભક્તોને હાર્દિક શુભેચ્છાઓ અને શુભકામનાઓ. હું ઈચ્છું છું કે ભગવાન જગન્નાથના આશીર્વાદથી તમામ દેશવાસીઓનું જીવન સુખ, સમૃદ્ધિ અને આરોગ્ય થી ભરેલું રહે. ‘\nવડા પ્રધાને સૌને અભિનંદન આપ્યા\nવડા પ્રધાન નરેન્દ્ર મોદીએ કહ્યું, ‘રથયાત્રાના વિશેષ પ્રસંગે સૌને શુભેચ્છાઓ. અમે ભગવાન જગન્નાથને નમન કરીએ છીએ અને પ્રાર્થના કરીએ છીએ કે તેમના આશીર્વાદોથી દરેકના જીવનમાં સારું આરોગ્ય અને સમૃદ્ધિ આવે. જય જગન્નાથ! ‘સોમવારે સવારે જગન્નાથ રથયાત્રા અમદાવાદમાં શરૂ થઈ હતી. આ દરમિયાન મુખ્યમંત્રી વિજય રૂપાણીએ ભગવાન જગન્નાથના રથને સોનાની સાવરણીથી સાફ કર્યા. રથયાત્રા પહેલા પૂજા-અર્ચના કરી હતી.અમદાવાદમાં મુસાફરી થઈ રહેલા રૂટ પર કર્ફ્યુ લાદવામાં આવ્યો છે.\nઅમિત શાહે પરિવાર સાથે મંગળા આરતીમાં હાજરી આપી હતી\nઆ દરમિયાન કેન્દ્રીય ગૃહમંત્રી અમિત શાહ પણ અમદાવાદમાં છે. અમિત શાહે સોમવારે વહેલી સવારે મંગળા આરતીમાં ભાગ લીધો હતો. શાહ સવારે ચાર વાગ્યે યોજાયેલી આરતીમાં ભાગ લેવા પરિવાર સાથે પહોંચ્યા હતા, જ્યાં તેમણે ભગવાન જગન્નાથની પૂજા કરી હતી. હાથીઓને ફળો ખવડાવ્યા હતા.


fourth wave of corona - Sadhana Weekly - Gujarati Magazine\nઆપણે ત્રીજી લહેરની ચિંતામાં છીએ અને આ વિકસિત દેશમાં ચૌથી લહેર આવી ગઈ છે\nભારતમાં ત્રીજી લહેર આવશે? ક્યારે આવશે? શું તે વધું ખતરનાક સાબિત થશે? આવા અનેક પ્રશ્ન આપણી સામે છે. આવામાં જાપાનમાં હાલ કોરોનાની ત્રીજી નહી પણ ચોથી લહેર પહોંચી ચૂકી છે. આ લહેરે જાપાનની હાલાત ખરાબ કરી દીધી છે. થોડા સમય પહેલા જાપાનમાં અઠવાડિયામાં કોરોનાના કેસ ૧૦૦૦ કરતા ઓછા આવતા હતા. આ વાત માર્ચ મહિનાની છે.\nઆ આંકડો જોઇ વિશેષજ્ઞો પણ કહેતા હતા હતા કે જાપાને કોરોનાની ત્રીજી લહેર પર પણ કાબૂ મેળવી લીધો છે. ઉલ્લેખનીય છે કે થોડા સમય પછી એટલે કે જૂલાઈમાં અહીં ઓલિમ્પિકનું આયોજન થવાનું છે. ત્રીજી લહેરને કાબૂમાં આવતા જોઇ જાપાને પણ ઓલિમ્પિકના આયોજનની તડામાર તૈયારી શરૂ કરી દીધી હતી પણ હવે આવા સમયે કોરોનાના કેસ અહીં અચાનક વધી ગયા છે. જોન્સ હૉપકિન્સ યૂનિવર્સિટીના કહેવા પ્રમાણે ૯ મે ના રોજ જાપનમાં અત્યાર જાન્યુઆરી પછી સૌથી વધુ કોરોનાના કેસ નોંધાયા હતા.\n૯ જાન્યુઆરીના રોજ અહીં સૌથી વધુ ૭૮૫૫ કોરોનાના કેસ નોંધાયા હતા. પછી સતત કેસ ઘટતા ગયા હતા. આ સમય પછી અહીં પહેલીવાર ૯ મેના રોજ ૭૭૬૬ કોરોનાના કેસ નોંધાયા હતા. જાપાનની વસ્તી લગભગ ૧૨.૫ કરોડની છે અને આ વસ્તી જોતા ૭૦૦૦ કરતા વધારે કોરોનાના કેસ એક જ દિવસમાં આવવા એ ચિંતા જનક છે. જોકે ઉલ્લેખનીય વાત એ છે કે ૯ મે પછી પણ અહીં કોરોનાના કેસો સતત ઘટી રહ્યા છે. હાલ જાપનમાં ૫૬,૯૮૨ કોરોનાના એક્ટિવ કેસ છે. અને અત્યાર સુધીમાં ૧૨૯૨૦ જેટલા લોકોનું મૃત્યુ થયું છે.\nજાપાનમાં અનેક જગ્યાએ કટોકટીની જાહેરાત\nકોરોનાની ચોથી લહેર આવાની સાથે જાપાન સરકાર એક્શનમાં આવી ગઈ છે. અહીંના વડાપ્રધાન યોશીહિદે સુગાએ દેશના ૯ પ્રાંતોમાં ઇમર્જન્સીની ઘોષણા કરી દીધી છે. આ નવ સ્થાનોમાં ટોક્યોની સાથે એ સ્થાનો પણ સામેલ છે જ્યાં આગામી જુલાઈ મહિનામાં ઓલિમ્પિકનું આયોજન થવાનું છે. જાપાનમાં હાલ કોરોનાની લહેરના કારણે રોજ ૩ થી ૪ હજાર કોરોનાના કેસ સામે આવી રહ્યા છે. જેના કારણે અહીંની આરોગ્ય વ્યવસ્થા પણ બગડી છે. સરકાર તેને સુધારવા પ્રયત્ન કરી રહી છે.\nકોરોનાના દર્દીઓની સંખ્યા વધી રહી છે – ડોક્ટર્સ\nમીડિયા રીપોર્ટ પ્રમાણે જાપાનના ત્રીજા સૌથી મોટા શહેર ઓસાકાની હોસ્પિટલના બધા જ બેડ ભરાય ગયા છે. દેશમાં કોરોનાના ૫૭ હજાર એક્ટિવ કેસ છે. અહીંના ડોક્ટર્સનું કહેવું છે કે કોરોનાના દર્દીઓની સંખ્યા અચાનક વધી રહી છે. જેની અસર આરોગ્ય વ્યવસ્થા પર પડી રહી છે.\nજાપાનમાં કેમ આવી ચોથી લહેર?\nજાપાનમાં ચોથી લહેર આવવાનું કારણ છે અહીંનું ધીમું વેક્સિનેશન. જાપાને ખૂબ મોડા ફેબ્રુઆરીથી વેક્સિનેશનનું કામ શરૂ કર્યુ હતું. ઉલ્લેખનીય છે કે ટોક્યો અને ઓસાકામાં ગયા અઠવાડિયાથી જ જાપાન સરકારે વેક્સિનેશનનું કામ આગળ વધાર્યુ છે. અત્યાર સુધીમાં જાપનની માત્ર ૨.૪ ટકા વસ્તીને જ વેક્સિન આપવામાં આવી છે. ઓલિમ્પિકની શરૂઆત થાય તે પહેલા દેશના ૬૫ વર્ષથી વધુ ઉમરના નાગરિકોને રસીયુક્ત કરવાનું સરકારનું લક્ષ્ય છે. હાલ રોજ ટોક્યોમાં ૫૦૦૦ અને ઓસાકામાં ૨૫૦૦ લોકોને વેક્સિન આપવાનું આયોજન થઈ રહ્યું છે.\nઓલિમ્પિક્નું શું થશે?\nઉલ્લેખનીય છે કે ઓલિમ્પિકનું આયોજન જાપાનમાં થવાનું છે. આગામી જુલાઈ મહિનામાં અહીં ઓલિમ્પિક્નુમ આયોજન થવાનું છે. હવે આ માટે થોડો જ સમય બાકી છે ત્યારે જાપાનમાં કોરોનાની ચોથી લહેર આવી છે ત્યારે કેટલાંક લોકો ઓલિમ્પિકના આયોજન પર પ્રશ્ન ઉભા કરી રહ્યા છે. શું ચોથી લહેર જ્યાં હોય ત્યાં આવી વૈશ્વિક રમતોનું આયોજન કરી શકાય? જોકે જાપાન આ માટે મક્કમ છે. તેનું કહેવું છે કે અમે આ ચોથી લહેર પર પણ ઝડપથી કાબૂ મેળવી લઈશું. ઓલિમ્પિકનું આયોજન જાપાનમાં કરવા અમે તત્પર છીએ…\nfourth wave corona japan


મફત રમત રમો ધ સિમ્પસન્સ\nHomers ગ્રેટ સાહસિક\nબીઅર2ચલાવો homers\nબાર્ટ સિમ્પસન સીધા આના પર જાઓ\nઓનલાઇન ગેમ્સ એનિમેટેડ શ્રેણી તમામ તમારા મનપસંદ અક્ષરો સાથે સિમ્પસન્સના આનંદ પરવાનગી આપે છે. હોમર, બાર્ટ, માર્ગે, લિસા ડ્રાઇવ, અને આ રમત ભોગવે છે.\nઅમેરિકન સંસ્કૃતિ, અમે આદિમ અને ગ્રાહક ગણવામાં આવે. એક અવાજ જેમ કે સોવિયટ યુનિયન તરીકે ગુલામ જેવા સિસ્ટમોના બધા ચાહકો કે આધ્યાત્મિકતા વધુ મહત્વનું છે પોકાર. માત્ર એક ચેતવણી છે. અને તે દેશમાં ચોક્કસ સમયગાળા વાસ્તવિકતા માંથી અલગતા માં આધ્યાત્મિકતા અને સંસ્કૃતિ વર્થ કંઇ છે. ઉદાહરણ તરીકે, મોના લિસા પ્રશંસક માટે, મોં માટે હાથ માંથી રહેતા લોકો હોય છે. આ સાંસ્કૃતિક સિદ્ધિઓ હંમેશા તેઓ ઉત્પન્ન જેમાંથી દેશમાં જ સંબંધિત છે, પણ વિશ્વ માટે. તેથી અમેરિકન એનિમેટેડ ટેલિવિઝન શ્રેણી ધ સિમ્પસન પોતાને પણ બુદ્ધિશાળી ન લોકો મૂર્ખતા બતાવે છે કે જે લોકો એમ કહે. બધા પછી, આ કાર્ટૂન ચોક્કસ વર્તમાન વાસ્તવિકતા પ્રતિબિંબિત ન હોઈ, અને માત્ર અમેરિકન શકાયું નથી. અલબત્ત, ઘણા રમત વિકાસકર્તાઓ તે માટે ધ્યાન ચૂકવણી નથી અને સરળ અને આનંદ રમકડાં ઉત્પાદન માટે તે અક્ષરો વાપરો. બધા સિમ્પસન ગેમ વારંવાર શણગારે છે. પરંતુ, અલબત્ત, તેમને મોટા ભાગના માટે પુરુષ અક્ષરો વપરાય છે. હોમર અને બાર્ટ કોઈપણ રમત શૈલી માં સંપૂર્ણપણે ફિટ. Brodilok જેવા સક્રિય રમતો નેતા આભાસી રેસિંગ અને, અલબત્ત, બાર્ટ સિમ્પસન છે. બધા પછી, તેના કાર્ટુન ઇમેજ skateboards પર સ્પર્ધામાં શ્રેષ્ઠ ફિટ છે. બધા પછી, આ અક્ષર માત્ર બોર્ડ પર સ્કેટ માટે પ્રેમ. રમે છે અને પોતાને આનંદ ધ સિમ્પસન રમત, કેટલાક એનિમેટેડ દ્રશ્યો રમત સમાપ્ત માં રૂપાંતરિત કરવામાં આવે છે. ઉદાહરણ તરીકે, જો તમે હોમર માટે રમી છે, મોટેથી શક્ય ઓડકાર ખાવો જરૂર છે જેમાં રમત. અથવા વધુ બીયર પીતા. આ તમામ જીવન સિમ્પસન્સના રમત ભાગ છે. માર્ગ દ્વારા, ધ સિમ્પસન તમે તમારા મનપસંદ અક્ષરો વર્ચ્યુઅલ જીવન સાથે પરિચિત નહિં હોય તો, લાંબા સમય માટે ઑનલાઇન રમી શકે છે, તે આ પાઠ શરૂ કરવા માટે સમય છે. બધા પછી, આ થોડું કુટુંબ ઇન્ટરનેટ સર્ચ એન્જિન અરજીઓની સંખ્યા અગ્રણી છે. તેઓ સ્ક્રીન પર, પરંતુ રમત વિશ્વમાં માત્ર આનંદ. ઘણી વાર જેમ વિનંતીઓ છે ઑનલાઇન સિમ્પસન3નાટક. આ કોર્સ છે, એનિમેટેડ શ્રેણી ત્રીજા સિઝનમાં ઉલ્લેખ કરે છે. જ્યારે વિકાસકર્તાઓને સિઝન પર તેમની રમતો શેર નથી. ઑનલાઇન રમતો સિમ્પસન - તે સમગ્ર ઉદ્યોગ છે. ડેવલપર્સ લગભગ કોઈ પણ સેટિંગને આ પીળા અક્ષરો મૂકવામાં અચકાવું નથી. તેઓ સરળતાથી starship, અને દ્વંદ્વયુદ્ધ પર ફિટ છે, કારણ કે આ આશ્ચર્યજનક નથી. સારી વસ્તુ, મલ્ટિપ્લાયર્સ અક્ષરો હજી સુધી સાર્વત્રિક બનાવવા માટે વ્યવસ્થાપિત છે. આ પાનાં પર તમે રમતો ઑનલાઇન મફત ધ સિમ્પસન ભજવી શકે છે. કોઈ નોંધણી અથવા ફી આધારિત વિકલ્પો, બધા વાજબી છે. તમે આ રમત આનંદ માટે અમારા સૂચિ દર્શાવવામાં બધા રમતો ખાસ અહીં ભેગા કરવામાં આવે છે.


વીનું મર્ચન્ટ વાર્તા અને નિબંધ સ્પર્ધા -30-નેહા રાવલ | "બેઠક" Bethak\nવીનું મર્ચન્ટ વાર્તા અને નિબંધ સ્પર્ધા -30-નેહા રાવલ\nPosted on April 2, 2018 by Pragnaji\nબહાર ગોરંભાયેલું આકાશ અને વાતાવરણમાં ઘેરાયેલો બફારો અકળાવનારો હતો. સાંજની ઠંડક ઉકળાટમાં ફેરવાઈ ગઈ હતી અને ચોમાસાની આ રાત… ગોરંભાયેલું આકાશ કૈક વધારે જ કાળું દેખાતું હતું. બાલ્કનીમાંથી રૂમમાં આવી અવનિ પથારીમાં આડી પડી. અવનિ ક્યાય સુધી વિચારતી રહી કે શું થયું વસુમાં અને મેહુલની વચ્ચે કે મેહુલ આમ ઘરમાંથી નીકળી જ ગયા. પોતે ટ્રેનીંગમાં મહિનો બહારગામ ગઈ અને અહીં આવો ભૂકંપ? તે વખતે ફોનમાં મેહુલ ઘણું બધું બોલી ગયા હતા. નેટવર્ક નબળું હોવાને કારણે બહુ સ્પષ્ટ સંભળાતું ન હતું, એટલે પોતેજ વાત ટૂંકાવી ને કહ્યું કે ઘરે આવું પછી વાત પણ એટલો તો ખ્યાલ આવ્યો જ હતો કે વસુમાં વિષે સાંભળવું ન ગમે એવું કૈક મેહુલ કહી રહ્યા હતા…. અને ઘર માંથી ચાલ્યા જવાની વાત? લાગણીના આવેશમાં આવીને લેવાયેલો આ કોઈ ત્વરિત નિર્ણય તો ન હતો ને? અને વસુમા ? શું એમના વિષે પણ મેહુલ નહિ વિચારે? વસુમાની પણ હવે અવસ્થા થઇ. એમને પણ મારી જરૂર છે. ખરેખર? અંદરથી એક ધક્કો વાગ્યો. તો પછી પેલા પત્ર…? મેહુલે ફોનમાં કહ્યું હતું, અને કપડા ગોઠવવા ગઈ ત્યારે પોતે પણ વસુમાના કબાટમાં એ પત્રો જોયા હતા, ફક્ત જોયા હતા, વાંચ્યા ક્યાં હતા..? અચાનક થયેલા ગડગડાટથી અવનિ પથારીમાં બેઠી થઇ ગઈ. હળવેથી ઉઠીને વસુમાના ઓરડામાં ગઈ. તેઓ પથારીમાં પડ્યા પડ્યા ખુલ્લી આંખે બારી બહારનું આકાશ તાકી રહ્યા હતા. વાદળો એટલા ઘેરાયેલા હતા કે ચાંદનીનો ઉજાસ પણ લાગતો ન હતો. અવનિના સંચારે એમની નજર ફેરવી. એક સ્મિત આવ્યું અને વિલાઈ ગયું. અવનિને થયું, ‘શું વિચારતી હશે આ સ્ત્રી? પોતાના દીકરાના આવા નિર્ણય માટે…કે પછી પોતાની મોકળાશ…ના..ના ..વસુમા માટે આવું વિચારવા બદલ એ છોભીલી પડી ગઈ.\n‘..આવ ને ..બેસ અહી.’ કહેતા એ પથારીમાં બેઠા થયા.\nઅવનિ પણ એમની પાસે બેઠી. ગૌર વર્ણ અને ઉમરના છઠા દાયકામાં પણ ચમકતી ત્વચા. સામેવાળાને એક પળમાં તાગી લેતી પારદર્શક આંખો અને હંમેશા હુંફાળું સ્મિત આપતો ચહેરો. આને સુંદરતા જ કહેવાય ને? આના જ વિષે મેહુલ ન બોલવાનું સંભળાવી ગયો? થોડાજ સમય પહેલા કોલેજમાંથી પ્રાધ્યાપિકા પદેથી નિવૃત્ત થનાર મા વિષે એટલોય વિચાર ન કર્યો કે…. – ધડામ– બારણા અફળાવાનો અવાજ અને સાથે જ કાચ તૂટવાના અવાજ અને કાચની કરચો આખાય રૂમમાં…….અવનિ ઉઠી. પહેલા કરચો સાફ કરી. વસુમા બોલતા રહ્યા, ‘જોજે બેટા.. સાચવજે.. કરચ બહુ ઝીણી છે. વાગી ન જાય..’ અવનિએ ત્યાર બાદ બારણા બંધ કરી જોરથી સ્ટોપર લગાવા પ્રયત્ન કર્યો. પણ ભેજના કારણે થોડા ફૂલી ગયેલા બારણાને સ્ટોપર લગાવવી સહેલી ન હતી.\n…પણ સ્ટોપર તો લગાવવી પડશે ને! નહીતો આ બધુ ય બગડશે….એમ વિચારી અવનિ સ્ટોપર લગાવવાનો પ્રયત્ન કરી રહી. ખુબ જોર કર્યું. હાથમાં દુઃખી આવ્યું પણ સ્ટોપર ન લાગી.\n‘રહેવા દે…છોડ એને.’\nઅવનિ ફરિયાદી નિરાશાથી એમની બાજુમાં બેસી પડી. એની હથેળી પર હાથ પસવારતા વસુમા બોલ્યા, ‘આ તો વરસાદી હવાને લીધે…તડકો આવશે એટલે વળી પાછુ હતું એવું થઈ જશે..’\n‘પણ બા…ત્યાં સુધી તો સાચવવાનું ને…?’\nએક મ્લાન સ્મિત આપી વાસુમાએ કહ્યું, ‘રહેવા દે હમણાં.. ચાલ ચા પીએ.’\nઅવનિ રસોડામાં ચા બનાવવા લાગી. એને યાદ આવી ગયું કે લગ્નના બીજા જ દિવસે સવારે ..\n‘અરે અવનિ….આ ચા આટલી ગળી..?’ મેહુલનો ફરિયાદી સ્વર આગળ કઈ બોલે એ પહેલા જ વસુમાએ સાચવી લીધી હતી. ‘બેટા, તને કેમ ખબર કે મને ગળી જ ચા ભાવે?’\n‘બા…તું ક્યારથી ગળી ચા પીતી થઇ ગઈ..?’\n‘બસ, આજ થી..’ કહી વસુમાએ હાથ પકડી અવનિને પોતાની પાસેજ બેસાડી દીધી. અવનિના કેટલાય આગ્રહ છતાય બીજી વાર ચા મુકવા એને ન જ જવા દીધી. ત્યાર બાદ તો આવું કેટલીય બાબતમાં બનતું. ઓછા મીઠા વાળા મગ ખાતી વખતે વખાણ કરવાનું ય ચુકતા નહિ. ‘હવે સારું જ ને, આ ઉમરે મીઠું ઓછું કરતા જઈએ તો આ પ્રેશર વાળી તકલીફ ઓછી…’\n‘અને ખાંડ…એ ઓછી નહિ કરવાની…?’મેહુલનો સ્વર જાણે કશે તીક્ષ્ણ સ્પર્શ કરતો હોય એમ લાગતું. પણ ત્યાં સુધીમાં તો મીઠી ચા માફક આવી ગઈ હતી.\nઅવનિ ચા ઉકાળતા ઉકળતા વિચારી રહી. શું વસુમાને આ ઉંમરે જોઈતી કાળજી અને હુંફ એમના જીવનમાં ખૂટતા હશે..? શક્ય છે. એકલતા ભલભલાને હરાવી દે…\nચા ગાળી એ બે કપ ભરી વસુમા પાસે ગઈ. બારીમાંથી બહાર કશું તાકતા વસુમા જાણે કોઈ પ્રશ્ન નો ઉત્તર ન શોધતા હોય? ‘બા..’કહેતા અવનિએ એમના હાથમાં કપ આપ્યો. અવનિને લાગ્યું કે હવે એણે વાત પૂછી જ લેવી જોઈએ … ક્યાં સુધી પોતે આમ..? અને વસુમા ખરેખર એવુ જ ઈચ્છતા હોય તો પોતે પણ કોલેજ તરફથી મળતા ક્વાર્ટરમાં શિફ્ટ થઇ જાય. પણ વસુમા વગર? અને એમને એકલા છોડવા.. ? ત્યાજ અંદરથી અવાજ આવ્યો – ‘ હવે એકલા ક્યાં?’ પણ આવી વાત પૂછવી કયા શબ્દોમાં..? જાણે આ પ્રશ્નનો ઉત્તર શોધવા ફાંફા મારતી હોય એમ એ બારી બહાર તાકી રહી. વીજળીના કડાકા અને વાદળોના ગડગડાટ સાથે વાતાવરણનો બફારો ગભરામણ થાય એ હદે વધી ગયો હતો. અચાનક જ વીજળી ડુલ થઇ ગઈ. અવનિ મીણબત્તી લેવા ઉભી થવા જતી હતી, અને વસુમા એ હાથ પકડી બેસાડી દીધી. ‘રહેવા દે થોડી વાર આમ જ.’ અવનિને થયું, અંધકારમાં કદાચ એ વધુ સ્પષ્ટતાથી વાત કહી શકાશે. બંને સ્ત્રીઓ હાથમાં ચા ના કપ સાથે અંધકારને અનુકુળ થવા પ્રયત્ન કરવા લાગી. બે સ્ત્રીઓ વચ્ચેનું મૌન ભારેખમ બનતું જતું હતું.\nઅજાણી વાત પૂછવાનો ભાર અવનિ નહિજ ઝીલી શકે એમ લાગતા વસુમાએ જ શરૂઆત કરી. ‘અવિ, મને ખબર છે કે તને એ જાણવું છે મારી અને મેહુલ વચ્ચે તે દિવસે એવી તે શું વાત થઇ કે એ ઘર છોડી નીકળી ગયો ! પણ હું જાણું છું, તું મને પૂછી નથી શકતી. કારણકે એ તારો સ્વભાવ જ નથી. જો એવું હોત તો તેં મેહુલને જ ઘણું બધું ન પૂછ્યું હોત…’ અવનિ આંખો માંડી સાંભળી રહી.\n‘સાંભળ દીકરા, મેહુલ તારો પતિ છે પણ એ મારો દીકરો પણ છે. અને અવિ, મને ખબર છે. તું નક્કી જ કરી શકતી ન હતી કે…મને શું પૂછવું?\n‘એ પત્ર વિષે મેહુલે તને મારા અને સુરેશભાઈના સબંધ બાબત કશુક કહ્યું હતું, હે ને..! તને શું લાગ્યું…અવિ, શું મારે સુરેશભાઈ સાથે આવો કોઈ સબંધ છે?’\nThis entry was posted in અષાઢની મેઘલી રાત, વિનુ મરચંટ વાર્તા સ્પર્ધા and tagged "વાર્તા રે વાર્તા", /shabdonusarjan.wordpress, Bethak, https://shabdonusarjan.wordpress.com/, shabdonusarjan.wordpress.com by Pragnaji. Bookmark the permalink.


GujaratiLexicon » Blog Archive » બળવંતભાઈ પટેલ : ઇજનેરી, સાહિત્ય અને સમાજસેવાનો ત્રિવેણી સંગમ\nઇજનેરી, સાહિત્ય અને સમાજસેવાના ત્રિવેણી સંગમ સમા આદરણીય શ્રી બળવંતભાઈ વાઘજીભાઈ પટેલ બી. વી. પટેલના હુલામણા નામથી ઓળખાય છે અને અનેરો આદર અને લોકચાહના ધરાવે છે.\nબળવંતભાઈએ કર્મચારીઓના નગર તરીકે ઓળખાતા ગાંધીનગરની સામાજિક, સાંસ્કૃતિક અને સાહિત્યિક ઓળખ ઊભી કરવામાં પાયાની ભૂમિકા ભજવી. ગાંધીનગરની ઓળખ સમી અનેકવિધ સંસ્થાઓની સ્થાપનામાં તેમનું યોગદાન અમૂલ્ય કહી શકાય તેવું છે.\nમૂળ ધર્મજના વતની એવા બળવતંતભાઈ શાળા જીવનથીજ હોશિયાર હતા. બી.ઈ. કર્યા બાદ રાજ્યના માર્ગ અને મકાન વિભાગમાં સેવા પ્રવૃત્ત થયા. રાજ્યના માર્ગ અને મકાન વિભાગમાં સેવાઓ દરમ્યાન રાજ્યના વિકાસ અને ગાંધીનગરની રચનામાં ઇજનેરી તજજ્ઞતા થકી એક આગવી ઓળખ ઊભી કરી હતી. ગાંધીનગરમાં વિધાનસભા ગૃહ સહિતના અનેકવિધ સ્થાપત્યોની રચના અને નિર્માણમાં તેમનું યોગદાન રહ્યું છે. વર્લ્ડ બેંક પ્રોજેક્ટ અંતર્ગત ભારતમાં ગ્રામીણ રસ્તાઓના નિર્માણમાં તેમજ કેન્યા સરકારને હાઇવે ઇન્ફ્રાસ્ટ્રકચર નિર્માણમાં માર્ગદર્શક રહ્યા હતા.\nતેઓ સાહિત્યમાં પણ આગવી રૂચિ ધરાવતા હતા. તેમના ગુજરાતી ભાષાની જોડણી અંગેના પુસ્તક ફર-અફરને બહોળું સન્માન અને પ્રશંષા પ્રાપ્ત થયેલી. આ ઉપરાંત તેમણે સંયુક્ત રાષ્ટ્રસંઘ પરિચયાત્મક આલેખ પુસ્તિકા, વાદ વિના વિવાદ, ઉત્ક્રાંતિકારક ‘લોક-1’ ઘઉંના સંશોધક ડૉ. ઝવેરભાઈ એચ. પટેલની ‘સંશોધનગાથા’ને પુસ્તક સ્વરૂપે ઉજાગર કરી. આ ઉપરાંત નવદંપતિ માટેના આધુનિક મંગલાષ્ટકો ‘ધન્યો-ગૃહસ્થાશ્રમ’, યજ્ઞોપવિત ધારણ કરી વિદ્યાભ્યાસ માટે ગુરુના આશ્રમે જતા બટુકને વડીલો કેવા વચનોથી વિદાય આપતા હશે તેની કલ્પના કરતી કવિતા ઉક્તિઓ ‘ચિરંજીવીને દ્વિજત્વ ટાણે’, ચૂંટણી કાવ્યો સહિતની અનેક આગવી કાવ્ય રચનાઓ પણ આપી.\nસ્વ. શ્રી રતિલાલ ચંદરયા સાથે મળીને ગુજરાતી ભાષાના સીમા ચિહ્ન સમાન ઓનલાઇન સંદર્ભ કોશ ‘ગુજરાતીલેક્સિકન’ની સ્થાપનામાં નોંધપાત્ર યોગદાન આપ્યું. તેમના આ યોગદાનને ટાંકી ટ્રસ્ટી મંડળના મોવડી શ્રી વિપુલભાઈ કલ્યાણીએ તેમના એક દાયકા કરતાં વધુ સમયના યોગદાનને સંભારીને શ્રદ્ધાંજલિ પાઠવી. જ્યારે ગુજરાતીલેક્સિકનના માર્ગદર્શક શ્રી અશોક કરાણિયા તેમના શોક સંદેશમાં જણાવે છે કે ગુજરાતી ભાષા અંગેની ચળવળમાં બળવંતભાઈનું યોગદાન અવિસ્મરણીય છે અને રહેશે. ગુજરાતીલેક્સિકન તથા કોમ્પ્યૂટરની ક્લિકે – ગુજરાતી ભાષાની પહેલી ડિજિટલ ડિક્શનરીના સંપાદન સહિતના અનેક પ્રોજેકટ થકી તેઓ સદા અમર રહેશે. આ ઉપરાંત ગુજરાતીલેક્સિકના દરેક નવા પ્રકલ્પ વખતે તેમના સૂચનો એક દીવાદાંડી સમાન રહ્યા છે. ભગવદ્ગોમંડલ પ્રોજેક્ટમાં તેમણે લખી આપેલ શબ્દકોશના ઉદ્ભવ અને વિકાસનો લેખ કોઈ પણ વ્યક્તિને ગુજરાતી ભાષાના શબ્દકોશના ઉદ્ભવ અંગેની સચોટ માહિતી આપે છે. (http://www.bhagwadgomandal.com/gu/index.php?action=history) લેખક તરીકે તેમણે વિવિધ દૈનિક, સાપ્તાહિક વર્તમાન પત્રો, માસિકોમાં તેમના અભ્યાસલેખો અને કોલમો દ્વારા નીતિ ઘડતર અને સમાજ ઘડતરની દિશાઓ સૂચવી.\nવ્યક્તિગત હિત કરતાં કુટુંબ, પરિવાર અને સમાજના હિતને વધારે મહત્ત્વ આપવું એવા ધ્યેય સાથે કુટુંબ વત્સલ અને પ્રેમાળ સ્વભાવની હૂંફ પરિવાર તેમજ સમાજને હંમેશા મળતી રહી. પરિવારના વંશવૃક્ષનું સંસ્કાર સિંચન કરવામાં ધર્મપત્ની ભાનુબહેન સંગાથી રહ્યા. તેમના મોટા પુત્ર શ્રી સુનિલભાઈ પટેલે પ્રતિષ્ઠિત બિલ્ડર તરીકે નામના મેળવી જ્યારે અમેરિકા સ્થિત નાના પુત્ર સંજય પટેલ, સોફટવેર એન્જિનયર તરીકે વિશ્વની અગ્રણી એવી આઈ.બી.એમ. કંપનીમાં ઉચ્ચ હોદ્દા ઉપર ફરજ બજાવી રહ્યા છે. પૌત્ર સોહમ સુનિલ પટેલ ગાંધીનગર ખાતે ડૉક્ટર તરીકે સેવાઓ આપી રહ્યા છે, જ્યારે નીલ તેમજ અંશ સંજય પટેલ અમેરિકા ખાતે અભ્યાસમાં પ્રવૃત્ત છે.\nઅધિક્ષક ઇજનેર તરીકે સેવા નિવૃત્ત થયા બાદ નગરના નાગરિક જીવનના પ્રશ્નોને વાચા આપવા, તેના ઉકેલ તેમજ નાગરિક જીવનના ઘડતર માટે ગાંધીનગર શહેર જાગૃત નાગરિક પરિષદ સંસ્થાની સ્થાપનામાં મહત્ત્વની ભૂમિકા ભજવી. ગાંધીનગર લાયન્સ કલબની સ્થાપના કરવામાં પણ તેમનો અમૂલ્ય ફાળો રહ્યો. શહેરી જીવનમાં સાહિત્ય, સંવેદનાઓ અને સંસ્કાર ઘડતર માટે ગાંધીનગર સાહિત્ય સભા સહિતની અનેક સંસ્થાઓનો પાયો નાખવાનું કાર્ય કર્યું. તેમની આ દૂરંદેશીને કારણે આજે ગાંધીનગરને એક આગવી ઓળખ મળી છે.\nઆપણા આ લોકલાડીલા બળવંતભાઈ તા. 11 માર્ચના રોજ તેમના ગાંધીનગર મુકામે દેહાવસાન પામ્યા. આ દુખદ અવસરે નગરના અગ્રણીઓ, સાહિત્યકારો સહિત બહોળી સંખ્યામાં લોકોએ અંતિમ યાત્રામાં જોડાઈને સદ્ગતને શ્રદ્ધાંજલી અર્પણ કરી હતી. વિવિધ સંસ્થાઓ તેમજ તેમના હોદ્દેદારોએ પણ તેમના યોગદાનને યાદ કરીને શ્રદ્ધાંજલી સંદેશ પાઠવ્યા. ‘સન્ડે ઇમહેફિલ’ના મુખ્ય સંપાદક શ્રી ઉત્તમ ગજ્જર તેમને ઉદ્યમી અને વિદ્યાવ્યાસંગી તરીકે યાદ કરીને તેમનું યોગદાન હંમેશા સ્મરણમાં રહેશી તેવી ભાવાંજલી અર્પે છે.\nContent Courtesy : Mintoo Dave & Maitri Shah\nNo Response to “બળવંતભાઈ પટેલ : ઇજનેરી, સાહિત્ય અને સમાજસેવાનો ત્રિવેણી સંગમ” »


13-year-old girl builtarobot that can find micro plastics in the ocean|13 વર્ષની ટીનેજરે પર્યાવરણની સુરક્ષા માટે દરિયામાંથી માઈક્રોપ્લાસ્ટિક શોધી કાઢતું મશીન બનાવ્યું\n13 year old girl builtarobot that can find micro plastics in the ocean\nઇનોવેશન / 13 વર્ષની ટીનેજરે પર્યાવરણની સુરક્ષા માટે દરિયામાંથી માઈક્રોપ્લાસ્ટિક શોધી કાઢતું મશીન બનાવ્યું\nJun 11, 2019, 06:22 PM IST\nયુથ ઝોન: યુએસના માસાચુસેટ્સ રાજ્યની 13 વર્ષીય એના ડુ નામની છોકરીએ એક એવું મશીન બનાવ્યું છે જે દરિયામાં રહેલા માઈક્રોપ્લાસ્ટિક શોધી કાઢે છે. તેણે તેના ઘરના બેઝમેન્ટમાં પડેલા PVC પાઇપ્સમાંથી આ ROV (Remotely operated underwater vehicle) બનાવ્યું છે. તેણે આ ROV પ્લાસ્ટિકને શોધી દરિયાને ક્લીન કરવા માટે બનાવ્યું છે. તે પર્યાવરણ માટે કંઈક કરવા માગે છે. તેનો આ પ્રોજેક્ટ ‘Broadcom Masters’ સ્પર્ધામાં પણ સિલેક્ટ થયો હતો. આ સાયન્સ, ટેક્નોલોજી, એન્જિનિયરિંગ અને મેથ (STEM)ની ટોપ લેવલની સ્પર્ધા છે. તેમાં છઠ્ઠા, સાતમા અને આઠમા ધોરણના 5000થી વધુ સ્ટુડન્ટ્સ ભાગ લે છે.\nછઠ્ઠા ધોરણથી પ્લાસ્ટિક હટાવવા માટે સજાગ\nએના ડુ જ્યારે છઠ્ઠા ધોરણમાં હતી ત્યારે તે સાઉથ બોસ્ટનના એક બીચ પર ગઈ હતી. ત્યાં તેણે દરિયાકિનારે પાણીમાં તરતું પ્લાસ્ટિક જોયું અને તેણે તે ઉઠાવી લીધું. તેને તરત જ આત્મજ્ઞાન થયું કે ત્યાં ઘણા બધા નાના ટુકડાઓ પણ છે જેને તે ભેગા કરી શકે એમ નથી. તેણે આ સમસ્યાને એક વૈજ્ઞાનિકની જેમ ઉકેલવાનો નિર્ણય કર્યો. સૌ પ્રથમ તેણે રિસર્ચ કરી માહિતી એકત્ર કરી કે દર વર્ષે કેટલો પ્લાસ્ટિક કચરો દરિયામાં ઠલવાઇ છે. ત્યારબાદ તેણે આ સમસ્યાના નિવારણ માટે એક રોબોટ બનાવ્યો જે દરિયાની સપાટી પરના ઝીણા પ્લાસ્ટિકને શોધી શકે.\nએના ડુએ બનાવેલું ROV 5mmથી નાની સાઈઝના પ્લાસ્ટિકને શોધી કાઢે છે. તે પાણીની સાથે વહે છે. PVC પાઇપ્સમાંથી બનેલા આ મશીનમાં તેણે હાઈ રિઝોલ્યુશન ઇન્ફ્રારેડ કેમેરો લગાવ્યો છે. ઉપરાંત તેમાં તેણે અનનેચરલ કલર્સને ઓળખવા માટે ત્રણ અલગ-અલગ પ્રકારની વિઝિબલ લાઇટ્સનો પણ ઉપયોગ કર્યો છે જે પ્લાસ્ટિકને ડિટેકટ કરી શકે. આ ROV માઈક્રોપ્લાસ્ટિકને એકત્ર નથી કરતું પરંતુ તેને દરિયામાં શોધી કાઢે છે. તેણે આ ROVના ફંક્શનલ એલિમેંટ્સને પેટન્ટ કરાવા માટે પણ અપ્લાય કર્યું છે.\nપબ્લિક ઈવેન્ટ્સ અને વર્કશોપ અટેન્ડ કરી સ્કિલ્સ મેળવી\nએના પાંચ વર્ષની હતી ત્યારથી તે માસાચુસેટ્સ ઇન્સ્ટિટ્યૂટ ઓફ ટેક્નોલોજી (MIT)માં યોજાતા વર્કશોપ્સ અને પબ્લિક ઈવેન્ટ્સને અટેન્ડ કરતી હતી. તેણે આ બધા સેશનમાંથી ROV બનાવવા માટેની જરૂરી એન્જિનિયરિંગ સ્કિલ્સ મેળવી હતી. ઉપરાંત તેણે લોકલ લાઇબ્રેરીઝની મેકર્સ લેબ અને યુ ટ્યુબ પરથી પણ આ ROV બનાવવા માટેની માહિતી ભેગી કરી હતી.\nપરિવારે જ આગળ વધવા સપોર્ટ કર્યો\nએના ડુએ તેનાં માતા-પિતાને તેનાં આ ઇનોવેશનનો બધો શ્રેય આપ્યો છે. તેમણે જ તેને આગળ વધવા માટે સપોર્ટ કર્યો છે. સાયન્સ, ટેક્નોલોજી, એન્જિનિયરિંગ અને મેથ (STEM)માં રહેલા એના ડુના રસને પારખી તેનાં માતા-પિતાએ તેને આગળ વધવા સતત પ્રેરણા પૂરી પાડી. તેઓ જ એનાને MITમાં વીકેન્ડમાં સ્ટુડન્ટ્સ અને સાયન્ટિસ્ટને મળવા માટે લઇ જતા. તેને કારણે જ એનાએ યુનિવર્સિટી જઈને એન્જિનિયર બનવાનો નિર્ણય લીધો છે.\nભવિષ્યમાં ક્લાઈમેટ ચેન્જની અસર પર કામ કરશે\nભવિષ્યના પ્લાનને લઈને એનાએ જણાવ્યું કે, ‘તે ક્લાઈમેટ ચેન્જની ઇફેક્ટ્સને કોઈપણ રીતે સંબોધી તેના પર કામ કરવા ઈચ્છે છે. સમગ્ર વિશ્વમાં જે ક્લાઈમેટ ચેન્જ થઇ રહ્યું છે તેને કારણે ઘણી બધી સમસ્યા છે અને હું વિચારું છું કે નવા ઈન્વેન્શન સાથે ઘણા બધા પ્રોબ્લેમ્સને સોલ્વ કરી શકાય છે.’ ઉપરાંત તેણે જણાવ્યું કે, ‘મને ખબર છે કે મારે એન્જિનિયર બનવું છે કારણકે મને દુનિયાના પ્રોબ્લેમને સોલ્વ કરવા માટે નવી વસ્તુઓ બનાવવી ગમે છે. પરંતુ હું એ બાબતે અત્યારસુધી શ્યોર નથી કે હું કઈ એન્જિનિયર બનવા માગું છું.’


'There has never beenacontroversy over Hindu villains,' said Rohit Shetty. | મુસ્લિમ વિલનના હોબાળા અંગે રોહિત શેટ્ટીએ કહ્યું, હિંદુ વિલન અંગે ક્યારેય વિવાદ થયો નહોતો' - Divya Bhaskar\n"There Has Never Been A Controversy Over Hindu Villains," Said Rohit Shetty.\n'સૂર્યવંશી' વિવાદ:મુસ્લિમ વિલનના હોબાળા અંગે રોહિત શેટ્ટીએ કહ્યું, હિંદુ વિલન અંગે ક્યારેય વિવાદ થયો નહોતો'\n'સૂર્યવંશી'એ 10 દિવસમાં 150 કરોડની કમાણી કરી\nઅક્ષય કુમાર તથા કેટરીના કૈફની ફિલ્મ 'સૂર્યવંશી' 10 દિવસની અંદર 150 કરોડની કમાણી કરી લીધી છે. ચાહકોને આ ફિલ્મ ઘણી જ ગમી છે. જોકે, ફિલ્મમાં મુસ્લિમ વિલન અંગે વિવાદ પણ થયો છે. હવે રોહિત શેટ્ટીએ ટ્રોલર્સને આ અંગે જડબાતોડ જવાબ આપ્યો છે અને સામે સવાલ કર્યો છે કે તેની ફિલ્મમાં જ્યારે હિંદુ વિલન હોય છે ત્યારે કેમ વિવાદ નહોતો કર્યો?\nશું કહ્યું રોહિત શેટ્ટીએ?\n'ક્વિન્ટ'ના અહેવાલ પ્રમાણે, 'સૂર્યવંશી'માં મુસ્લિમ વિલન અંગેના વિવાદ પર વાત કરતાં રોહિત શેટ્ટીએ કહ્યું હતું કે ફિલ્મ બનાવતી વખતે કોઈ જાતિ કે ધર્મના એક્ટરને વિલન બનાવવા પર કોઈ વિચાર થતો નથી.\nરોહિત શેટ્ટીને ઇન્ટરવ્યૂમાં બેડ મુસ્લિમ તથા ગુડ મુસ્લિમના નેરેટિવ અંગે સવાલ કરવામાં આવ્યો હતો. આ સવાલના જવાબમાં રોહિતે કહ્યું હતું, 'જો હું તમને સવાલ કરું કે જયકાંત શિકરેનો રોલ (સિંઘમ) પ્રકાશ રાજે પ્લે કર્યો હતો અને તે હિંદુ છે. 'સિંઘમ', 'સિંઘમ રિટર્ન્સ' તથા 'સિમ્બા'માં હિંદુ વિલન હતા. 'સિમ્બા'માં ધ્રુવા રનાડેનો રોલ સોનુએ પ્લે કર્યો હતો અને આ પાત્ર મરાઠી હોય છે. જ્યારે આ ફિલ્મમાં વિલન હિંદુ હતા ત્યારે કોઈ સમસ્યા ના થઈ?'\nપાકિસ્તાની આતંકવાદ પર આ વાત કહી\nરોહિતે આગળ કહ્યું હતું, 'જો કોઈ આતંકવાદી પાકિસ્તાનનો છે, તો તેની કાસ્ટ શું હશે? અમે કાસ્ટની વાત કરતા નથી. કેટલાંક સેગમેન્ટ્સના લોકોને આનાથી પ્રોબ્લેમ છે, પરંતુ ફિલ્મ બનાવતા સમયે અમે આ રીતે વિચાર્યું નહોતું. એક વિચાર સાથે આ ફિલ્મ બનાવવામાં આવી છે. અમે ક્યારેય આવું વિચાર્યું નહોતું. આની ચર્ચા કેમ કરવામાં આવી રહી છે?\nવધુમાં રોહિતે કહ્યું હતું કે એક સારા તથા ખરાબ માણસને કાસ્ટ સાથે કેમ જોવામાં આવે છે? જ્યારે મેકર્સે હોવા છતાં અમે ક્યારેય આવું વિચાર્યું નથી. જો દરેક લોકો આ અંગે વાત કરતા હોત તો આ ખોટું હોત. જોકે, માત્ર થોડાંક જ લોકો બોલી રહ્યા છે. આ તેમનો દૃષ્ટિકોણ છે અને તેમણે બદલવાની જરૂર છે. હું મારી ઓડિયન્સને સારી રીતે ઓળખું છું અને એ વાતનું ધ્યાન રાખું છું કે તેમની ભાવનાને ઠેસ ના પહોંચે. વિવાદ દરેક બાબત પર થઈ શકે છે. જોકે, હું માત્ર મારી ટાર્ગેટ ઓડિયન્સને કમ્ફર્ટેબલ ફિલ કરાવવા પર ફોકસ કરું છું.\n10 દિવસમાં 150 કરોડની કમાણી\nફિલ્મ રવિવાર, 14 નવેમ્બરના રોજ 13.39 કરોડની કમાણી કરી હતી. આ સાથે જ ફિલ્મે 10 દિવસમાં કુલ 151.23 કરોડની કમાણી કરી છે.\n4 ડિસેમ્બરે નેટફ્લિક્સ પર સ્ટ્રિમ થશે\n'સૂર્યવંશી'ના રાઇટ્સ નેટફ્લિક્સે 100 કરોડમાં ખરીદ્યા છે. આ ફિલ્મ ચાર ડિસેમ્બરે નેટફ્લિક્સ પર સ્ટ્રિમ થશે.\nડે વાઇઝ કલેક્શન\nપહેલો દિવસ 26.29 રૂ.\nબીજો દિવસ 23.85\nત્રીજો દિવસ 26.94\nચોથો દિવસ 14.51\nપાંચમો દિવસ 11.22\nછઠ્ઠો દિવસ 9.55\nસાતમો દિવસ 8.30\nઆઠમો દિવસ 6.83\nનવમો દિવસ 10.35\nદસમો દિવસ 13.39


તમે ભાષણ ખૂબ સારું કરો છો, ચૂંટણી લડો છો કે શું?\nYou are here :HOME >> NEWS >> GUJARAT >> તમે ભાષણ ખૂબ સારું કરો છો, ચૂંટણી લડો છો કે શું?\nનરેન્દ્ર મોદીએ ભાણવડની શકુબહેનને આવું કહ્યું કે તરત જ તે શરમાઈ ગયાં હતાં\nગુજરાતના ૨૬ જિલ્લાઓમાં પ્રધાનમંત્રી આવાસ યોજના હેઠળ ગઈ કાલે લાભાર્થીઓને ઈ-ગૃહપ્રવેશ કરાવતાં વડા પ્રધાન નરેન્દ્ર મોદીએ ગ્રામીણ મહિલાઓ સાથે સંવાદ કરતાં પૂછ્યું હતું કે મકાન મેળવવામાં દલાલને પૈસા તો નથી આપવા પડ્યાને?\nવડા પ્રધાન નરેન્દ્ર મોદીએ ગઈ કાલે વલસાડના જુજવા ગામેથી ડિજિટલ માધ્યમથી ગુજરાતના એક પછી એક વિવિધ જિલ્લાઓની ગ્રામીણ મહિલાઓ સાથે વિડિયો-કૉન્ફરન્સથી હળવાશના મૂડમાં લાઇવ વાતચીત કરી ખબરઅંતર પૂછ્યા અને મકાનો વિશે માહિતી મેળવી હતી.\nનરેન્દ્ર મોદીએ ગુજરાતના પોરબંદર, રાજકોટ, મહેસાણા, જૂનાગઢ, વડોદરા, પંચમહાલ, ગાંધીનગર, ગીરસોમનાથ, સાબરકાંઠા, ભરૂચ, બોટાદ સહિત વિવિધ જિલ્લાઓની ગ્રામીણ મહિલાઓને મકાન વિશે પૂછ્યું હતું કે ‘તમારા ખાતામાં પૈસા જમા થયા છે? લાંચ-રિશવત તો નથી આપીને? દીકરીઓને ભણાવો છો કે નહીં? ગામમાં બસ આવે છે? સમયસર બસ આવે છે? ગામમાં વસ્તી કેટલી છે? સ્વચ્છતા માટે શું કરો છો? મકાન બહાર પેઇન્ટિંગ કોણે કર્યું?’\nગ્રામીણ મહિલાઓએ આ બધા પ્રશ્નોના જવાબ આપ્યા હતા.\nઅમદાવાદ જિલ્લાના ભાણવડ ગામનાં શકુબહેનને નરેન્દ્ર મોદીએ કહ્યું હતું કે તમે ભાષણ સારું કરો છો, ચૂંટણી લડો છો કે શું? વડા પ્રધાને કરેલી આ વાત સાંભïળીને શકુબહેન શરમાઈ ગયાં હતાં.\nઅરવલ્લી જિલ્લાનાં સુધાબહેનને પૂછ્યું કે ‘શૌચાલયમાં ઘણા બકરી બાંધતાં હોય છે, ઘાસચારો ભરી દે છે. એવું તો નથી કરતાંને?’\nત્યારે સુધાબહેને કહ્યું હતું કે ના સાહેબ, અમે ઉપયોગ કરીએ છીએ.\nપાવીજેતપુરનાં બહેન સાથે વાત કરતાં નરેન્દ્ર મોદીએ જૂની યાદો વાગોળતાં કહ્યું હતું કે ‘હું તો ઘણો સમય પાવીજેતપુરમાં રહ્યો છું. ઘોડેસવારી પાવીજેતપુરના લોકોએ શીખવાડી છે. હવે કોઈને ત્યાં ઘોડા છે કે નહીં?’\nજૂનાગઢના કતકપરા ગામના વાદી સમાજની મહિલા સાથે વાત કરતાં વડા પ્રધાને કહ્યું હતું કે ‘વાદી સમાજે વચન આપ્યું હતું કે તમે અમને મકાન આપશો તો દીકરીઓને ભણાવીશું. મકાન સારું બન્યું છે?’\nમહિલાઓએ વડા પ્રધાનને ખાતરી આપી હતી કે તેઓ દીકરીઓને ભણાવશે. મહિલાઓએ એમ પણ કહ્યું હતું કે મકાન બની જતાં અમારા જીવનમાં પરિવર્તન આવ્યું છે, આ છે અમારું ઘર એવું હવે અમે કહી શકીએ છીએ.


હવામાન વિભાગે કરી આગાહી આ તારીખે ભારતમાં બેસી શકે છે ચોમાસુ - GSTV\nહવામાન વિભાગે કરી આગાહી આ તારીખે ભારતમાં બેસી શકે છે ચોમાસુ\nઅમેરીકાના વેધરસર્વિસ ક્લાઇમેટ પ્રિડિક્શન સેંટરે આ અનુમાન લગાવ્યુ છે કે, ભારત અને દક્ષીણ પુર્વ એશિયામાં ૧૧ જુન ચોમાસુ બેસે તેવી શક્યતા છે. ક્લાઇમેટ પ્રિડિક્શન સેંટરનુ આ અનુમાન હિંદ મહાસાગરની આસપાસ બનતા મૈડેન જુલિયન ઓસિલેશન (MJO)ના હવામાનના આધારે જણાવ્યુ હતુ. આવનારા બે અઠવાડીયામાં MJO હવાઓમાં ડિવાડેશન થયું.\nઅમેરીકાની એજન્સીએ જણાવ્યુ કે MJOની હવાના કારણે ગર્મીમાં વધારો થયો છે. તેના પુર્વાનુમાન મુજબ પશ્ચિન હિંદમહાસાગર અને અરબસાગરમાં ૫ થી ૧૧ જુન સુધીમાં ચોમાસુ આવે તેવી શક્યતા છે.આ તરફ ભારતીય મોસમવિભાગનુ અનુમાન છે કે ચોમાસુ હજુ ૧૦ દિવસ મોડુ જશે. ભારતીય મોનસુન વિભાગએ ૬ જુન સુધીમાં ચોમાસાની સંભાવના દર્શાવી હતી પરંતુ તેમાં હવે થોયો સમય લાગશે એવુ મોસમ વિભાગનું માનવું છે.\nMJO પેટર્ટ મોનસુન વિશે માહિતી આપવા ઉપરાંત ચક્રાવત વિશે પણ માહિતી આપે છે. આવનારા ચાર દિવસની અંદર અંદમાન નીકોબારમાં વરસાદની સંભાવના છે. આ ઉપરાંત ગરમી વધવાની ગરમ હવા ફુકાવાની પણ શક્યતા છે. મહારાષ્ટ્રનાં વિદર્ભ ક્ષેત્રમાં હિટ વેવની સ્થીતિ સર્જાવાની પ્રબળ સંભાવના છે. મધ્યપ્રદેશ, મરાઠવાડા, તેલંગાણાં, છત્તીસગઢ, ઉત્તર પ્રદેશ અને ઓડિસામાં મોસમ ખરાબ રહેવાની સંભાવના છે.\nbreaking news gujaratieastern AsiaGujarat samachargujarati newsgujarati news liveLatest News in Gujaratilive gujarati newsmonsoonnews in gujarationline news gujarati live\nવિદેશી જમીન પર સચિન બાદ ફક્ત કોહલીને મળ્યું આ ‘વિરાટ’ સન્માન


રાશિફળ 28 જુલાઈ 2021: આજે આ3રાશિના લોકોને તેમના કાર્યોમાં મળશે સફળતા, ધન લાભ થઇ શકે છે\nHomeરાશિફળ 28 જુલાઈ 2021: આજે આ3રાશિના લોકોને તેમના કાર્યોમાં મળશે સફળતા, ધન લાભ થઇ શકે છે\nઆજનો દિવસ મેષ રાશિના લોકો માટે ઉતાર-ચડાવથી ભરપૂર રહેશે. તમે તમારા ધંધા અંગે થોડા ચિંતિત રહેશો તમારે ભારે નુકસાનનો સામનો કરવો પડી શકે છે. તમારે તમારી વાણી પર નિયંત્રણ રાખવું પડશે. કોઈની સાથે વાતચીત કરતી વખતે શબ્દો પર ધ્યાન આપો. સખત મહેનત મુજબ તમને પરિણામ મળશે નહીં જેના કારણે તમારું મન ખૂબ ચિંતિત રહેશે. ગુપ્ત દુશ્મનો તમને પરેશાન કરવાનો પ્રયાસ કરી શકે છે તેથી સાવધ રહેવું જોઈએ. તમારા કિંમતી ચીજોની સંભાળ રાખો. પારિવારિક વાતાવરણ સારું રહેશે. માતાપિતાના આશીર્વાદ તમારી સાથે રહેશે.\nવૃષભ રાશિના લોકો માટે આજનો દિવસ ખૂબ સારો દેખાઈ રહ્યો છે. લાંબા સમયથી અટવાયેલા પૈસા પરત મળી શકે છે. કામમાં ભાગ્યનો પૂરો સહયોગ મળશે. મહત્વપૂર્ણ કાર્યોમાં સફળતા મળવાની પ્રબળ સંભાવના છે. તમે નફાકારક પ્રવાસ પર જઈ શકો છો. રાજકારણના ક્ષેત્ર સાથે સંકળાયેલા લોકોને સફળતા મળે તેવી સંભાવના છે. સરકાર અને સત્તાનો સંપૂર્ણ સહયોગ રહેશે. સામાજિક ક્ષેત્રે પ્રતિષ્ઠા વધશે. વિદ્યાર્થીઓને સ્પર્ધાત્મક પરીક્ષામાં સારા સમાચાર મળી શકે છે. આજે તમને વિશેષ લોકોની જાણકારી મળશે જેનો ભવિષ્યમાં લાભ મળશે.\nમિથુન રાશિના લોકો માટે આજનો દિવસ સામાન્ય રહેવાનો છે. શિક્ષણ ક્ષેત્રે સંકળાયેલા લોકોને ઇચ્છિત સફળતા મેળવવા માટે સખત મહેનત કરવી પડશે. જો તમે કોઈને પૈસા આપ્યા છે તો તમે તે પૈસા પાછા મેળવી શકો છો જે તમારી આર્થિક સ્થિતિને મજબૂત બનાવશે. તમે પરિવારના સભ્યો સાથે સારો સમય પસાર કરશો. લવ લાઈફ સારી રહેશે. તમે તમારા પ્રિય સાથે તમારા દિલને શેર કરી શકો છો. કોઈપણ લાંબા અંતરની યાત્રા પર જવાનું ટાળો.\nકર્ક રાશિના લોકો માટે આજનો દિવસ થોડો મુશ્કેલ લાગે છે. તમારા કોઈપણ કામમાં ઉતાવળ ન કરવી. બિઝનેસમાં થોડો નફો થઈ શકે છે ક્યારેક નુકસાનનો સામનો પણ કરવો પડશે. બાળકોના ભવિષ્ય વિશે તમે ખૂબ ચિંતિત રહેશો. ઘરેલું જરૂરિયાતો પર વધુ પૈસા ખર્ચ થવાની સંભાવના છે. તમે તમારી આવક પ્રમાણે તમારા ખર્ચને નિયંત્રિત કરો છો. વ્યવસાયમાં કોઈપણ તકનીકનો ઉપયોગ થશે જે ભવિષ્યમાં ફાયદાકારક બની રહેશે.\nસિંહ રાશિના લોકો માટે આજનો દિવસ સાધારણ ફળદાયક રહેશે. વિવાહિત લોકો માટે સારા લગ્ન પ્રસ્તાવ આવે તેવી સંભાવના છે. આવકના નવા સ્રોત મળશે. તમે તમારા સુરીલા અવાજથી અન્યને પ્રભાવિત કરશો. જો તમે શિક્ષણ ક્ષેત્ર સાથે સંકળાયેલા છો તો તમને ખાસ સફળતા મળે તેવી સંભાવના છે. વિરોધીઓ વ્યવસાયમાં સક્રિય રહેશે તેથી તમારે સાવચેત રહેવાની જરૂર છે. જો તમારે ભાગીદારીમાં કોઈ વ્યવસાય શરૂ કરવો હોય તો ચોક્કસપણે કાળજીપૂર્વક વિચારો. ભાઈ-બહેનો સાથે સંબંધ સારો રહેશે.\nકન્યા રાશિના લોકો માટે આજનો દિવસ સારો રહેશે. કાર્યમાં સતત સફળતા મળશે. સંપત્તિના કામોમાં તમને લાભ મળી શકે છે. તમે કારકિર્દીના ક્ષેત્રમાં આગળ વધવાનું ચાલુ રાખશો. વિવાહિત જીવનમાં ચાલતી સમસ્યાઓનું સમાધાન થઈ શકે છે. તમે પૈસા ક્યાંક રોકાણ કરવાની યોજના બનાવી શકો છો જે ભવિષ્યમાં સારા ફાયદાઓ આપશે. માતા-પિતાનું સ્વાસ્થ્ય સુધરશે. ઘરેલું જરૂરિયાતો પૂરી થશે. નોકરીના ક્ષેત્રમાં તમને પ્રમોશન મળી શકે છે. સાસરિયા તરફથી તમને માન મળશે.\nતુલા રાશિના લોકોના ભાગ્યના તારા ઉંચા રહેશે. આસપાસનું વાતાવરણ સુખદ રહેશે. પરિવારમાં ખુશીઓ રહેશે. ધંધામાં મોટો લાભ થઈ શકે છે. બેંકને લગતા કામમાં સારા ફાયદા થશે. તમે ઘરની જરૂરિયાત માટે ચીજો ખરીદવાની યોજના બનાવી શકો છો. તમે નફાકારક પ્રવાસ પર જઈ શકો છો. વિદેશમાં કાર્યરત મૂળ લોકો અપેક્ષા મુજબ લાભ મેળવશે. ટેલિકમ્યુનિકેશન માધ્યમથી સારી માહિતી મળશે.\nવૃશ્ચિક રાશિના લોકોએ આજે તેમના સ્વાસ્થ્યનું વિશેષ ધ્યાન રાખવું પડશે. હવામાનમાં પરિવર્તનને કારણે સ્વાસ્થ્યમાં ઉતાર-ચડાવ આવી શકે છે. ગુપ્ત દુશ્મનો તમને નુકસાન પહોંચાડવાનો પ્રયત્ન કરશે તેથી તમારે સાવચેત રહેવું જોઈએ. તમારા કોઈપણ કામમાં બેદરકાર ન થવું નહીં તો તમારે ભારે નુકસાનનો સામનો કરવો પડી શકે છે. સામાજિક ક્ષેત્રે પ્રતિષ્ઠા વધશે. તમે પરિવારના સભ્યો સાથે ધાર્મિક સ્થળે પ્રવાસની યોજના કરી શકો છો. વાહન ચલાવતા સમયે સાવચેત રહો. મિત્રો સાથે સારો સમય પસાર થશે. માતા-પિતાની સેવા કરવાની તક મળી શકે છે.\nધન રાશિવાળા લોકોને આજે મિશ્ર પરિણામ મળશે. આજે તમારા વિરોધીઓ પણ તમારી પ્રશંસા કરતા જોવા મળશે જે તમને આશ્ચર્યચકિત કરી દેશે. સરકાર અને સત્તાનો સંપૂર્ણ સહયોગ રહેશે. તમારા દ્વારા કરવામાં આવેલું જૂનું રોકાણ નફાકારક સાબિત થઈ શકે છે. સાસરિયાઓની સાથે ચાલતા મતભેદોનો અંત આવશે. મોટા પ્રમાણમાં પૈસા પ્રાપ્ત થવાની ધારણા છે. થોભાવેલા કાર્યો પ્રગતિમાં આવશે.\nઆર્થિક દૃષ્ટિકોણથી મકર રાશિના લોકો માટે આજનો દિવસ સારો છે. કુટુંબની આર્થિક સ્થિતિ મજબૂત બનાવવામાં તમારી ભૂમિકા મહત્ત્વની રહેશે. કાર્યક્ષેત્રમાં તમને પ્રમોશન મળશે. વરિષ્ઠ અધિકારીઓ તમારા કામની પ્રશંસા કરશે. કારકિર્દીમાં આગળ વધવા માટે તકો ઉપલબ્ધ થઈ શકે છે. માતા-પિતાનું સ્વાસ્થ્ય સુધરશે. માનસિક ચિંતાઓ દૂર થશે. વાહન સુખ પ્રાપ્ત થઈ શકે છે. ઘરમાં અચાનક મહેમાનોનું આગમન થશે જેનાથી ઘરની ખુશીઓ વધશે.\nકુંભ રાશિના લોકો માટે આજનો દિવસ મધ્યમ રહેવાનો છે. ઘરના સભ્ય સાથે દલીલ થઈ શકે છે. તમે તમારા ક્રોધ અને વાણી ઉપર નિયંત્રણ રાખવુ. ધંધાના સંબંધમાં તમારે કોઈ સફર પર જવું પડશે. તમારી યાત્રા આનંદદાયક રહેશે. કામ સાથે સંબંધિત મહત્વપૂર્ણ માહિતી મેળવી શકો છો જે તમારા માટે ફાયદાકારક રહેશે. સામાજિક ક્ષેત્રે આદર વધશે. જો કોઈ કોર્ટ કેસ ચાલે છે તો નિર્ણય તમારા પક્ષમાં આવે તેવી સંભાવના છે.\nમીન રાશિના લોકો માટે આજનો દિવસ મુશ્કેલીઓથી ભરેલો હોઈ શકે છે. બાળકના ભવિષ્ય વિશે તમે ખૂબ ચિંતિત રહેશો. તમારા આહારમાં સુધારો કરો નહીં તો પેટ સંબંધિત સમસ્યાઓ ઉભી થઈ શકે છે. કોઈની સાથે વાત કરતી વખતે તમારે તમારી વાત પર ધ્યાન આપવું પડશે. પૈસાની લેવડદેવડ ન કરો. ઘરની સુવિધા પાછળ પાછળ વધુ પૈસા ખર્ચ થઈ શકે છે. તમારે ધાર્મિક સ્થળોની યાત્રા પર જવું પડી શકે છે. તમને ભગવાનની ભક્તિમાં વધુ અનુભુતી થશે. તમને માતાપિતાના આશીર્વાદ અને સહયોગ મળશે.


ક્રિમિનલ હિસ્ટ્રી જાણતા હોવા છતાં ઠગ સુકેશની વાતોમાં કેમ આવી જતા હતા લોકો? - despite knowing criminal history of conman sukesh chandrashekhar how people used to get trapped | I am Gujarat\ndespite knowing criminal history of conman sukesh chandrashekhar how people used to get trapped\nZakiya Vaniya | I am Gujarat | Updated: Dec 7, 2021, 1:41 PM\nજેકલીન ફર્નાન્ડિઝ, નેતાઓ કે પછી અન્ય ધનિકો, સામે વાળી વ્યક્તિને બાટલીમાં ઉતારવામાં એક્સપર્ટ હતો સુકેશ ચંદ્રશેખર, જીવતો હતો લેવિશ લાઈફસ્ટાઈલ.\n200 કરોડના મની લોન્ડ્રિંગ કેસમાં જેલની સજા કારી રહ્યો છે સુકેશ.\nપત્ની સાથે મળીને સુકેશ ચંદ્રશેખરે અનેક લોકો સાથે ઠગાઈ કરી છે.\nતેની વાતચીત કરવાની કુશળતાથી લોકો પ્રભાવિત થઈ જતા હતા.\nનવી દિલ્હી- પાછલા થોડા સમયથી ઠગ સુકેશ ચંદ્રશેખરના નામની ખૂબ ચર્ચા થઈ રહી છે. તેણે માત્ર 17 વર્ષની ઉંમરથી ઠગાઈ કરવાની શરુઆત કરી હતી અને કરોડોની સંપત્તિનો માલિક બની ગયો હતો. તેની કાળી કરતૂતોની શરુઆત બેંગ્લોરથી થઈ અને ટુંક જ સમયમાં તે ચેન્નાઈ પણ પહોંચી ગયો. સુકેશે મોટા શહેરોમાં અનેક ધનિકોને પોતાના શિકાર બનાવ્યા હતા. સુકેશ ચંદ્રશેખરને બાલાજીના નામથી પણ ઓળખવામાં આવતો હતો. સુકેશની સાથે સાથે અભિનેત્રી જેકલીન ફર્નાન્ડિઝનું નામ પણ જોડાયું છે. અને તાજેતરમાં સુકેશ અને જેક્લીનની તસવીરો પણ સામે આવી હતી. લગ્ન પહેલા જ મુશ્કેલીમાં ફસાયા કેટરીના કૈફ અને વિકી કૌશલ, બંને સામે નોંધાઈ ફરિયાદ\nપ્રશ્ન એ ઉભો થઈ રહ્યો છે કે, આખરે જેક્લીન ફર્નાન્ડિઝ તેની જાળમાં કેવી રીતે ફસાઈ ગઈ. જેકલીન સુકેશની લેવિશ દુનિયા જોઈને આકર્ષાઈ કે પછી સુકેશે જેકલીન સાથે એ જ કર્યું જે પહેલા અનેક લોકો સાથે કરી ચૂક્યો છે, તે એક પ્રશ્ન છે. સુકેશ ક્યારેક રાજનીતિ નિષ્ણાંત, ક્યારેક બ્યૂરોક્રેટ તો ક્યારેક અન્ય કોઈ અધિકારીની ભૂમિકા ભજવીને લોકોને ઠગવામાં નિષ્ણાંત હતો. તે કરોડપતિ લોકોને જ પોતાનો શિકાર બનાવતો હતો. તેણે પોતાને ઈલેક્શન કમિશનના અધિકારીનો સંબંધી જણાવીને તમિલનાડુના મોટા નેતા ટીટીવી દિનાકરણ પાસેથી પણ 50 કરોડ રુપિયા પડાવ્યા હતા.\nજેકલીન ફર્નાન્ડિઝ સુકેશની વાતોમાં કેવી રીતે અને કેમ આવી ગઈ તેનું કોઈ કારણ સામે નથી આવ્યુ પરંતુ કહેવામાં આવે છે કે સુકેશમાં એક એવી કળા હતી જેના કારણે કોઈ પણ તેનાથી આકર્ષાઈ જતુ હતું. વર્ષ 2007માં તેણે 100 લોકોને પોતાના શિકાર બનાવ્યા હતા. ત્યારપછી તેની ધરપકડ કરવામાં આવી હતી. સુકેશ ચંદ્રશેખરની આ પ્રથમ ધરપકડ હતી. સુકેશને ઓળખતા લોકો જણાવે છે કે તે હંમેશા બોલિવૂડ પર નજર રાખતો હતો. આ જ કારણોસર તેની મુલાકાત મોડલ લીના મારિયા સાથે થઈ હતી. લીના પણ તેને સાથ આપતી હતી.\nજેક્લીનને મોંઘો પડી રહ્યો છે મની લોન્ડ્રિંગ કેસ, હવે સલમાનની ‘દબંગ ટૂર’માંથી બહાર થશે?\nવર્ષ 2015 સુધીમાં તો તે ક્રાઈમનો કિંગ બની ગયો હતો. સુકેશ અને તેની પાર્ટનર પત્નીએ 500 લોકોને ઠગાઈનો શિકાર બનાવ્યા હતા. ત્યારપછી વર્ષ 2017માં દિલ્હી પોલીસના ક્રાઈમ બ્રાન્ચ વિભાગે સુકેશ વિરુદ્ધ કેસ દાખલ કર્યો હતો. આ કેસ તમિલનાડુના મોટા નેતા ટીટીવી દિનાકરનની ફરિયાદને આધારે દાખલ કરવામાં આવ્યો હતો. દિનાકરને 50 કરોડ રુપિયાની છેતરપિંડીની ફરિયાદ કરી હતી. પરંતુ પ્રશ્ન એ જ છે કે, આટલા ધનિક લોકો સુકેશની વાતમાં કઈ રીતે આવી જતા હતા.\nસુકેશને ઓળખતા એક શખ્સે એક મીડિયા હાઉસને જણાવ્યુ હતું કે, જો કોઈ વ્યક્તિ સુકેશને પહેલીવાર મળે તો પણ 30 મિનિટની મુલાકાતમાં તે સુકેશની વાતો માનવા લાગે. સુકેશ અત્યંત પ્રભાવ સાથે વાત કરતો હતો , જેના કારણે લોકો ઈમ્પ્રેસ થઈ જતા હતા. આ પ્રકારના લોકો વાતોથી એ પ્રકારે સામે વાળી વ્યક્તિને પ્રભાવિત કરે છે કે કોઈ પણ વાત માનવા મજબૂર થઈ જાય. સુકેશ સામે વાળી વ્યક્તિને ધ્યાનમાં રાખીને પોતાનું વ્યક્તિત્વ બદલી કાઢતો હતો. નેતાઓ સામે નેતા બની જતો હતો, અભિનેતા સામે અભિનેતા બની જતો હતો.\nRead Next Storyલગ્નના કલાકો બાદ યુવતી પર ફાયરિંગ, માથા ફરેલો આશિક પોલીસના સકંજામાં\nsukesh chandrasekhar money laundering case jacqueline fernandez money laundering case jacqueline fernandez ED jacqueline fernandez\nWeb Title : despite knowing criminal history of conman sukesh chandrashekhar how people used to get trapped


વડાપ્રધાન નરેન્દ્ર મોદી પાટણ ખાતે ૨૧મીએ જાહેરસભા યોજવા સુસજ્જ\nપાટણની જાહેરસભાને લઇને કાર્યકરો ઉત્સાહિત : એક ભારત શ્રેષ્ઠ ભારતના જીવનમંત્ર સાથે વડાપ્રધાન નરેન્દ્ર મોદીની કૂચ\nઅમદાવાદ,તા.૧૯ : વડાપ્રધાન નરેન્દ્ર મોદી પણ ગુજરાતમાં ઝંઝાવતી ચૂંટણી પ્રચાર માટે કમરકસી ચુક્યા છે. હવે વડાપ્રધાન નરેન્દ્ર મોદી ફરીએકવાર ૨૧મીએ ગુજરાત પહોંચી રહ્યા છે જ્યાં જંગી જાહેરસભા યોજવામાં આવશે. ગુજરાતમાં લોકસભાની ચૂંટણી માટે ૨૩મી એપ્રિલના દિવસે મતદાન કરવામાં આવનાર છે તે પહેલા માહોલ સર્જવાને લઇને મોદીએ આક્રમક રણનીતિ તૈયાર કરી લીધી છે. હાલમાં જ મોદીએ એક પછી એક જાહેરસભાઓ કરી છે. સુરેન્દ્રનગર, આણંદ, હિંમતનગર અને અમરેલીમાં મોદીએ છેલ્લે ચૂંટણી સભા કરી હતી. હવે પાટણમાં તેમની જાહેર સભા થનાર છે. આ સંદર્ભમાં ભાજપના કાર્યકરોમાં ભારે ઉત્સાહ પણ જોવા મળી રહ્યો છે. આજરોજ ભાજપા પ્રદેશ અધ્યક્ષ જીતુ વાઘાણીએ એક અખબારી યાદીમાં જણાવ્યુ હતુ કે, ગુજરાતના પનોતા પુત્ર માનનીય પ્રધાનમંત્રી નરેન્દ્ર મોદી તારીખ ૨૧ એપ્રિલે પાટણ ખાતે જંગી જાહેર સભાઓને સંબોધશે. વર્તમાન લોકસભા ચૂંટણી અન્વયે પ્રથમ અને બીજા તબક્કાનું મતદાન પૂર્ણ થયુ છે. પ્રધાનમંત્રી નરેન્દ્ર મોદી એક ભારત શ્રેષ્ઠ ભારતના જીવનમંત્ર સાથે ૧૩૦ કરોડની જનતા વચ્ચે જઇ રહ્યા છે ત્યારે ભારતભરમાં જનતાજનાર્દન દ્વારા તેમને અથાગ પ્રેમ અને સમર્થન મળી રહ્યું છે. પ્રધાનમંત્રી નરેન્દ્ર મોદીના નેતૃત્વની એનડીએ સરકારે પોતાના શાસન દરમ્યાન હાથ ધરાયેલા જનકલ્યાણકારી અને લોકહિતના કાર્યોના પરિણામ સ્વરૂપે સમગ્ર ભારતભરમાં ઐતિહાસિક અને પ્રચંડ જનાદેશ મળશે તે નિશ્ચિત છે. ગુજરાતના પનોતાપુત્ર અને વિશ્વનેતા નરેન્દ્ર મોદીને ફરી એકવાર દેશનું સુકાન સોંપવા માટે સમગ્ર દેશ અને ગુજરાતની જનતામાં અદમ્ય ઉત્સાહ જોવા મળી રહ્યો છે.


Nava Juni By Urvish Kothari In Sunday Bhaskar | બે ચુકાદાએ જ્યારે વડાપ્રધાનની ખુરશી ડગમગાવી દીધી - Divya Bhaskar\nNava Juni By Urvish Kothari In Sunday Bhaskar\nબે ચુકાદાએ જ્યારે વડાપ્રધાનની ખુરશી ડગમગાવી દીધી\nસર્વોચ્ચ અદાલતના મુખ્ય ન્યાયાધીશ પછીના સૌથી સિનિયર એવા ચાર ન્યાયાધીશોએ જાહેરમાં તેમનો અસંતોષ વ્યક્ત કર્યો, ત્યારે ન્યાયક્ષેત્રે ધરતીકંપ જેવી સ્થિતિ સર્જાઈ હતી. ચારેય ન્યાયાધીશોએ લીધેલું પગલું અભૂતપૂર્વ હતું અને તેનો સીધો નહીં તો આડકતરો સૂચિતાર્થ સરકાર સામે પણ આંગળી ચીંધતો હતો. તેમનો વાંધો તો એવો હતો કે સર્વોચ્ચ અદાલતના મુખ્ય ન્યાયાધીશ કેટલાક મહત્ત્વના કેસની ફાળવણી પ્રમાણમાં જુનિયર ગણાય એવા ન્યાયાધીશોને કરે છે. પરંતુ તેનો ધ્વન્યાર્થ એ થાય કે કેટલાક કેસોની ફાળવણી સરકારને અનુકૂળ ચુકાદા મળે એવી રીતે ન્યાયાધીશોને કરવામાં આવે છે.\nઆ ગંભીર આરોપ સરકારના સંદર્ભે જેટલો વધારે ચર્ચાય, તેટલા વધારે છાંટા સરકારને ઊડે. એટલે વર્તમાન સરકાર શાણપણ કે સાવચેતી વાપરીને આ ઘટનાક્રમથી દૂર ખસી ગઈ અને એવો દેખાવ રાખ્યો, જાણે આ ન્યાયતંત્રનો આંતરિક મામલો છે અને સરકાર સાથે તેને કશો સંબંધ નથી. ભૂતકાળમાં સરકાર અને ન્યાયતંત્રને આમનેસામને આવવાના આનાથી વધારે સીધા પ્રસંગ બન્યા છે. પરંતુ વ્યાપક અસરની દૃષ્ટિએ ૧૯૭૫માં અલ્લાહાબાદ હાઇકોર્ટે વડાપ્રધાન ઇંદિરા ગાંધીને લગતા કેસમાં આપેલો ચુકાદો અભૂતપૂર્વ ગણાય. કેમ કે, એ ચુકાદાની સીધી અસરને કારણે ઇંદિરા ગાંધીનું વડાપ્રધાનપદું જોખમમાં આવી ગયું.\nતેને ટકાવી રાખવા માટે તેમણે કટોકટી લાદવા જેવું આત્યંતિક પગલું ભર્યું, જે ઇંદિરા ગાંધીની કારકિર્દીના જ નહીં, ભારતની લોકશાહીના ઇતિહાસના સૌથી કાળા દિવસ બની રહ્યા. તેની શરૂઆત સાધારણ લાગતા એક કેસથી થઈ હતી. બન્યું એવું કે ઇંદિરા ગાંધીએ સમય કરતાં લગભગ સવા વર્ષ પહેલાં 1971માં લોકસભાની ચૂંટણી જાહેર કરાવી દીધી અને ફરી સત્તા મેળવી શક્યાં.\nચૂંટણીમાં ઇંદિરા ગાંધી પોતે ઉત્તર પ્રદેશની રાયબરેલી બેઠક પરથી ચૂંટણી લડ્યાં હતાં. તેમની સામે ઊભેલા ઉમેદવાર રાજનારાયણ જૂના સમાજવાદી નેતા હતા. તે ચૂંટણી તો હારી ગયા, પણ વિખ્યાત ધારાશાસ્ત્રી શાંતિ ભૂષણને રોકીને તેમણે ઇંદિરા ગાંધી સામે અલ્લાહાબાદ હાઈકોર્ટમાં એક કેસ દાખલ કર્યો. તેમાં મુકાયેલા 14 આરોપનો મુખ્ય સૂર એ હતો કે ચૂંટણી જીતવા માટે ઇંદિરા ગાંધીએ વડાપ્રધાન તરીકેની પોતાની સત્તાનો અને સરકારી સાધનસરંજામનો ઉપયોગ કર્યો છે. માટે આ ઉપયોગ એ સત્તાનો દુરુપયોગ ગણાય.\n‘સ્ટેટ ઓફ ઉત્તર પ્રદેશ વર્સીસ રાજનારાયણ’ તરીકે ઓળખાતો આ કેસ જસ્ટિસ જગમોહનલાલ સિંહાની કોર્ટમાં ચાલ્યો. સામે વડાપ્રધાન હોવાથી આ કેસનું મહત્ત્વ ઘણું હતું, પણ મોટા ભાગના લોકો માનતા હતા કે ઇંદિરા ગાંધીને વાંધો નહીં આવે. (એ વખતનું તેમનું સત્તાવાર નામઃ શ્રીમતી ઇંદિરા નહેરુ ગાંધી) તેમ છતાં સરકારપક્ષ કોઈ જોખમ લેવા માગતો ન હતો. એટલે જસ્ટિસ સિંહા અને તેમના વકીલ શાંતિ ભૂષણને પલાળવાના વિવિધ પ્રયાસ થયા. પરંતુ બંનેમાંથી કોઈએ મચક ન આપી. કંઈ ન ચાલ્યું તો છેવટે અલ્લાહાબાદ હાઈકોર્ટના મુખ્ય ન્યાયાધીશે જસ્ટિસ સિંહાને ફોન કરીને ચુકાદો થોડો સમય મોકૂફ રાખવા સૂચવ્યું. (આ હકીકત ધારાશાસ્ત્રી અને રાજનારાયણના વકીલ શાંતિ ભૂષણના પુત્ર પ્રશાંત ભૂષણે તેમના પુસ્તક ‘ધ કેસ ધેટ શૂક ઇન્ડિયા’માં નોંધી છે.) જસ્ટિસ સિંહાએ ઘરમાં પુરાઈને ચુકાદો તો લખી નાખ્યો હતો, પણ હવે તેમને લાગ્યું કે તે ઝડપથી જાહેર પણ કરી દેવો પડશે.\n1975ની 12 જૂન. અલ્લાહાબાદ હાઈકોર્ટના જસ્ટિસ જગમોહનલાલ સિંહા સવારે દસ વાગ્યે ચુકાદો આપવાના હતા. અદાલતમાં પોલીસ ખડકાયેલી હતી અને લોકો પણ મોટી સંખ્યામાં ઊમટી પડ્યા હતા. જસ્ટિસ જગમોહનલાલ સિંહા સમયસર દસ વાગ્યે આવી પહોંચ્યા અને તેમણે ચુકાદો જાહેર કર્યો. કુલ 258પાનાંના ચુકાદામાં બે આરોપોમાં તેમણે શ્રીમતી ઇંદિરા નહેરુ ગાંધીને દોષી ઠેરવ્યાં હતાં અને લોકસભામાં તેમની ચૂંટણી રદબાતલ ઠેરવી હતી. એ બે ગુના વિશે અત્યારે જાણીને રમૂજ થાય અને વર્તમાન વાસ્તવિકતા ધ્યાનમાં રાખતાં એવો પણ વિચાર આવે કે સાવ આવા આરોપમાં સરવાળે ઇંદિરા ગાંધીનું વડાપ્રધાનપદું ગયું?\nપહેલો ગુનો હતોઃ રાયબરેલીમાં યોજાયેલી વડાપ્રધાનની બે ચૂંટણીસભાઓ માટે ઉત્તર પ્રદેશની સરકારે ઊંચાં સ્ટેજ બનાવી આપ્યાં હતાં અને લાઉડ સ્પીકર માટે લાઇટ કનેક્શન આપ્યું હતું. બીજો ગુનોઃ વડાપ્રધાનના ચૂંટણી એજન્ટ યશપાલ કપૂર ત્યારે વડાપ્રધાનની કચેરીમાં ઑફિસર ઑન સ્પેશિયલ ડ્યૂટી તરીકે સરકારી નોકરીમાં ચાલુ હતા. (કપૂરે રાજીનામું તો આપી દીધું હતું, પણ તેના સ્વીકારની તારીખનો વિવાદ હતો.)\nગુના મામૂલી, પણ તેની સજારૂપે ઇંદિરા ગાંધીની સાંસદ તરીકેની ચૂંટણી રદબાતલ ઠરતી હતી. વડાપ્રધાનપદું તો રહે, પણ સવાલ વિશ્વસનીયતાનો હતો. 1974થી ગુજરાતમાં શરૂ થયેલા નવનિર્માણ આંદોલન અને તેના પગલે બિહારમાં શરૂ થયેલા સંપૂર્ણ ક્રાંતિ આંદોલનથી વિરોધનો માહોલ તો બંધાયેલો હતો. તેની પર હાઇકોર્ટનો ઠપ્પો વાગે, એટલે નૈતિક રીતે ઇંદિરા ગાંધી કેવી રીતે વડાપ્રધાનપદે ચાલુ રહે શકે, એવો અણિયાળો સવાલ ઊભો થયો. ઇંદિરા ગાંધીના બચાવ માટે પુત્ર સંજય ગાંધી અને હરિયાણાના મુખ્ય મંત્રી બંસીલાલ જેવા દરબારીઓ મેદાનમાં આવી ગયા. ટોળાંએ જસ્ટિસ સિંહાના નામની નનામી બાળી.\nહાઇકોર્ટના ચુકાદા પછી 23 જૂનના રોજ ઇંદિરા ગાંધી સુપ્રીમ કોર્ટમાં ગયાં. ત્યાંથી તત્કાળ મનાઈહુકમ મળી જાય તો હજુ નૈતિકતાનો પ્રશ્ન ટાળી શકાય. પરંતુ સુપ્રીમ કોર્ટના વેકેશન જજ વી.આર.કૃષ્ણ આયરે પરિસ્થિતિની ગંભીરતા સમજીને, એક જ દિવસમાં બંને પક્ષની દલીલો સાંભળી અને રાત જાગીને ચુકાદો તૈયાર કરાવ્યો. બીજા દિવસે તેમણે હાઇકોર્ટના ચુકાદા ઉપર શરતી સ્ટે ઑર્ડર આપ્યો. તેમણે કહ્યું કે ઇંદિરા ગાંધી સંસદમાં હાજરી આપી શકે અને વડાપ્રધાન તરીકેની કામગીરી ચાલુ રાખી શકે, પણ તે સંસદમાં મતદાન નહીં કરી શકે અને સાંસદ તરીકેનો પગાર પણ નહીં લઈ શકે.\nઆ ચુકાદાએ બાકી રહેલું કામ પૂરું કર્યું. વિપક્ષો ઓર આક્રમક બન્યા. જયપ્રકાશ નારાયણે કહ્યું કે અદાલતમાં જુબાની આપતી વખતે ઇંદિરા ગાંધીએ કુલ 27 જૂઠાણાં ઉચ્ચાર્યાં હતાં. દર પંદર મિનિટે એક જૂઠાણું. પરંતુ સંજય ગાંધી અને પશ્ચિમ બંગાળના મુખ્ય મંત્રી સિદ્ધાર્થશંકર (એસ.એસ.) રેના મનમાં જુદી યોજના ઘડાઈ ચૂકી હતી. એ પ્રમાણે રાષ્ટ્રીય હિતમાં કટોકટી જાહેર કરતા વટહુકમનો મુસદ્દો તૈયાર હતો. 25 જૂનના રોજ રબરસ્ટેમ્પ રાષ્ટ્રપતિ ફકરુદ્દીનઅલી અહમદે તેની પર સહી કરી દીધી. એ સાથે જ દેશમાં કટોકટી લાગુ થઈ.\nબે અદાલતી ચુકાદાએ દેશની રાજકીય તવારીખને બદલવામાં મોટી ભૂમિકા ભજવી અને સ્વતંત્ર ન્યાયતંત્ર કેવું હોવું જોઈએ તેની મિસાલ કાયમ કરી.


covid19-sonia-gandhis-advice-to-government-do-more-and-more-investigation-this-is-the-only-option-to-fight-coronavirus-mb – News18 Gujarati\nપ્લાનિંગ વગરના લૉકડાઉન પર સોનિયા ગાંધીએ કહ્યું, કોઈ દેશે આવું નથી કર્યું\nસોનિયાની સરકારને સલાહઃ વધુ માત્રામાં મેડિકલ તપાસ કરાવો, આ એકમાત્ર વિકલ્પ\nLast Updated : April 02, 2020, 14:15 IST\nનવી દિલ્હીઃ કૉંગ્રેસ (Congress) અધ્યક્ષ સોનિયા ગાંધી (Sonia Gandhi)એ ગુરુવારે કહ્યું કે કોરોના વાયરસ (Coronavirus)ના સંકટનો સામનો કરવા માટે સતત મેડિકલ તપાસની જરૂર છે અને ચિકિત્સાકર્મીઓને પૂરો સહયોગ આપવો જોઈએ અને તેમને અંગત સુરક્ષા ઉપકરણ પૂરા પાડવા જોઈએ. સોનિયાએ કૉંગ્રેસ કાર્ય સમિતિ (CWC)ની વીડિયો કોન્ફરન્સ બેઠકમાં આ વાત રજૂ કરી. સોનીયા ગાંધીએ કહ્યું કે, 21 દિવસનું લૉકડાઉન જરૂરી હતું પંરતુ તેને પ્લાનિંગ વગર લાગુ કરી દેવામાં આવ્યું. લૉકડાઉનના કારણે લાખો પ્રવાસી શ્રમિકોનું ઉત્પીડન થયું.\nકૉંગ્રેસના મુખ્ય પ્રવક્તા રણદીપ સુરજેવાલાના ટ્વટિ મુજબ, બેઠકમાં સોનિયાએ કહ્યું કે, અમે આ વિકટ સ્વાસ્થ્ય અને માનવીય સંકટના સમયે મળી રહ્યા છીએ. આપણી સામે આ બહુ જ મોટો પડકાર છે પરંતુ તેનો સામનો કરવાનો આપણો સંકલ્પ વધુ મોટો હોવો જોઈએ.\n‘વિશ્વસનીય રીતે મેડિકલ તપાસ કરાવ્યા સિવાય બીજો કોઈ વિકલ્પ નથી’\nસોનિયા ગાંધીએ કહ્યું કે, સતત અને વિશ્વસનીય રીતે મેડિકલ તપાસ કરાવવા સિવાય કોવિડ 19 સામે લડવાનો કોઈ વિકલ્પ નથી. આપણા ડૉક્ટરો, નર્સો અને સ્વાસ્થ્યકર્મીઓને તમામ પ્રકારનો સહયોગ મળવો જોઈએ. કૉંગ્રેસ અધ્યક્ષે વધુમાં કહ્યું કે, સ્વાસ્થ્યકર્મીઓને N-95 માસ્ક અને PPE સૂટ જેવા અંગત સુરક્ષા ઉપકરણ યુદ્ધના ધોરણે પૂરા પાડવાની જરૂર છે.\nઆ પણ વાંચો, હૈદરાબાદની લેબમાં તૈયાર થઈ રહ્યો છે કોરોના વાયરસ, ટૂંક સમયમાં દવા અને રસીની થઈ શકે છે શોધ\nસોનિયા ગાંધીએ લૉકડાઉન મુદ્દે કહ્યું કે, કોરોના લૉકડાઉનના કારણે ઊભી થયેલી સ્થિતિનો સામનો કરવા માટે સરકારે એક વિસ્તૃત રણનીતિ બનાવવી જોઈએ. આ બેઠકમાં પૂર્વ વડાપ્રધાન મનમોહન સિંહ પણ ઉપસ્થિત હતા. તેઓએ કહ્યું કે, કોવિડ 19 ના પડકારનો સામનો કરવા માટે કૉંગ્રેસ પર્ટી રાષ્ટ્રની સાથે ઊભી છે.\nઆ બેઠકમાં કૉંગ્રેસના પૂર્વ અધ્યક્ષ રાહુલ ગાંધીએ કહ્યું કે, કોરોના મુખ્ય રીતે વૃદ્ધ, ફેફસાંની બીમારી, ડાયાબિટીસ અને હૃદયરોગવાળા લોકો પર હુમલો કરી રહ્યો છે. તમામ રાજ્ય સરકારોને આ શ્રેણીઓના લોકો માટે વિશેષ પરામર્શ જાહેર કરવાની સાથે તેમની દેખભાળ કરવી જોઈએ.\nઆ પણ વાંચો, કોરોનાઃ અમેરિકામાં માસ્કની ઘટ, ટ્રમ્પે કહ્યું, સ્કાર્ફ બાંધીને કામ ચલાવો\nFirst published: April 02, 2020, 14:06 IST\ncoronavirusCOVID-19PandemicSonia Gandhiકોંગ્રેસભારતમોદી સરકાર


સૌરાષ્ટ્રમાં કોરોના સંક્રમણમાં સતત ઘટાડો : વધુ નવા 133 કેસ નોંધાયા - Sanj Samachar\nસૌરાષ્ટ્રમાં કોરોના સંક્રમણમાં સતત ઘટાડો : વધુ નવા 133 કેસ નોંધાયા\nકોરોના વેકિસનના આગમન સાથે કોરોના કેસમાં રાહત : ખાનગી-સરકારી હોસ્પિટલમાં બેડ ખાલી થવા લાગ્યા : રાજકોટ-85, જુનાગઢ-14 સિવાય અન્ય જિલ્લામાં સીંગલ આંક : પોરબંદરમાં એકપણ કેસ નહીં\nરાજકોટ તા. 15\nસમગ્ર સૌરાષ્ટ્ર-કચ્છમાં કોરોના સંક્રમણ ઘટાડો નોંધાઇ રહયો છે. બીજી તરફ કોરોના વાયરસ સામે રક્ષણ આપતી વેકસીન પણ તમામ જીલ્લાઓમાં પહોંચી જતા આવતીકાલથી રસીકરણનો તબકકા વાઇઝ પ્રારંભ થનાર છે. છેલ્લા 24 કલાક દરમ્યાન સૌરાષ્ટ્રમાં 133 પોઝીટીવ કેસ સામે 150 દર્દીઓ ડીસ્ચાર્જ થયા છે.\nછેલ્લા 24 કલાક દરમ્યાન રાજકોટ 62 શહેર 23 ગ્રામ્ય કુલ 8પ, ભાવનગર6શહેર2ગ્રામ્ય કુલ 8, જુનાગઢ6શહેર 8 ગ્રામ્ય કુલ 14, જામનગર 4-4 શહેર ગ્રામ્ય કુલ 8, મોરબી 8, સુરેન્દ્રનગર 4, અમરેલી 3, દ્વારકા 2, બોટાદ 1 સહીત 133 પોઝીટીવ કેસ નોંધાયા છે.\nજયારે દર્દીઓ સ્વસ્થ થવાની જીલ્લાવાઇઝ આંકડા જોતા રાજકોટ 79, ભાવનગર 11, જુનાગઢ 23, જામનગર 17, મોરબી-5, સુરેન્દ્રનગર 4, અમરેલી 6, બોટાદ 1, પોરબંદર4કુલ 150 દર્દીઓ ડીસ્ચાર્જ થયા છે.કચ્છમાં વધુ નવા 11 કેસ નોંધાયા છે. ગુજરાત રાજયમાં 737 નવા દર્દીઓ સામે 570 દર્દીઓ ડીસ્ચાર્જ થયા છે.\nરાજકોટ જીલ્લામાં કોરોના વેકસીન આગમન વચ્ચે કોરોના સંક્રમણ આંકમાં રાહત સાથે વધુ નવા 8પ કેસ સામે 79 દર્દીઓ ડીસ્ચાર્જ થયા છે. શહેર 62 અને 23 ગ્રામ્ય વિસ્તારમાં પોઝીટીવ દર્દીઓ નોંધાયા છે.\nભાવનગર જીલ્લામાં વધુ 8 નવા કોરોના પોઝીટીવ કેસ નોંધાતા જીલ્લામાં કોરોના પોઝીટીવ કેસોની સંખ્યા 5966 થવા પામી છે. જેમાં ભાવનગર શહેરી વીસ્તારમાં5પુરુષ અને 1 સ્ત્રી મળી કુલ6કેસ નોંધાયા છે. જયારે તાલુકાઓમા મહુવા ખાતે 1 તથા તળાજા તાલુકાના દકાના ગામ ખાતે 1 કેસ મળી કુલ2લોકોના કોરોના રીપોર્ટ પોઝીટીવ આવતા તેમને વધુ સારવાર માટે દાખલ કરવામા આવેલ છે. જયારે ભાવનગર મહાનગરપાલીકાના 11 તેમજ તાલુકાઓના ર એમ કુલ 13 કોરોના પોઝીટીવ દર્દી કોરોનામુકત થતા તેને હોસ્પીટલમાંથી રજા અપાઇ છે. જીલ્લામાં નોંધાયેલા પ966 કેસ પૈકી હાલ 29 દર્દીઓ સારવાર હેઠળ છે. જયારે અત્યાર સુધીમા કુલ પ861 દર્દીઓને ડીસ્ચાર્જ કરવામાં આવ્યા છે. તેમજ જીલ્લામાં 69 દર્દીઓનુ અવસાન થયેલ છે.\nબુધવારે દેવભુમી દ્વારકા જીલ્લાના એકમાત્ર કલ્યાણપુર તાલુકામાં નવો એક પોઝીટીવ કેસ નોંધાયો છે. જયારે અન્ય તાલુકાઓમાં એક પણ નવો દર્દી નોંધાયો નથી. આ વચ્ચે બુધવારે ખંભાળીયા અને દ્વારકાના એક એક દર્દીને રજા આપવામાં આવી છે. જયારે ગઇકાલે ગુરુવારે જીલ્લામાં એક પણ નવો પોઝીટીવ કેસ નોંધાયો નથી અને એક પણ દર્દી ડીસ્ચાર્જ કરાયા નથી. જીલ્લામાં કોરોનાના એકટીવ કેસ માત્ર 29 તથા કુલ મૃત્યુઆંક 78 હોવાનું આરોગ્ય વિભાગની યાદીમાં જાહેર થયુ છે. આમ કોરોનાનું સંક્રમણ દીવસે ઘટતુ જતા અને આગામી દીવસોમાં કોરોનાની વેકસીન મળવાની પુરી શકયતા વચ્ચે લોકોએ રાહતનો દમ ખેંચ્યો છે.\nદર્શન એન્જીનીયરીંગ કોલેજ દ્વારા ધો.10 પછી શું? વિશે કારકિર્દી માર્ગદર્શન અપાશ 25 February 2021 06:46 PM\nરાજકોટ જી.એસ.ટી. વિભાગમાં વેટ આકારણી પૂર્ણતાનાં આરે: સેંકડો નોટીસો ઈશ્યુ 25 February 2021 06:46 PM\nવીર સાવરકરની પુણ્યતિથિની પૂર્વ સંઘ્યાએ શબ્દાંજલી પાઠવતા રાજુભાઇ ધ્રુવ 25 February 2021 06:43 PM\nવોર્ડ નં.13ના પોશ એરીયામાં કચરાના ઢગલા 25 February 2021 06:43 PM\nકાલના ભારત બંધમાં રાજકોટનું વેપાર-ઉદ્યોગ જગત જોડાશે નહીં 25 February 2021 06:41 PM\nટાટા મોટર્સે આઈકોનીક ફલેગશીપ એસયુવી તદન નવી સફારી લોન્ચ કરી 25 February 2021 06:41 PM\nભાજપના નવનિયુકત કોર્પોરેટરોની રાણીંગા વાડીમાં બેઠક યોજાઇ 25 February 2021 06:39 PM\nવિજ્ઞાન જાથાનો અનોખો કાર્યક્રમ: સ્મશાનમાં નવદંપતિનો ઉતારો રખાયો 25 February 2021 06:37 PM


તૌકતે વાવાઝોડુની અસર ગુજરાતમાં શરૂ થવા લાગી\nવેરાવળથી ૬૦૦ કિ.મી. દૂર છતાં વાતાવરણમાં પલટો જોવા મળી રહ્યો છે : ભારતીય વાયુ સેના એલર્ટ\nવેરાવળ : તૌકતે વાવાઝોડું ક્રમશઃ ગુજરાત તરફ આગળ વધી રહ્યું છે. તે ગુજરાત તરફ પ્રતતિ કલાક 12 કિલોમીટરની ઝડપે આગળ વધી રહ્યું છે. હાલ વાવાઝોડું વેરાવળથી 670 કિલીમોટર દૂર અરબી સમુદ્રમાં છે. જે આવતીકાલ સુધીમાં સૌરાષ્ટ્રના દરિયાકાંઠે પહોંચી જશે. ત્યારે વાવાઝોડાની અસર સમગ્ર રાજ્યમાં દેખાવાની શરૂઆત થઈ ગઈ છે. અમદાવાદ સહિત સમગ્ર રાજ્યમાં વાતાવરણમાં પલટો જોવા મળી રહ્યો છે. તૌકતે વાવાઝોડા (Cyclone Tauktae) ના પગલે અનેક જિલ્લાઓમાં વહેલી સવારે વરસાદી વાતાવરણ જોવા મળ્યુ છે. તો સાથે જ વાદળોની સાથે ધીમો ધીમો પવન ફૂંકાઈ રહ્યો છે. હવામાન વિભાગની આગાહી છે કે, હજુ બે દિવસ વાતાવરણમાં આવો પલટો રહેશે. કાળઝાળ ગરમી બાદ અચાનક વહેલી સવારથી વાતાવરણમાં પલટો જોવા મળી રહ્યો છે.\nસંભવિત વાવાઝોડાને પગલે ભારતીય વાયુસેના પણ સક્રિય બની છે. વિવિધ એરપોર્ટ પરથી ગુજરાતમાં ndrf ના જવાનો અને મશીનરી લાવવામા આવ્યા છે. તો બીજી તરફ, ગુજરાતમાં સંભવિત આવનાર તૌકતે વાવાઝોડાના પગલે સ્ટેટ ડિઝાસ્ટર મેનેજમેન્ટ કંટ્રોલ રૂમમાં હલચલ વધી છે. એસઈઓસીમાં તમામ જિલ્લાઓ સાથે સંપર્ક કરી જરૂરી સૂચનાઓ આપવામાં આવી રહી છે. તમામ જિલ્લા કલેક્ટરો અને જિલ્લા સ્થાનિક વહીવટી તંત્રને સ્ટેન્ડ ટુના આદેશ સ્થાનિક કક્ષાએ આપવામાં આવ્યા છે. સ્ટેટ ડિઝાસ્ટર મેનેજમેન્ટ કંટ્રોલ રૂમમાંથી જિલ્લાની સ્થાનિક જરૂરિયાતો અને દરિયાકાંઠાના વિસ્તારોમાં નીચાણવાળા વિસ્તારોમાં સ્થળાંતર કરાવવું પડે, ત્યારની સ્થિતિને ધ્યાનમાં રાખી પગલાં ભરવામાં આવી રહ્યા છે. એનડીઆરએફની ટીમોને ક્યાં રવાના કરવી, કયા વિસ્તારમાં કામગીરી લગાડવી એ તમામ એક્શન આ કંટ્રોલ રૂમમાંથી લેવાશે. હવામાન વિભાગની આગાહી પ્રમાણે તૌકતે વાવાઝોડા પર નજર રાખવામાં આવી રહી છે.


મોદી કોને સોંપશે ગુજરાત? | narendra modi pm cm gujarat - Sambhaav News\nગાંધીનગર: રાજ્યનાં મુખ્યપ્રધાન આનંદીબહેન પટેલે ગઇ કાલે તેમના રાજીનામાની ઇચ્છા વ્યક્ત કરતો પત્ર પક્ષ હાઇકમાન્ડને લખ્યા બાદ ગઇ કાલ રાતથી ભાજપમાં રાજકીય ગતિવિધિઓ તેજ બની ગઇ છે. મુખ્યપ્રધાનનું નિવાસસ્થાન રાજકીય ચહલપહલથી ધમધમી ઊઠ્યું છે. બપોરથી મોડી રાત સુધી આનંદીબહેનને મળવા માટે પ્રધાનો અને પક્ષના આગેવાનોએ ભીડ જમાવી હતી. આજ સવારથી જ હવે પછી શું અને નવા મુખ્યપ્રધાન કોણ? એવી ચર્ચાથી સોશિયલ મીડિયા સહિત રાજકીય માહોલ ગરમાયો છે. ભાજપના ગુજરાતના વર્તુળોમાં હાલ વાહન વ્યવહાર પ્રધાન વિજય રૂપાણી અને ભાજપના રાષ્ટ્રીય પ્રમુખ અમિત શાહનું નામ સૌથી અાગળ ચાલી રહ્યું છે.\nઆનંદીબહેનના રાજીનામા બાદ ગુજરાતની હવે પછીની સ્થિતિનો ચિતાર લેવા ભાજપના ગુજરાતના પ્રભારી વી. સતીશ ગાંધીનગર આવી ચૂક્યા છે. આજે દિલ્હી ખાતે મળેલી ભાજપની સંસદીય બોર્ડની બેઠકમાં હવે પછીના મુખ્યપ્રધાન સહિત સંગઠનમાં પણ ફેરફાર અંગેનો મુદ્દો અગ્રિમતાના ધોરણે હાથ પર લેવાયો હતો.\nઆજે મળેલી દિલ્હી ખાતેની પાર્લામેન્ટરી બોર્ડની બેઠકમાં સંગઠનમાં ફેરફાર અને ગુજરાતના મુખ્યપ્રધાન તરીકેના નામ માટે ચર્ચા હાથ ધરાઇ હતી, જોકે તેનો નિર્ણય આવતી કાલે જ જાહેર કરાશે. આજની બેઠકમાં પાટીદાર, દલિત, આદિવાસી ફેક્ટરને ધ્યાને લેવાયું હતું. વર્ષ ર૦૧૭ની ચૂંટણી ધ્યાનમાં રાખીને જ દિલ્હી હાઇકમાન્ડ દ્વારા આવતી કાલે આનંદીબહેનના અનુગામી અંગેનો નિર્ણય જાહેર કરાશે.\nઆજની સંસદીય બોર્ડની બેઠક બાદ આવતી કાલે ગાંધીનગર ખાતે મળનાર કેબિનેટ બેઠક મુખ્યપ્રધાન આનંદીબહેન પટેલની છેલ્લી કેબિનેટ બેઠક હશે. ત્યારબાદ પ્રધાનમંડળમાં ફેરફાર સહિત સંગઠનમાં પણ અનેક ફેરફારો સાથે ચૂંટણીલક્ષી સમીકરણો રચાશે.\nમાત્ર રાજકારણ જ નહીં, સામાન્ય જનતામાં પણ એક જ વિષય ચર્ચાઇ રહ્યો છે. હવે કોણ? જોકે મુખ્યપ્રધાનપદના દાવેદાર તરીકે અત્યારે પક્ષના રાષ્ટ્રીય પ્રમુખ અમિત શાહ, કેન્દ્રીય પ્રધાન પરષોત્તમ રૂપાલા, ગુજરાતના આરોગ્ય પ્રધાન નીતિન પટેલ અને વિધાનસભા અધ્યક્ષ\nગણપત વસાવાનાં નામો મોખરે છે. દલિત અને પાટીદાર વર્ગમાં ઊભા થયેલા અસંતોષના વાતાવરણ બાદ આદિવાસી વોટબેન્ક સૌથી સલામત ગણાઇ રહી છે. આ સંજોગોમાં નિર્વિવાદિત હાલના વિધાનસભા અધ્યક્ષ ગણપત વસાવા પર પસંદગીનો કળશ ઢોળાઇ શકે છે, જોકે સૌરાષ્ટ્રમાં અત્યારે વિજય રૂપાણીનું પલ્લું ભારે છે.\nઆજે ભાજપ પ્રદેશ પ્રમુખ અને વાહનવ્યવહાર ખાતાના પ્રધાન વિજય રૂપાણીનો જન્મદિવસ છે. તેમના વતન રાજકોટ ખાતે ગઇ કાલે જતાં પહેલાં તેમણે એડ્વાન્સમાં જ ગાંધીનગર ખાતે જન્મદિવસની વધાઇઓ લઇ લીધી હતી. તેમના ઘેર કાર્યકરો અને રાજકીય આગેવાનોનો મેળાવડો જામ્યો છે. એમને જન્મદિવસ ઉપરાંત મુખ્યપ્રધાનપદ મળે તેવી શુભેચ્છાની વર્ષા થઇ રહી છે. લોકો તેમને વિશ કરી રહ્યા છે કે તેમને જન્મદિને સીએમપદની ભેટ મળે.\nઆનંદીબહેન પટેલે રાજીનામાનો પત્ર જાહેર કર્યા બાદ દિવસભર તેઓ તેમના નિવાસસ્થાને રહ્યાં હતાં. આજે પણ સવારે રાજ્યમાં વરસાદની સ્થિતિને અનુલક્ષીને સવારે ડિઝાસ્ટર મેનેજમેન્ટની બેઠકમાં ભાગ લીધા બાદ બાકીના તમામ કાર્યક્રમો રદ કર્યા હતા. દરમ્યાન પુત્રી અનાર, પુત્ર સંજય પટેલ અને પુત્રવધૂ હિના સહિત આનંદીબહેનની સાથે રહ્યાં હતાં. તેમના નજીકનાં કુટુંબીજનો પણ આવતાં રહ્યાં હતાં. નવા મુખ્યપ્રધાનનું નામ જાહેર થઇ ગયા બાદ આનંદીબહેનના હોદ્દાની ગ‌િરમાને અનુરૂપ તેમને પંજાબનાં રાજ્યપાલ બનાવાય તેવી પણ ચર્ચા રાજકીય વર્તુળોમાં ચાલી રહી છે.\nઆજની પાર્લામેન્ટરી બોર્ડની બેઠકમાં આનંદીબહેનના અનુગામી વિષે ગમે તેટલી ચર્ચા હાથ ધરાઇ હોય, પરંતુ આખરી નિર્ણય તો પી.એમ. મોદી અને અમિત શાહ જ સાથે મળીને લઇ કોની પસંદગી કરશે તેવું ચર્ચાઇ રહ્યું છે. મોદી હંમેશાં આશ્ચર્યજનક નિર્ણય જાહેર કરવા માટે જાણીતા છે. એક સમયે કેશુભાઇ પટેલને હટાવવાની વાત હતી ત્યારે કોઇને કલ્પના પણ નહોતી કે સંગઠનમાં સતત કામ કરી રહેલા નરેન્દ્ર મોદીને સીધા ગુજરાતના મુખ્યપ્રધાન તરીકે જાહેર કરાશે.\nઅટલબિહારી વાજપેયી અને લાલકૃષ્ણ અડવાણીના નેતૃત્વ હેઠળ નરેન્દ્ર મોદીનું નામ મૂકીને તેમણે આશ્ચર્ય સર્જ્યું હતું. હાલમાં ગમે તેટલા સિનિયર પ્રધાનોનાં નામ આનંદીબહેનના અનુગામી તરીકે ચાલી રહ્યાં હોય, પરંતુ તે તમામને બાજુએ મૂકી કોઇ નવો ચહેરો પણ જાહેર થાય તેવી શક્યતા નકારી શકાય નહીં. ફરી એક વાર મોદી નવો ચહેરો પસંદ કરી આશ્ચર્ય સર્જી શકે છે.\nઆઈએસનો સફાયો કરવાના મુદ્દે યુએન સુરક્ષા પરિષદમાં સર્વસંમતિ\nસુરદાસો અન્યના જીવનમાં સૂર રેલાવશે\nદલાઇ લામાની અરુણા ચલ યાત્રાથી ભડક્યું ચીન


સળંગ ત્રીજા વર્ષે વિરાટ કોહલી વિઝડન ક્રિકેટર ઓફ ધ યર\nનવગુજરાત સમય | Publish Date: Apr 10 2019 4:45PM\n-સ્મૃતિ મંધાનાને પણ બેસ્ટ વિમેન્સ ક્રિકેટરનો એવોર્ડ\nક્રિકેટના સૌથી પ્રતિષ્ઠિત ગણાતા વિઝડન ક્રિકેટર્સ એમલમેનાકમાં ભારતીય ક્રિકેટ ટીમના સુકાની વિરાટ કોહલી અને સ્મૃતિ મંધાનાએ વર્ષ માટેના શ્રેષ્ઠ ક્રિકેટર જાહેર કરાયા છે. આમ ભારત માટે આ બેવડી સિદ્ધિ છે. ડિસેમ્બરમાં આઈસીસીએ મંધાનાને વિમેન્સ ક્રિકેટર ઓફ ધ યર તેમજ વિમેન્સ વન-ડે પ્લેયર ઓફ ધ યરના ટાઈટલથી નવાજી હતી. આ ઉપરાંત કેપ્ટન કોહલીને ક્રિકેટ ઓફ ધ યર અને આઈસીસીના શ્રેષ્ઠ ટેસ્ટ અને વનડે બેટ્સમેનનો એવોર્ડ એનાયત કરાયો હતો.\nકોહલીએ સળંગ ત્રીજા વર્ષે વિઝડન ક્રિકેટર ઓફ ધ યરનું ટાઈટલ મેળવ્યું છે. 2018માં કોહલીએ ક્રિકેટના ત્રણેય ફોર્મેટમાં મળીને 2,735 રન ફટકાર્યા હતા. આ ઉપરાંત વિઝડન ક્રિકેટર ઓફ ધ યર તરીકે ઈંગ્લેન્ડની ટેમી બ્યૂમોન્ટ, જોઝ બટલર, સેમ કરન અને રોરી બર્ન્સનો સમાવેશ થાય છે.\nભારતીય ક્રિકેટર કોહલી ત્રણ વખત એવોર્ડ જીતના ત્રીજો ક્રિકેટર બની ગયો છે. અગાઉ સર ડોન બ્રેડમેન (10 વખત) અને જેક હોબ્સ (8 વખત)એ આ સિદ્ધિ હાંસલ કરી હતી. કોહલીએ ઈંગ્લેન્ડ સામે પાંચ ટેસ્ટ મેચની શ્રેણીમાં 59.30ની એવરેજ સાથે 593 રન ફટકાર્યા હતા. વર્ષ દરમિયાન કોહલીએ પાંચ સદી ફટકારી હતી.\nદરમિયાન મહિલા ક્રિકેટર સ્મૃતિ મંધાનાએ ગયા વર્ષમાં વન-ડે તેમજ T20માં અનુક્રમે 669 અને 662 રન ફટકાર્યા હતા. વિમેન્સ સુપર લીગમાં મંધાનાએ 174.68ના સ્ટ્રાઈક રેટથી 421 રન કર્યા હતા. મંધાનાએ ગયા વર્ષના પ્રદર્શનના આધારે વિઝડન ક્રિકેટરનું પ્રથમ ટાઈટલ જીત્યું હતું.\nઅફઘાનિસ્તાનના રશીદ ખાનને સતત બીજા વર્ષે શ્રેષ્ઠ T20 ક્રિકેટર ઓફ ધ યરનો એવોર્ડ એનાયત થયો હતો. તેણે T20 મેચમાં અફઘાનિસ્તાન માટે 8.68ની એવરેજ સાથે 22 વિકેટ ઝડપી હતી જ્યારે IPL 2018માં 21 વિકેટ ઝડપી હતી.\nફ્લાઈટની રાહ જોતા ધોની-સાક્ષી જમીન પર જ સૂઈ ..\nગાંગુલીને BCCI ઓમ્બડ્સમેન સમક્ષ હાજર થવું પડ..\nકોલકાતા સામે ચેન્નાઈનો આસાન વિજય\nસિદ્ધાર્થ પ્રો-કબડ્ડી લીગનો બીજો સૌથી મોંઘો ..


લોલક જેવી સ્થિતિમાં તાંબાના તેજીવાળાને ભાવ પકડવામાં સફળતા મળી નથી\nઇબ્રાહિમ પટેલ (મેરાન્યૂઝ.મુંબઈ): બીએચપી બિલિટનના માલિકોની પગાર વધારા ઓફર ગત સપ્તાહે કામદારો દ્વારા ઠુકરાવી દેવામાં આવી. વિશ્વની સૌથી મોટી ચિલીની ઇસ્કોનડીદા કોપર ખાણના ૨૦૦૦ કરતાં વધુ કર્મચારીઓનું પ્રતિનિધિત્વ કરતાં યુનિયને હડતાળ પર જવા માટે તૈયાર થઈ જવાનું કહી દીધું છે. આ માટે એવું કારણ આપવામાં આવ્યું હતું કે ચીલી સરકાર અને કરારની મધ્યસ્થતા કારનારાઓ વચ્ચે વાટાઘાટો ખૂબ ધીમી પડી ગઈ છે. આ સમાચારના પ્રત્યાઘાતમાં શુક્રવારે એલએમઈ ત્રિમાસિક વાયદો ઇન્ટ્રાડેમાં ૯૬૦૮ ડોલરની ઊંચાઈએ બોલાઈને ૯૪૬૬ ડોલર ગુરુવારના ભાવ આસપાસ બંધ થયો હતો. અલબત્ત, કોરોના વાયરસમાં ફરીથી ઘેરાયેલા વિશ્વના સૌથી મોટા વપરાશકાર ચીનમાં માંગ ધીમી પાડવાની ચિંતાઓ વધી ગઈ હોઇ, બજારનો ઢીલો આંતરપ્રવાહ, આ સપ્તાહે પણ જળવાઈ રહેવાની સંભાવનાઓ છે.\nચિલીના સ્થાનિક કાયદા મુજબ મધ્યસ્થીઓ વચ્ચે પગાર કરારની વાટાઘાટો નામંજૂર કરી દેવામાં આવે ત્યાર પછી સમાધાનના હેતુ સાથે વધુ પાંચ દિવસ આપીને હડતાળ નિવારવાના પ્રયાસ થાય છે. એલએમઈ કોપર વાયદો ગત સપ્તાહે ૧.૨ ટકા ઘટ્યો હોવા છતાં, વર્ષારંભથી હજુ ૨૦ ટકા ઊંચો છે. પણ મે ૨૦૨૧માં સ્થપાયેલી ૧૦,૭૪૭.૫ ડોલરની ઊંચાઈએથી ઘણો દૂર છે. શાંઘાઇ ફ્યુચર્સ એક્સ્ચેન્જ પર બેન્ચમાર્ક સપ્ટેમ્બર કોપર વાયદો ૬૯,૫૮૦ યુઆન (૧૦,૭૬૩.૯૦ ડોલર) પ્રતિ ટન ટકેલો હતો.\nકોપરના ભાવ સતત ઘટતા રહ્યા છે. જૂનમાં ૮ ટકાનું ગાબડુ પડ્યું હતું, માર્ચ ૨૦૨૦ પછી આ સૌથી મોટો માસિક ભાવ ઘટાડો હતો. ૧૮ જૂને પૂરા થયેલા સપ્તાહમાં ૨.૬ ટકા ભાવ ઘટયા. આ ગાબડાં પછી બજારનું સેન્ટિમેન્ટ મંદી તરફી થઈ ગયું, ત્યાર પહેલાના છેલ્લા સાત સપ્તાહમાં આ સૌથી મોટો સાપ્તાહિક ઘટાડો હતો.\nછેલ્લા એક વર્ષમાં પાછલા બે મહિનાથી કોપરમાં સતત વેચવાલી પછી પણ, તેજીવાળાને ભાવ પકડવામાં કોઈ સફળતા મળી નથી. કઈક નવી ઘટના બને તે અગાઉ અત્યારે તો કોપર તેજીવાળા માટે ફંડામેન્ટલ કે ટેકનિકલ કોઈ રીતે સારા સમાચાર નથી. જગતના અર્થતંત્રની તંદુરસ્તી કેવી છે તેનું સાચું નિદાન અને બધા ઇન્ડિકેટર દર્શાવવા માટે ડૉ. કોપરની ગણના થાય છે.\nમુંબઈ સ્થિત એક આયાતકાર મેટલ ટ્રેડરે કહ્યું આપણે અત્યારે લોલક જેવી સ્થિતિમાં મુકાયા છીએ. તાંબાનો વ્યાપક ઔધ્યોગિક ઉપયોગ થાય છે, તેથી નબળી માંગના મુદ્દા વ્યાપક રીતે ભાવને ઊંચે જવામાં મોટા રોડા નાખે છે. રોકાણકાર પણ અર્થતંત્રની ધીમી વિકાસગતિનો અર્થપૂર્ણ વિચાર કરે તે પણ, બજાર માટે એક ચિંતાનો વિષય છે. સિટી ગ્રૂપના અર્થશાસ્ત્રીઓ મુજબ એનાલિસ્ટો અને રોકાણકારોનું માનવું છે કે ૨૦૨૧માં જાગતિક જીડીપીદર ૬ ટકા અને ૨૦૨૨માં ૪ ટકાનો અંદાજે છે. એ સાચું કે ચીનમાં વિકાસની ગતિ ધીમી પડી છે. નવા ડેલ્ટા વાયરસે પાણીધોળ કર્યું છે, જુલાઈમાં ચીનનો ફેકટરી એક્ટિવિટીનો વિસ્તરણદર છેલ્લા ૧૭ વર્ષમાં સૌથી વધુ ધીમો રહ્યો હતો.\nઅફવા એવી છે કે વિશ્વને ૪૦ ટકા તાંબું પૂરું પાડતા બે દેશ, ચીલી અને પેરૂ સરકાર પોતાના ઉત્પાદકો પર રોયલ્ટી ઉપર ટેક્સ નાખવાનું વિચારી રહ્યા છે, આને આધારે ફ્રીપોર્ટ-મેકમોરાન ખાણ કંપનીના સંચાલકોનું માનવું છે કે અહીથી ભાવ ઊંચા જઈ શકે છે. ફ્રીપોર્ટ-મેકમોરાનનું આવું કહે તે સ્વાભાવિક છે, કારણ કે બંને દેશમાં તેની ખાણો આવેલી છે, માટે આ સમાચારમાં અત્યારે બહુ વજૂદ નથી.\nCopper bulls Price Business News Gujarati News


દ્વારકાધીશ મંદિર પર વીજળી પડ્યા બાદ કેન્દ્રીય ગૃહમંત્રી અમિત શાહે કલેક્ટર સાથે કરી વાત | Union Home Minister Amit Shah talks to Collector after lightning strike at Dwarkadhish temple - Gujarati Oneindia\n13 min ago સરેરાશ ઉંચાઈમાં ઘટાડો, ભારતીયો કેમ બની રહ્યા છે વામન?\n18 min ago ચૂંટણી પંચે કરી પેટાચૂંટણીની ઘોષણા,3લોકસભા અને 30 વિધાનસભા સીટો પર 30 ઓક્ટોબરે થશે મતદાન\n43 min ago ખામિનગર ગ્લેશિયરમાં ફસાયા ટ્રેકર્સ, બરફવર્ષા અને ઠંડીના કારણે બેના મોત\n51 min ago ઉરીઃ ભારતીય જવાનોએ પાકિસ્તાનથી ઘૂસણખોરી કરી રહેલા આતંકીને કર્યો ઠાર, એકની ધરપકડ\n| Published: Wednesday, July 14, 2021, 9:48 [IST]\nગાંધીનગરઃ સુપ્રસિદ્ધ યાત્રાધામ દ્વારકાધીશના મંદિર પર વીજળી પડી હોવાના દ્રશ્યો ગઈ કાલે સામે આવ્યા હતા. વીજળી પડવાના કારણે મંદિરના દંડ નુકશાન થયુ હતુ. આ મામલે કેન્દ્રીય ગૃહપ્રધાન અમિત શાહે કલેક્ટર અને મંદિર તંત્ર સાથે વાત કરીને સમગ્ર માહિતી મેળવી હતી. અમિત શાહના ગાંધીનગર સ્થિત કાર્યાલયમાં જાહેર કરાયેલ અધિકૃત સૂચના મુજબ મંદિરના સ્ટ્ર્ક્ચરને કોઈ નુકશાન થયુ નથી.\nધ્વજા પર વીજળી પડતો વીડિયો વાયરલ થતા લોકો માની રહ્યા છે કે ભગવાન દ્વારકાધીશે દ્વારકા શહેર પરની ઘાત ટાળી દીધી. સ્વાભાવિક છે કે આ વીજળી મંદિર આસપાસના રહેણાંક વિસ્તારમાં પડી હોત તો સંભવિત જાનહાનિ થઈ શકી હોત. બપોરના સમયે જગત મંદિરની ટોચ પર લહેરાતી ધ્વજા પર વીજળી પડી હતી જેના કારણે ધ્વજાના દંડને સામાન્ય નુકશાન થયુ છે. જગત મંદિરને કોઈ નુકશાન થયુ નથી.\nઉલ્લેખનીય છે કે કચ્છ અને સૌરાષ્ટ્રમાં સતત ત્રણ દિવસથી વરસાદ વરસી રહ્યો છે. ખંભાળિયામાં અઢી ઈંચ, જામજોધપુરમાં અડધો ઈંચ, સોમનાથમાં6ઈંચ અને માંગરોળ-દ્વારકામાં3ઈંચ વરસાદ ખાબક્યો હતો. વળી, કલ્યાણપુર અને હર્ષદ પંથકમાં બે કલાકમાં જ ત્રણ ઈંચ વરસાદ વરસ્યો હતો. પોરબંદરમાં કોલેજ બિલ્ડિંગ પર વીજળી પડતા બે વ્યક્તિને ઈજા થઈ હતી. કલ્યાણપુરમાં3ઈંચ મેઘ વરસતા ખેડૂતોમાં ખુશીનો માહોલ સર્જાયો હતો.\ndwarka temple lightning amit shah rain weather gujarat gujarat news gujarati news વીજળી અમિત શાહ વરસાદ હવામાન ગુજરાત ગુજરાત સમાચાર ગુજરાતી સમાચાર\nUnion Home Minister Amit Shah talks to Collector after lightning strike at Dwarkadhish temple\nStory first published: Wednesday, July 14, 2021, 9:48 [IST]


Rishabh Pant Personal And Interesting Life Fact | ક્રિકેટમાં કરિયર બનાવવા રિષભ પંતે ત્રણ રાજ્ય બદલ્યા, પિતાના મોતના બે દિવસ બાદ IPLમાં ફટકારી અડધી સદી - Divya Bhaskar\nRishabh Pant Personal And Interesting Life Fact\nક્રિકેટમાં કરિયર બનાવવા રિષભ પંતે ત્રણ રાજ્ય બદલ્યા, પિતાના મોતના બે દિવસ બાદ IPLમાં ફટકારી અડધી સદી\nસ્પોર્ટ્સ ડેસ્ક: ભારતીય યુવા વિકેટકીપર-બેટ્સમેન રિષભ પંતની તુલના એમએસ ધોની સાથે થઇ રહી છે. ઇંગ્લેન્ડ પ્રવાસની અંતિમ ટેસ્ટમાં સદી ફટકાર્યા બાદ તે વેસ્ટ ઇન્ડીઝ વિરૂદ્ધ રાજકોટ ટેસ્ટમાં પણ 92 રનની ઝડપી ઇનિંગ રમ્યો હતો. આ પહેલા IPL-11માં 684 રન બનાવી તે બીજો સૌથી સફળ બેટ્સમેન રહ્યો હતો. 2016 અંડર-19 વર્લ્ડકપમાં પણ તેણે ભારતને ફાઇનલ સુધી પહોચાડવામાં મહત્વની ભૂમિકા ભજવી હતી.હવે અનેક ક્રિકેટ નિષ્ણાતો વન-ડે ટીમમાં પણ તેની પસંદગીની માગ કરી રહ્યા છે.\nરાતોરાત રિષભ પંતને નથી મળી સફળતા\nરિષભ પંતને આ પ્રકારની સફળતા રાતો-રાત નથી મળી, તેની પાછળ અનેક વર્ષની મહેનત અને લાંબો સંઘર્ષ પણ રહેલો છે. પંતનો જન્મ ઉત્તરાખંડના હરિદ્વારમાં થયો હતો. ઉત્તરાખંડના જ રુડકીમાં તેણે ક્રિકેટ કારકિર્દી શરૂ કરી. ત્યારે તે 12 વર્ષનો હતો ત્યારે પિતા રાજેન્દ્ર પંત તેને સારી તાલિમ અપાવવાના આશયથી દિલ્હી લઈ આવ્યા. દિલ્હીમાં તેમણે પ્રખ્યાત કોચ તારક સિંહાની સોનેટ ક્લબમાં પ્રવેશ અપાવ્યો. લગભગ બે વર્ષની તાલિમ બાદ કોચ તારક સિંહાએ પંતને સારી કારકિર્દીની આશાથી રાજસ્થાન મોકલ્યો. રાજસ્થાનમાં પંત જિલ્લા સ્તરે અન્ડર-14 અને અન્ડર-16 ક્રિકેટ રમ્યો. પરંતુ ત્યાર બાદ તેને બહારનો ગણાવી ટીમમાંથી કાઢી મુકાયો. ત્યાર બાદ તે ફરી દિલ્હી પાછો ફર્યો. તેણે એરફોર્સ સ્કૂલમાં પ્રવેશ મેળવી લીધો અને ત્યાંથી પાછા ફરીને જોયું નથી.\n2016માં U-19 ટીમમાં થઇ પસંદગી\n2016માં રમાયેલી અન્ડર-19 વર્લ્ડ કપ માટે ભારતીય ટીમમાં તેની પસંદગી થઈ. આ ટુર્નામેન્ટમાં નેપાળ વિરુદ્ધ તેણે માત્ર 18 બોલમાં અડધી સદી ફટકારી. તે અન્ડર-19 વર્લ્ડ કપમાં સૌથી ઝડપી અડધી સદીનો રેકોર્ડ હતો. તે જ વર્ષે તેણે દિલ્હી માટે ફર્સ્ટ ક્લાસ ક્રિકેટમાં પણ પ્રવેશ કર્યો. તેની પહેલી જ ફર્સ્ટ ક્લાસ સીઝનમાં તેણે ચાર સદી સાથે 1 હજારથી વધુ રન કર્યા. આઈપીએલ-2017માં દિલ્હી ડેરડેવિલ્સે પંતને 1.9 કરોડ રૂપિયા આપીને ખરીદ્યો. પરંતુ પંતનો આનંદ વધુ ટક્યો નહીં. દિલ્હી ડેરડેવિલ્સ માટે આઈપીએલમાં પોતાની પહેલી મેચ રમ્યાના બે દિવસ પહેલા જ તેણે પિતાને ગુમાવ્યા. પંતે તેમ છતાં મેચ રમવાનો નિર્ણય કર્યો. તે માત્ર મેચ રમ્યો જ નહીં,પરંતુ અડધી સદી કરવામાં પણ સફળ રહ્યો. 2017માં જ પંત ભારતીય ટી-20 ટીમમાં પણ પસંદ થયો. તે ભારત માટે ટી-20 રમનારો સૌથી ઓછી વયનો ખેલાડી પણ બન્યો હતો.\n- સિક્સર ફટકારી ટેસ્ટ ક્રિકેટમાં પહેલો રન બનાવનાર ભારતનો પહેલો બેટ્સમેન બન્યો.\n- ડેબ્યૂ ટેસ્ટમાં એક ઈનિંગમાં પાંચ કેચ.\n- અન્ડર-19 વર્લ્ડ કપમાં 18 બોલમાં અડધી સદી.\n- રણજીમાં સૌથી ઝડપી સદી (48 બોલ)નો રેકોર્ડ.\n2 અઠવાડીયાના બદલે સમગ્ર વિદેશ ટૂર દરમિયાન પત્નીઓને સાથે રહેવાની મંજૂરી મળે- કોહલી; BCCIનો ઈન્કાર


બુદ્ધનો રૅશનલ સંદેશ – ‘અભીવ્યક્તી’\nHomeબુદ્ધનો રૅશનલ સંદેશ\nહું જે કંઈ કહું તે પરમ્પરાગત છે એમ જાણી ખરું માનશો નહીં.\nતમારી પુર્વપરમ્પરાને અનુસરીને છે એમ જાણીને પણ ખરું માનશો નહીં.\nસુન્દર લાગે છે એમ જાણી ખરું માનશો નહીં.\nતમારી શ્રદ્ધાને પોષનારું છે એમ જાણી ખરું માનશો નહીં.\nહું પ્રસીદ્ધ સાધુ છું, પુજ્ય છું એવું જાણી ખરું માનશો નહીં.\nપણ તમારી વીવેકબુદ્ધીથી મારો ઉપદેશ ખરો લાગે તો જ તમે તેનો સ્વીકાર કરજો.”


સરકાર બિન-અનામત વર્ગો માટે આયોગ બનાવશે - BBC News ગુજરાતી\nસરકાર બિન-અનામત વર્ગો માટે આયોગ બનાવશે\nરોક્સી ગાગડેકર છારા બીબીસી ગુજરાતી, અમદાવાદ\n27 સપ્ટેમ્બર 2017\nપાટીદાર અનામત આંદોલન મુદ્દે 27 સપ્ટેમ્બરે ગાંધીનગરમાં મળેલી કેબિનેટની બેઠકમાં, મંગળવારે પાટીદાર અનામત આંદોલન સમિતિના સભ્યો સાથે સમાધાનરૂપે ચર્ચાયેલા મુદાઓને બહાલી આપવામાં આવી છે. આ જાહેરાત ગુજરાતના નાયબ મુખ્યમંત્રી નીતિન પટેલે કરી હતી.\nનીતિન પટેલે પત્રકારોને કહ્યું કે, બુધવારે ગુજરાત રાજ્ય કેબિનેટની યોજાયેલી બેઠકમાં પાટીદારો દ્વારા કરાયેલી માંગ પર ચર્ચા થઈ હતી.\nતેમણે જણાવ્યું કે, ગઈકાલે પાટીદારોને અપાયેલી ખાતરીને કાયદાનું રૂપ આપવા માટે આ બેઠકમાં મહત્વના નિર્ણયો લેવાયા છે.\nસુરતના બીજેપી સંમેલનમાં પાસના યુવાનોનો વિરોધ\nપટેલે વધુમાં જણાવ્યું હતું કે, આંદોલન દરમ્યાન પાટીદારો પર થયેલા પોલીસ દમનની તપાસ કરવા ગુજરાત હાઇકોર્ટના નિવૃત ન્યાયધીશનાં વડપણ હેઠળ એક સ્વતંત્ર તપાસ સમિતિ નિમાશે.\nઆ તપાસ સમિતિ પીડિતોની ફરિયાદ સાંભળી જે અહેવાલ સરકારને આપશે, ત્યારબાદ સરકારે શું કાર્યવાહી કરવી તેનો નિર્ણય લેવામાં આવશે.\nફોટો લાઈન પાટીદાર અનામત આંદોલન સમયે મહેસાણામાં થયેલી હિંસા\nઆ ઉપરાંત કેબિનેટ બેઠકમાં ગૃહમંત્રીએ પાટીદાર અનામત આંદોલન દરમ્યાન પાટીદાર યુવાનો પર થયેલા પોલીસ કેસ પાછા ખેંચવા માટે પણ દરખાસ્ત મૂકી હતી. તે દિશામાં યોગ્ય નિર્ણયો લેવા માટે અધિકારીગણને તાકીદ કરવામાં આવી હોવાનું પટેલે જણાવ્યું હતું.\nપાટીદારો માટે બિન અનામત વર્ગ શૈક્ષિનકિક આર્થિક આયોગ વિકાસ નિગમ ની રચનાને પણ આ કેબિનેટ કક્ષાની બેઠકમાં બહાલી આપવામાં આવી છે. પાટીદાર યુવા વર્ગ માટે વિદેશ અભ્યાસાર્થે જવા માટે સસ્તા વ્યાજદરની લોન આપવા માટેની જોગવાઈઓ પણ આ સંદર્ભે વિચાર હેઠળ છે, તેવું પટેલે કહ્યું.\n૭૦૦ કરોડ રૂપિયાની કાંટાળા તારની યોજના જેમાં ખેતરોને જંગલી પશુના ત્રાસથી બચાવાયા માટે જે જોગવાઈઓ ૨૦ હેક્ટર જમીન વાળા ખેતરો માટે મર્યાદિત હતી તેની જમીન મર્યાદા ખેડૂતો માટે ૨૦ હેક્ટરથી ઘટાડીને ૧૦ હેકટર કરી દેવામાં આવી છે, તેવું પટેલે ઉમેર્યું.\nમંગળવારે ગુજરાત સરકાર અને પાટીદાર અનામત આંદોલનના આગેવાનો વચ્ચે બેઠક મળી હતી.\nગુજરાત સરકાર અને પાટીદાર અનામત આંદોલનના નેતા વચ્ચે થયેલી બેઠક બાદ ગાંધીનગરમાં કેબિનેટ મળી હતી.\nઆ બેઠક પહેલાં મંગળવારે એક પત્રકાર પરિષદમાં ગુજરાત સરકારના પ્રવક્તા નીતિન પટેલે બે આયોગ નિમવાની જાહેરાત કરી હતી.\nજેના પર આજે કેબિનેટે મંજૂરીની મહોર મારી છે.\nગુજરાત વિધાનસભાની ચૂંટણીઓ પહેલાં સરકારનો આ નિર્ણય પાટીદાર મત પર કેટલી અસર કરશે તે જોવાનું રહેશે.\nછેલ્લા બે વર્ષથી પાટીદારો અનામતની માગ સાથે ભાજપની સરકાર સામે આંદોલન કરી રહ્યા છે.\nગઈકાલે યોજાયેલી બેઠક સંદર્ભે પાટીદાર નેતા હાર્દિક પટેલે કહ્યું હતું કે બેઠક નિષ્ફળ રહી છે અને આંદોલન ચાલુ રહેશે.\nશું કરશે આયોગ?\nગુજરાત દ્વારા બનાવવામાં આવેલા આ આયોગમાંથી એક પાટીદારો સામે થયેલા કેસોની તપાસ કરશે.\nહાઈકોર્ટના નિવૃત જજના નેતૃત્વમાં બનેલું આ આયોગ 25 ઓગસ્ટ, 2015ના રોજ યોજાયેલા સંમેલન બાદ થયેલી હિંસાના કેસોને પરત ખેંચવા\nપાટીદારોની માગણીઓના અનુસંધાનની બેઠક બાદ સરકારે બે કમિશન નીમવાની જાહેરાત કરી હતી.\nપાટીદાર નેતા હાર્દિક પટેલે કહ્યું હતું કે બેઠક 'નિષ્ફળ' રહી. અનામત આંદોલન ચાલુ જ રહેશે. કારણ કે સરકારે અનામત આપી નથી.\nમંગળવારે પાટીદાર અનામત આંદોલનના સંયોજક હાર્દિક પટેલ તથા સરદાર પટેલ ગ્રૂપના લાલજી પટેલ સહિત છ સમૂહના આગેવાનોએ હાજરી આપી હતી.\nગાંધીનગરમાં મળેલી આ બેઠકમાં સરકાર વતી નાયબ મુખ્યમંત્રી નીતિન પટેલ, કેબિનેટ પ્રધાન ચીમન સાપરિયા તથા રાજ્યકક્ષાના પ્રધાન નાનુ વાનાણી ઉપસ્થિત રહ્યા હતા.\nબેઠક બાદ નીતિન પટેલે કહ્યું, "જે જ્ઞાતિઓને શૈક્ષણિક, કૃષિ તથા અન્ય સામાજિક યોજનાઓનો લાભ નથી મળતો તેમના માટે આયોગનું ગઠન કરવામાં આવશે."\nપોલીસ દ્વારા પાટીદારો પર અત્યાચાર ગુજારવામાં આવ્યા હતા. તેવા મતલબની ફરિયાદોની તપાસ હાઈકોર્ટના નિવૃત્ત જ્જ દ્વારા કરાવવામાં આવશે.\n"સમાજ દ્વારા શહીદોના પરિવારજનો માટે ફંડ એકઠું કરવામાં આવશે. ઉપરાંત શહીદોના પરિવારજનોને સહકારી સંસ્થાઓમાં નોકરી આપવામાં આવશે."\nનીતિન પટેલે કહ્યું કે તમામ પાટીદાર જૂથોને આ નિર્ણયો 'સ્વીકાર્ય' છે.\nઅગાઉ રાજય સરકારે આર્થિક રીતે નબળા વર્ગના લોકોને અનામત આપ્યું હતું. જેને ગુજરાત હાઈકોર્ટે રદ કર્યું હતું. હાલમાં આ અંગે સુપ્રીમ કોર્ટમાં સુનાવણી ચાલી રહી છે. એટલે એ મુદ્દે હાલ કશુ થઈ શકશે નહીં.\nમંગળવારે મળેલી બેઠક બાદ અનામત આંદોલનના નેતા હાર્દિક પટેલે જણાવ્યું કે, તેમનુ આંદોલન ચાલુ જ રહેશે. કારણ કે, તેમની લડત પાટીદારો અનામત માટે છે. રાજ્ય સરકારે એ માંગણી સંતોષી નથી.\nનીતિન પટેલે કહ્યું કે, સૌહાર્દપૂર્ણ વાતાવરણમાં બે કલાક બેઠક ચાલી હતી. જો કે, મીટિંગ દરમિયાન હાર્દિક પટેલના કેટલાક ટેકેદારોએ 'ભાજપ હાય-હાય' ના સૂત્રો પોકાર્યા હતા અને તેમનો વિરોધ જાહેર કર્યો હતો.\nનીતિન પટેલે કહ્યું કે આ વિરોધ કોંગ્રેસ સમર્થિત હતો.


Vendors supplied substandard ammunition During Kargil conflict– News18 Gujarati\nપૂર્વ સૈન્ય પ્રમુખનો ખુલાસો : કારગીલ યુદ્ધમાં 30 વર્ષ જૂનો દારૂગોળો મોકલાયો હતો\nકારગીલ યુદ્ધ મામલે ખુલાસો.\nપૂર્વ જનરલ મલિકે કહ્યું કે, જ્યાં સુધી ભારત આત્મનિર્ભર નહીં બને ત્યાં સુધી સૈનિકો અસુરક્ષિત રહેશે.\nLast Updated:December 14, 2019, 15:30 pm\nચંદીગઢ : વર્ષ 1999માં કારગિલ યુદ્ધમાં ભારતીય સેનાએ પાકિસ્તાનના લશ્કરને ઝડબાતોડ જવાબ આપ્યો હતો, આ વાતને આજે પણ યાદ કરવામાં આવે છે. કારગીલ યુદ્ધના 20 વર્ષ પછી આ યુદ્ધ સાથે જોડાયેલા મહત્વના ખુલાસા થતા રહે છે. આ યુદ્ધ સાથે જોડાયેલી વધુ એક ખુલાસો તત્કાલિન સેના પ્રમુખ વીપી મલિકે કર્યો છે. જનરલ મલિકે દાવો કર્યો છે કે કારગિલ યુદ્ધમાં ભારતે વિદેશમાંથી દારુગોળો અને હથિયારો મંગાવવા પડ્યાં હતાં. એ દિવસોમાં જે પણ દેશોએ ભારત તરફ મદદનો હાથ લંબાવ્યો હતો તેમણે ભારતને દગો આપ્યો હતો. આ દેશોએ મદદ કરવાને બદલે બજાર ભાવથી ખૂબ વધારે ભાવ લીધા હતા અને ભારતને વર્ષો જૂનો દારૂગોળો અને સેટેલાઇટ તસવીરો આપી હતી.\nચંદીગઢ ખાતે ત્રીજા મિલિટરી લિટરેચર ફેસ્ટમાં બોલતા વીપી મલિકે કહ્યું કે, વર્ષ 1999માં એલઓસી પર લડવામાં આવેલા કારગિલ યુદ્ધ દરમિયાન સૈના માટે જૂનો દારૂગોળો મોકલી દેવામાં આવ્યો હતો. આ કારણે દુશ્મનના સૈન્ય સામે લડવામાં ખૂબ જ તકલીફ પડી હતી. જે બાદમાં સેનાએ નક્કી કર્યું હતું કે આખા યુદ્ધમાં આ દારૂગોળાનો ઉપયોગ નહીં કરે.\nનોંધનીય છે કે કારગિલ યુદ્ધ પહેલા દેશે સૈન્ય માટે '130 એમએમ ખીંચા ફીલ્ડ ગન'માટે દારૂગોળો બહારથી મંગાવ્યો હતો. દારૂગોળા આવ્યા બાદ માલુમ પડ્યું હતું કે તે ખૂબ જૂનો છે, તેમજ તે લગભગ 70ના દાયકાનો છે. એટલું જ નહીં યુદ્ધ શરૂ થયા બાદ આ જ દારૂગોળો સૈન્યને આપવામાં આવ્યો હતો. આ વાતનો જાણકારી જ્યારે સૈન્યના જવાનોને થઈ હતી ત્યારે તેમણે હથિયારોનો ઉપયોગ કરવાનો ઇન્કાર કરી દીધો હતો.\nજનરલ મલિકે કહ્યું કે, જ્યાં સુધી ભારત આત્મનિર્ભર નહીં બને ત્યાં સુધી સૈનિકો અસુરક્ષિત રહેશે. તેમણે કહ્યું, આજના સમયમાં ટેક્નોલોજી સતત બદલાઈ રહી છે. તકલીફ એ છે કે જ્યાં સુધી આ ટેક્નોલોજી આપણા સૈનિકો પાસે પહોંચે છે ત્યાં સુધી તે જૂની થઈ જાય છે.\nFirst published:December 14, 2019, 15:30 pm\narmy chiefDRDOઆર્મી`કારગિલ યુદ્ધ


sadabahar flower leaves can be used to control blood sugar level in type2diabetes gh kb – News18 Gujarati\nસદાબહારના ફૂલની મદદથી ડાયાબિટીસ નિયંત્રિત કરી શકાય છે.\nઅત્યારના સમયમાં ડાયાબિટીસ (Diabetes) એ સામાન્ય બિમારી થઈ ગઈ છે. પહેલા માત્ર 50થી વધુ ઉંમર ધરાવતા લોકોને ડાયાબિટીસની સમસ્યા થતી હતી,\nLast Updated : September 28, 2021, 23:00 IST\nનવી દિલ્હી: અત્યારના સમયમાં ડાયાબિટીસ (Diabetes) એ સામાન્ય બિમારી થઈ ગઈ છે. પહેલા માત્ર 50થી વધુ ઉંમર ધરાવતા લોકોને ડાયાબિટીસની સમસ્યા થતી હતી, પરંતુ આ સમસ્યા જેનેટીક હોવાને કારણે ઓછી ઉંમર ધરાવતા લોકોને પણ ડાયાબિટીસ થાય છે. ડાયાબિટીસને નિયંત્રિત કરવા માટે અનેક ઘરેલુ ઉપચાર કરવામાં આવે છે. ત્યારે અહીંયા જણાવેલ ફૂલનો ઉપયોગ કરીને તમે ડાયાબિટીસ નિયંત્રિત કરી શકો છો.\nસદાબહારના ફૂલની મદદથી ડાયાબિટીસ નિયંત્રિત કરી શકાય છે. સદાબહાર ફૂલને ‘એવર બ્લૂમિંગ બ્લેસમ’ના રૂપે પણ ઓળખવામાં આવે છે. સદાબહારના ફૂલમાં હાઈપોગ્લેમિક ગુણ રહેલા છે. જેનાથી બ્લડ સુગર નિયંત્રિત કરી શકાય છે. આ ફૂલના અર્કનું સેવન કરવાથી બીટા પેન્ક્રિયાઝ સેલ્સથી શરીરમાં ઈન્સ્યુલિનનું ઉત્પાદન થાય છે.\nસદાબહાર શું છે\nસદાબહાર ભારતમાં ઘણા સ્થળોએ જોવા મળે છે. સદાબહારના પત્તા ટાઈપ ટુ ડાયાબિટીસ માટે પ્રાકૃતિક ઔષધિ તરીકે કામ કરે છે. આયુર્વેદ અનુસાર બ્લડ સુગરના સ્તરને નિયંત્રિત કરવા માટે સદાબહાર ફૂલ અને તેના પત્તાનો ઉપયોગ કરવામાં આવે છે. ડાયાબિટીસના દર્દીઓ સવારે સદાબહારના ફૂલથી બનેલ હર્બલ ચાનું સેવન કરી શકે છે. તેઓ પત્તાનું ચાવીને પણ સેવન કરી શકે છે.\nબ્લડ સુગરમાં સ્પાઈક્સને નિયંત્રિત કરવા માટે આયુર્વેદમાં સદાબહાર ફૂલનો ઉપયોગ કરવાની સલાહ આપવામાં આવે છે. આયુર્વેદ અને ચીની દવાઓમાં ઘણા સમયથી સદાબહાર ફૂલનો ઉપયોગ કરવામાં આવી રહ્યો છે.\nસદાબહારનો ઉપયોગ કેવી રીતે કરવો?\nસદાબહારના તાજા પત્તાઓને સૂકવીને તેનો પાઉડર બનાવી લો. રોજ સવારે પાણી અથવા ફળના રસમાં 1 ચમચી આ પાઉડર મિશ્ર કરીને તેનું સેવન કરો.\nસદાબહારના 3-4 પત્તાનું ચાવીને સેવન કરો. આ પ્રકારે કરવાથી બ્લડ સુગર નિયંત્રિત રહે છે.\nસદાબહારના તાજા ફૂલને પાણીમાં ઉકાળી લો. ત્યારબાદ તેને પલાળી રાખો, થોડા સમય બાદ તે પાણી ગાળી લો. સવારે ભૂખ્યા પેટે આ પાણીનું સેવન કરવાથી ડાયાબિટીસ નિયંત્રણમાં રહે છે.\nયૂનાની સભ્યતા અને આયુર્વેદમાં દાડમના ફૂલનો ઉપયોગ ડાયાબિટીસના ઉપચાર માટે કરવામાં આવે છે.\nસ્ટડી અનુસાર ડાયાબિટીસના દર્દીઓ ડાયાબિટીસની દવાની સાથે દાડમના ફૂલના સપ્લીમેન્ટનું સેવન કરી શકે છે. જેની મદદથી કોગ્નિટીવ ફંક્શન યોગ્ય રીતે કામ કરે છે. જો તમને ડાયાબિટીસ થવાનું જોખમ છે, તો તમે દાડમના કાચા ફૂલનું સેવન કરી શકો છે. કોઈપણ પ્રકારની એલર્જી અથવા કોઈ સમસ્યા હોય તો, તમારે તેનું સેવન ના કરવું જોઈએ અને તાત્કાલિક ડોકટરનો સંપર્ક કરવો જોઈએ.\nઆ પણ વાંચો: World Heart Day 2021: વધુ પ્રમાણમાં પરસેવો થાય કે પગમાં સોજો આવે તો સાવધાન!\nકેળાની સાથે સાથે કેળાના પાન અને ફૂલમાં પણ ભરપૂર વિટામિન્સ રહેલા છે અને ઔષધીય ગુણોથી ભરપૂર છે. રિસર્ચ અનુસાર કેળાના ફૂલ ડાયાબિટીસમાં દવાનું કામ કરે છે. રિસર્ચ પરથી જાણવા મળ્યું છે કે, કેળાના ફૂલની મદદથી બ્લડ સુગર નિયંત્રિત કરી શકાય છે. કેળાના ફૂલમાં યોગ્ય માત્રામાં આયર્ન રહેલું છે, જેની મદદથી હીમોગ્લોબીનના સ્તરમાં વધારો થાય છે.\nકેળાના ફૂલનો ઉપયોગ કેવી રીતે કરવો?\nતમે કેળાના ફૂલને કાચા જ ખાઈ શકો છો અથવા અનેક પ્રકારના વ્યંજન પણ બનાવી શકો છો. તમે કેળાના ફૂલની ચટની, શાક અથવા સલાડ પણ બનાવી શકો છો.\nનોંધ- આ જડીબુટ્ટીઓનો ઉપયોગ કરતા પહેલા સ્વાસ્થ્ય નિષ્ણાંત પાસેથી સલાહ લેવી.\nFirst published: September 28, 2021, 23:00 IST\nHealthy lifestyleLifestyle Newslifestyle જીવનશૈલી


દુર્ભાગ્ય નોતરનારા આ છોડોને ભૂલથી પણ ઘરમાં ન લાગવો... | List of bad luck plants - Gujarati Oneindia\nલોકો પોતાના ઘરના ઈન્ટીરિયરમાં ચાર ચાંદ લગાવવા વિવિધ વેરાયટીના પ્લાન્ટ લગાવતા હોય છે. જે લોકોને ગાર્ડનિંગમાં રસ છે તેઓ ઘરમાં દરેક પ્રકારના પ્લાન્ટ લગાવવું પસંદ કરે છે. આમ તો હિંદુ ધર્મમાં તુલસીના છોડને વધુ મહત્તા અપાઈ છે અને ફેંગશુઈમાં વિશ્વાસ કરનારા લોકો મનીપ્લાન્ટને જરૂર લગાવે છે કારણ કે તે આરોગ્ય અને વાસ્તુ બંને મુજબ લાભકારક હોય છે. કેટલાક છોડો એવા પણ હોય છે જે બિમારીઓ અને દુર્ભાગ્યને નોતરે છે. વાસ્તુ અનુસાર આવા છોડો ઘરમાં નકારાત્મક ઉર્જાને ખેંચે છે. આવો જાણીએ એવા કેટલાક છોડો વિશે...\nવાસ્તુ અનુસાર ઘરમાં કાંટાળા છોડ વાવવા યોગ્ય નથી. ઉપરાંત એવા છોડો જેમાંથી દૂધ નીકળતુ હોય તેને પણ ઘરમાં લગાવવાથી નકારાત્મક ફેલાય છે.\nઆ પ્રકારના છોડો નાના આકારના હોય છે. જેને કારણે ઘરમાં લગાવવાથી ઘરમાં રહેનારા સભ્યોની ઉન્નતિ અટકે છે. તેનાથી આર્થિક તંગી આવે છે. આ કારણે ક્યારેય ઘરની શોભા વધારવા બોનસાઈ છોડનો ઉપયોગ કરશો નહિં.\nજેઓના ઘરનું ગાર્ડન મોટું હોય છે તેઓ ઘરમાં મોટા વૃક્ષો પણ વાવતા હોય છે. જે કે મોટા વૃક્ષોમાં આમલીનું ઝાડ કે જેના પાન નાના-નાના હોય છે. આમલીનું ઝાડ ઘરના વાતાવરણ પર ખરાબ પ્રભાવ કરે છે. ઘરમાં મહેંદીના છોડ પણ ન લગાવવો જોઈએ, એવું કહેવાય છે કે તેનાથી ઘરમાં ભૂત-પ્રેતનો વાસ રહે છે.\nજો છોડ સુકાઈ ગયો હોય તો તેને ઘરમાં રાખવાથી નકારાત્મક ઉર્જા ફેલાય છે. આ ઉપરાંત સુકાયેલા ફૂલો પણ ઘરમાં રાખવા દુર્ભાગ્યનું પ્રતિક મનાય છે.\nઘરમાં બાવળનો છોડ પણ ક્યારેય વાવવો નહિં. કહેવાય છે કે તેને ઘરમાં વાવવાથી વિવાદ થાય છે. આ ઉપરાંત ઘરમાં કોટનનો છોડ પણ ન વાવવો જોઈએ. તેને ઘરમાં રાખવો અશુભ મનાય છે.\nકપાસનો છોડ, રેશમી કપાસનો છોડ અને પાલ્મીરા વૃક્ષ શુભ ગણાતા નથી. તેને ઘરમાં વાવવાથી ઘરની નેગેટીવીટી વધે છે.\nઉત્તર દિશામાં છોડ ન લગાવો\nભલે છોડ નાનો હોય કે મોટો પણ ઘરના ઉત્તર કે પૂર્વ દિશામાં તેને લગાવવું નહિં. આ દિશામાં છોડ વાવવાથી ઘરમાં નેગેટીવીટીનો વાસ થાય છે.\nvastu vastu tips vastu shastra


સંવેદનોનું અસ્તિત્વ | Bansinaad\nમારા મનની ભીતરમાં જઈ સંવેદનાને શોધવાનો પ્રયત્ન કરું છું\nપણ એનું physical અસ્તિત્વ કશે દેખાતું નથી. એને અનુભવી શકું છું, વ્યક્ત કરી શકું છું,\nઅને શબ્દબદ્ધ કરી નીચોવી શકું છું પણ જોઈ શકતો નથી. ખુબ વર્ષો પછી અચાનક જ ટ્રેનમાં મળી જતા બે મિત્રોની વાતચીતમાં ઉભરાતી લાગણીને, હું સમજી શકું છું પણ એને માપી શકતો નથી એની ઉત્કટ ભાવનાઓને તારવી શકું છું…\nપણ સંવેદનો હજી દેખાતા નથી. ભાવના અને ઊર્મિ હજી દેખાતી નથી. એ જેટલી વધારે વપરાય છે એમાં એનાથી પણ વધારો થાય છે… જો દેખાતી હોત તો શું થાત? સાચી લાગણી અને સંવેદનો જોતા જોતા ઈશ્વરના દર્શન થઇ જાત….કદાચ…?\n« વરસાદી લાગણી તો ભારતની જ!\nફૂલોની મહેફિલ »


HDFC Bank launches TRIT-3.0, more than 10,000 offers on cards, loans and easy installments, small towns will also benefit | HDFC બેંકે ટ્રીટ-3.0 લોન્ચ કર્યું, કાર્ડ્સ, લોન અને સરળ હપ્તા પર 10 હજારથી વધુ ઓફર્સ ઝડપવાની તક, નાના શહેરના લોકોને પણ લાભ મળશે - Divya Bhaskar\nHDFC Bank Launches TRIT 3.0, More Than 10,000 Offers On Cards, Loans And Easy Installments, Small Towns Will Also Benefit\nઓફર્સ:HDFC બેંકે ટ્રીટ-3.0 લોન્ચ કર્યું, કાર્ડ્સ, લોન અને સરળ હપ્તા પર 10 હજારથી વધુ ઓફર્સ ઝડપવાની તક, નાના શહેરના લોકોને પણ લાભ મળશે\nફેસ્ટિવ સિઝન શરૂ થઈ ગઈ છે અને ઇ-કોમર્સ કંપનીઓને જેમ ગ્રાહકોને આકર્ષવા બેંકો પણ મેદાનમાં આવી ગઈ છે. પ્રાઇવેટ સેક્ટરની લીડિંગ બેંક HDFCએ ફેસ્ટિવ સિઝનમાં ટ્રીટ 3.0 લોન્ચ કર્યું છે. તેમાં કાર્ડ્સ, લોન અને સરળ હપ્તા પર 10 હજારથી વધુ ઓફર્સ આપવામાં આવી છે. બેંકે આના માટે 100 જગ્યાના 10 હજાર મર્ચન્ટ સાથે કરાર કર્યો છે.\n10 ગણી વધુ ઓફર્સ\nબેંકે જણાવ્યું કે, વર્ષ 2020માં લોન્ચ કરવામાં આવેલી ટ્રીટની સરખામણીએ આ વખતે 10 ગણી વધુ ઓફર્સ રાખવામાં આવી છે. આ ફેસ્ટિવલ ટ્રીટ્સ છે. બેંકે જણાવ્યું કે, તેની થીમ 'દરેક દિલ રોશન કરો' રાખવામાં આવી છે. નાનામાં નાના શહેરના લોકોને પણ આ ઓફરનો લાભ મળશે. બેંક તેની બ્રાંચો, ATM અને પાર્ટનર્સ દ્વારા તમામ લોકો સુધી પહોંચવાનો પ્રયત્ન કરી રહી છે.\nબેંકે શરૂ કર્યું કેમ્પેન\nબેંકે ડિજિટલ મીડિયા, હાઇપર લોકલ ફોકસ સાથે સ્ટોર્સ અને વેબસાઇટ દ્વારા પણ આનું કેમ્પેન શરૂ કર્યું છે. બેંકે જે કંપનીઓ કે પ્રોડક્ટ્સ સાથે કરાર કર્યો છે તેમાં મુખ્યત્ત્વે એપલ, એમેઝોન, શોપર્સ સ્ટોપ, LG, સેમસંગ, સોની, ટાઇટન, સેન્ટ્રલ, અજીયો, રિલાયન્સ ડિજિટલ, રિલાયન્સ ટ્રેન્ડ્સ, લાઇફસ્ટાઇલ અને અન્ય કંપનીઓ સામેલ છે.\nલોકલ બ્રાંડ સાથે પણ અગ્રીમેન્ટ\nલોકલ બ્રાંડ્સ એટલે કે વિજય સેલ્સ, ડિવિઝન, ચેન્નાઈ સિલ્ક, GRT જ્વેલર્સ, ફોનવાલે, સરગમ, પૂર્વિકા મોબાઇલ્સ જેવી કંપનીઓ જોડે કરાર કર્યો છે. રિટેલ ગ્રાહકથી લઇને ટ્રેક્ટર ખરીદનારાઓ સુધી આ ઓફર્સમાં ઘણું બધું છે. મોબાઇલ ફોન પપ કેશબેક પણ આપવામાં આવી રહ્યું છે. આઇફોન 13 પર6હજાર રૂપિયાનું કેશબેક છે.\nકન્ઝ્યુમર ગુડ્સ પર 22.5% કેશબેક\nઇલેક્ટ્રોનિક્સ અને કન્ઝ્યુમર ગુડ્સ પર 22.5% કેશબેક મળી રહ્યું છે. પર્સનલ લોન 10.25%થી શરૂ કરવામાં આવી છે. કાર લોન 7.50%થી છે, જેમાં લોન સમય કરતાં પહેલાં ચૂકવી દેવાઈ તો કોઈ ચાર્જ આપવાનો નહીં રહે. ટૂ-વ્હીલર પર 100% લોન મળશે અને વ્યાજ પર 4% છૂટ મળશે.\nટ્રેક્ટરની કિંમતની 90% લોન મળશે\nબેંકે આ ઓફર વિશે જણાવતાં કહ્યું કે, ટ્રેક્ટરની લોન પર ઝીરો પ્રોસેસિંગ ફી અને ટ્રેક્ટરની કિંમતના 90% રકમની લોન મળશે. કોમર્શિયલ વ્હીકલ લોનની પ્રોસેસિંગ ફી પર 50% ડિસ્કાઉન્ટ મળશે. 75 લાખ રૂપિયા સુધીના બિઝનેસ પર કોઈ ગેરંટી લેવામાં નહીં આવે અને પ્રોસિંસગ ફી પર 50% ડિસ્કાઉન્ટ મળશે.


Perfect webinar plan Archives - ડે ઓફ નાળચું\nત્યારથી Clickfunnels આવા સંપૂર્ણ વેબ સોફ્ટવેર છે, કદાચ તમે આશ્ચર્ય પામી રહ્યા છે કેવી રીતે Clickfunnels webinars કરે.\nજવાબ તદ્દન સરળ છે, કારણ કે સિસ્ટમ તેને પણ વધુ મૂળભૂત વપરાશકર્તા માટે કામ કરવા માટે પગલાંઓ એક સ્વચાલિત સમૂહ અનુસરે છે.\nતમે નિયંત્રણ પેનલ બંધ અધિકાર બનાવવા માટે વિકલ્પ પસંદ.\nપછી તમે તે સાથે કરવામાં આવે છે તમે વિશાળ સૂચિ સોફ્ટવેર દ્વારા ઓફર વેચાણ નાળચું નમૂનો પસંદ કરી શકો છો, પછી તમે તમારા પ્રસ્તુતિ માટે પાનું નમૂનાઓ પસંદ કરવા જોઈએ.\nતમે સંપૂર્ણ webinar સ્ક્રિપ્ટ માટે સૂચનો અનુસરો જો તમે તમારી પ્રસ્તુતિ માટે અનિવાર્ય સામગ્રી લખવા માંગો છો.\nએકવાર તમે કરવામાં આવે છે તમે જે લોકો તમામ માહિતી મારફતે જાઓ માહિતી માટે વિનંતી કરવા માટે ઓટોમેટેડ webinar સમય અને ઈ-મેલ ક્રમ પસંદ.\nહેઠળ દાખલ: Clickfunnels, Perfect webinar plan સાથે ટૅગ કરેલા: does clickfunnels do webinars\nવેચાણ વ્યૂહરચના કામ પદ્ધતિઓ સમજાવતી બધા પુસ્તકો જાઓ રસેલ BRUNSON લોકો સારા બાજુ પર આવે છે તેમને નોટિસ લેવા.\nરસેલ BRUNSON સંપૂર્ણ webinar સમીક્ષાઓ એક સર્વસંમત વિચાર વ્યક્ત કરવામાં આવે છે: આ કોણ સફળ વેબ-આધારિત વ્યાપાર બિલ્ડ કરવા માંગો છો લોકો માટે માળખાગત વ્યૂહરચના એક જૂથ છે.\nસામગ્રી લેખિત અને સાદા ભાષા કે દરેક માટે ઍક્સેસિબલ છે જાણવા અને કેવી રીતે તેમની બ્રાન્ડ ઓનલાઇન સંભાળવા માટે સમજવા માટે તૈયાર બોલાય છે.\nતમારા પોતાના વ્યૂહરચના બનાવી ઉત્પાદન અનુસાર તમે આપી રહ્યા છે ખૂબ લાંબા ન લો જોઈએ અને ક્રિયાપ્રતિક્રિયાઓ બહાર રૂપાંતરણો મેળવવામાં જો તમને ખબર કેવી રીતે તમારી તરફેણમાં આ સામગ્રીનો ઉપયોગ કરવા તમે પૈસા ઘણો કરશે.\nતે આદર્શ છે… તેને સ્ક્રૂ અપ નથી… તે ચલિત થવું નથી.\nહેઠળ દાખલ: Perfect webinar plan સાથે ટૅગ કરેલા: russell brunson perfect webinar review\nરસેલ BRUNSON પરફેક્ટ Webinar સ્ક્રિપ્ટ પીડીએફ\nઘણા વર્ષો કોઈ ઇચ્છતા માટે વેબ હાજરી હોસ્ટિંગ ફી સાથે વ્યવહાર કરવા માટે હતી, CRM ફી, એબી વિભાજીત સોફ્ટવેર, ગ્રાફિક ડિઝાઇનરો, નાળચું સલાહકારો માત્ર એક પાનું છે કે જે રૂપાંતરણો અનુવાદિત નથી અને તે ટોચ પર અમારી સામગ્રી વિકાસ હોય.\nમેળવીને આ દિવસોમાં રસેલ BRUNSON સંપૂર્ણ webinar સ્ક્રિપ્ટ પીડીએફ તમે તમારી જાતને દ્વારા તમારા બધા webinar સામગ્રી વિકસાવવા માટે જાણી શકો છો.\nપ્લસ તમે જાણી શકો છો તમારી પોતાની વેબસાઇટ બનાવવાની તમામ વેપાર રહસ્યો અને કારણ કે તમે તમારી પસંદગીની સાધન તરીકે Clickfunnels મદદથી માંગો તેટલી સગાઈ વિચાર.\nએટલું જ નહીં તમે શીખવવામાં આવશે કેવી રીતે લાંબા તમે તમારા webinar માં વાત કરીશું, તમે પણ કહે છે શું અને તે કેવી રીતે કહેવું જાણશો.\nહેઠળ દાખલ: Perfect webinar plan સાથે ટૅગ કરેલા: russell brunson perfect webinar script pdf\nતમે કદાચ ખબર છે રસેલ BRUNSON ખૂબ જ ફલપ્રદ વ્યક્તિ છે અને પોતે ખૂબ જ કબજો મેળવ્યો રાખે. તેમણે ખરેખર તેમના વિચારો સાથે અને થોડું બજેટ પર સફળ દરેકને માંગે.\nતેમણે એક માધ્યમ જ હાંસલ કરવાની Clickfunnles બનાવવામાં, પરંતુ ત્યાર બાદ તેમણે પણ નામની કંપનીની વિકસાવી છે DotComSecrets બધી માહિતી આપી તમે પ્લેટફોર્મ બહાર સૌથી વિચાર કરવાની જરૂર.\nતેમણે webinar બંધારણમાં વારંવાર ઉપયોગ પાસેથી માહિતી અને તાજેતરની ટીડબિટ્સ એક ઓફર બનાવે રસેલ BRUNSON સંપૂર્ણ webinar સ્લાઇડ્સ.\nઅમે બધા આ સાધન ખબર પૂરક માહિતી પૂરી પાડે છે, કારણ કે અમે વાત, પણ તેણે એક શબ્દો વ્યૂહરચના માત્ર તે શું કોઈ વધુ જણાવ્યું હતું કરવાની જરૂર લખી વિકસાવી છે, ઓછું નહિ.\nઅમે જઈને આ ગુપ્ત વિશે વધુ જાણી શકો.\nહેઠળ દાખલ: Perfect webinar plan સાથે ટૅગ કરેલા: russell brunson perfect webinar slides\nપરફેક્ટ Webinar સ્ક્રિપ્ટ ડાઉનલોડ\nસંપૂર્ણ webinar સ્ક્રિપ્ટ Clickfunnles સર્જક દ્વારા બનાવેલ એક વેચાણ પદ્ધતિ છે રસેલ બ્રોન્સન webinar સુવિધાનો ઉપયોગ કરીને Clickfunnle સૌથી બનાવવા માટે.\nપદ્ધતિ વ્યાપક આ દિવસોમાં ઓળખાય છે કારણ કે તે રજૂ કરવામાં આવ્યું હતું અને ઘણા સોફ્ટવેર સાથે પરિચિત લોકો પહેલેથી જ જાણે છે કે તે કેવી રીતે કામ કરે.\nતેથી મદદથી આ સંપૂર્ણ webinar સ્ક્રિપ્ટ ડાઉનલોડ ખૂબ Clickfunnles વપરાશકર્તાઓ વચ્ચે કન્વર્ટ કરવા ઉપદેશ જેવી છે.\nજોકે, સ્ક્રિપ્ટ સ્ટાર્ટઅપ બિઝનેસ સાથે વિકાસશીલ સમુદાયના બહારના સાથે કેટલીક અસર તેમજ પ્લેટફોર્મ માટે નવા મોટા ભાગના લોકો ગ્રાહક આધાર ધરાવે.\nતે છે, અંતમાં, દસ હજાર ડોલર ગુપ્ત મફત માટે આપવામાં આવે છે.\nસંપૂર્ણ webinar તારીખ મદદ કરી તમારા ઉદ્યોગ લોકો સાથે ઉપર બનાવવા $100 મિલિયન (અને તે માત્ર અમે શું ટ્રેક કરી શકો છો…) તે કામ કરે છે… તે આદર્શ છે… તેને સ્ક્રૂ અપ નથી… તે ચલિત થવું નથી.\nતમે કોઇપણ પ્રોડક્ટ કે સેવાનો પ્લગ કરી શકો છો તમે આ બ્લ્યુપ્રિન્ટ કે માંગો છો અને તે તમારા માટે તેને વેચવાની કરશે…\nહેઠળ દાખલ: Clickfunnels, Expert Secrets, Perfect webinar plan સાથે ટૅગ કરેલા: સંપૂર્ણ webinar સ્ક્રિપ્ટ ડાઉનલોડ